
DRAGI OTTADOT, 


U toku proteklih petnaestak dana imali smo uzbudljiv kosmički program: heroji 
Meseca, Armstrong, Oldrin i Kolins, bili su nam u poseti, a sovjetska kosmonautika 
izvela je novi podvig, šaljući u svemir eskadru od tri »Sojuza«. Uskoro nam predstoji 
još jedno uzbuđenje — poletanje Apola-12 na Mesec. Potrudili smo se da vam o 
svim tim događajima prezentiramo što više materijala, a isto tako i razne druge 
teme za koje pretpostavljamo da bi vas mogle interesovati. 


Sudeći po pismima koja svakodnevno dobijamo, naše mogućnosti i vaše želje 
nisu u raskoraku, bar ne što se tiče većine. Istina, stiglo nam je još nekoliko 
protestnih pisama povodom (avaj!) »letećih tanjira«, u čiju egzistenciju neki čitaoci i 
dalje uporno veruju, tvrdeći da su posredi »izviđači« i »špijuni« neke druge 
kosmičke civilizacije, koji se spremaju da uskoro ateriraju na našu planetu itd. itd. 
Smemo li još jednom umoliti tu upornu opoziciju da se prikloni logici i trezvenosti i 
baci u zapećak »tanjire« i njihovog problematičnog zastupnika Frenka Edvardsa? 
Time, razume se, nismo hteli reći da ne dopuštamo mogućnost postojanja 
kosmičkih civilizacija, niti da se skeptiëki odnosimo prema eventualnom 
uspostavljajnu kontakta s njima — u bližoj, daljoj ili (najverovatnije) dalekoj 
budućnosti; da je tako, ne bismo ni objavljivali u svakom broju po neki napis na tu 
temu (u ovom broju iz pera H. Brauna). Uostalom, o svemu ovome biće još mnogo 
reči u narednim brojevima. Žao nam je što, zbog zauzetosti profesora Anđelića, 
nismo stigli da održimo u prošlom broju nagovešteni interni sastanak, ali taj dijalog 
samo je povremeno odložen. Nije na odmet da vas na ovom mestu pozovemo da se 
što masovnije uključite u diskusiju na temu »KOZMIČKE CIVILIZACIJE«, kao što ste 
to učinili sa temom »STA JE BILO PRE VASIONE?« 


Takođe je poželjno da se što masovnije javljate povodom naše akcije osnivanja 
klubova. U međuvremenu od prošlog broja dobili smo veći broj pisama u tom 
smislu; u nekim mestima (Rijeka, Zagreb, Beograd i dr.) već je u toku osnivanje 
klubova, a sredinom novembra treba u jednoj beogradskoj gimnaziji da se izvrši 
svečano otvaranje prvog kluba mladih astronauta. O svemu opširnije u sledećem 
broju. 


I rubrika »Kako da sami izgradimo teleskop« nailazi na sve veći odjek. Neke 
stvari i dalje tek treba da budu razjašnjenje — ali tu su autori, spremni da vam 
pruže potrebna uputstva i razbiju vaše, u ovakvom poduhvatu sasvim razumljive, 
nedoumice. Pišite im zato bez ustručavanja na adresu GORAN HUDEC, ZAGREB, 
ČAZMANSKA bb/a. 


Aleksandar Stojanović iz Niša, autor započete serije »Modelarski raketni motori« 
nešto se ućutao: nije nam poslao obećani treći nastavak. Pitamo ga, ovim putem, 
koji je razlog ove pasivnosti? Nije valjda, moguće da se naljutio zato što smo ga 
zamolili da bude malo koncizniji u svojim tekstovima? Očekujemo odgovor. 


Na kraju jedna mala molba autorima domaćih SF priča: nemojte da nam šaljete 
tekstova u rukopisu, već otkucane na mašini, i ne insistirajte da vam neusvojene 
rukopise vraćamo poštom. Da znate u kakvom smo večitom »cajt notu« — imali 
biste više razumevanja za nas. 

REDAKCIJA »KOSMOPLOVA« 

POSLEDNJI 
GRAD NA ZEMLJI 


Erl Stjuart nije se osvrtao. Izbegavao je 

da skrene pogled ka osvetljenoj oazi 
daleko na horizontu, ali je uprkos tome na 
neki čudan način bio svestan njenog 
postojanja. Sa uživanjem je udisao čist, 
svež vazduh, ispunjen mirisima zemlje i 
života. Digao je pogled ka zvezdanom 
nebu i osmotrio ga kao čovek koji je posle 
mnogo godina napustio tamnicu. Prsti su 
mu se zgrčili na svetlucavoj puščanoj cevi, 
čiji je kundak držao u ruci. 

Mrzeo je tunel, ali to je bio jedini put da 
se izađe iz grada. Nikada neće uspeti da se 
navikne na njega. Kad god bi kročio tamo, 
činilo mu se da silazi u neku prastaru 
grobnicu. Tunel je bio neprijatniji od gra- 
da, zaudarao je na memlu. To putovanje 
kroz katakombe trajalo je čitavu večnost, 
pa je čovek i nehotice vreme prekraćivao 
razmišljanjem. Jednog dana — bio je 
siguran u to — agenti iz odseka za 


| grad je sada ležao za njim. 


bezbednost sačekaće ga na ulazu u tunel 
kada se vrati iz nekog od svojih pohoda. 

A onda... 

— Do đavola, Erle... — Bio je to Dokov 
glas. — Zar ne možeš da ideš malo sporije? 
Koliko još ima do modula? 

— Dva-tri kilometra. — Erl je nastavio 
istom brzinom. — Ako nas ovde uhvate, 
nećeš više misliti na to da li te bole noge. 

Doktor Ohoa ubrza korak da bi ga sti- 
gao. Séepao ga je za rukav i uzbuđeno 
rekao: 

— Ne govorim to sebe radi, Erle. Zbog 
majki... One nisu u stanju da izdrže taj 
tempo. 

— Znale su šta ih čeka. Niko ih nije 
prisiljavao da pođu. 

— Potrebne su nam i ti to dobro znaš. 
Kakvog smisla ima da ili ostavimo daleko 
za sobom i posle se vraćamo po njih? Još 
će zalutati. — Lekar uzdahnu. — Dokazao 
si ono što si hteo. Ti si visok i snažan kao 


naši preci. Sve si nas impresionirao. Devoj- 
ke će se otimati o tebe, ako ovo preturimo 
preko glave. Šta još hoćeš? Idi sporije ili 
ćeš tamo stići sam. 

Preko volje, Erl Sljuart posluša savet 
svog prijatelja. Voleo je da pešači, da 
savlađuje prostore bez pomoći mašina. 
Sada je, međutim, imao utisak da vodi 
grupu invalida. Na žalost, Dok je bio u 
pravu, morali su ostati na okupu. 

— U redu — progunđa on. — Vrati se 
ostalima i saopšti da nema još mnogo. 
Najviše sat hoda. Možda će im to dići mo- 
ni. Podeli svima pilule za stimulaciju i sam 
progutaj nekoliko. 

— Tornjaj se u pakao! — procedi Dok i 
okrete mu leđa. 

Erl se nasmeja. 

— Već sam tamo. 

Uprkos upozorenju, brzo je koračao. Vo- 
leo je samoću, pogotovu ovde, u prirodi. 
Kad god bi mu se smučilo, a to se u po- 
slednje vreme događalo sve češće, napuš- 
tao je grad i bez ičije pratnje prolazio kroz 
tunel. Tačno je znao kakve ga opasnosti 
vrebaju na otvorenom prostoru. Umeo je 
da ih izbegne, da se snađe u svakoj situ- 
aciji. Tek ovde nalazio je spokojstvo. Bio je 
to unutarnji mir, nešto za čim je celog veka 
žudeo. 

On je pripadao ovom svetu, to mu je 
bilo jasno. Ovo je smatrao svojim zaviča- 
jem, ne grad. Divio se onima koji su živeli u 
divljini, mada ih je nemilosrdno ubijao ka- 
da bi mu se našli na putu. Bili sa prljavi, 
a zaudarali su, ali kada bi mogao da 

ira... 

Razume se, nije mogao da bira. 

Divljaci bi ga rado rastrgli, samo kad bi 
im se ukazala prilika. Mnoge ekspedicije 
nisu se uopšte vratile. On sam bio je sve- 
dok onoga što je zadesilo jednu od tih gru- 
pa. Prošle godine otkrio je ostatke četr- 
naest muškaraca i četiri žene. U njegovom 
sećanju taj prizor nikad neće izbledeti. 
Jednostavno su ih pojeli. 

Divljaci su uvek gladni. 

Mesa nije bilo mnogo. 

Više ga uopšte nije bilo. 

Možda mu se baš ovo dopadalo: bes- 
krajne stepe s retkim stablima, blagi prop- 
lanci koji su se pružali sve do linije vidika, 
trava. Ovde napolju nebo mu je izgledalo 
veće i nekako bliže. Noću je podsećalo na 
tamni džinovski svod, osut milionima 
zvezda, dok je prekodan želeo da se utopi 
u njegovom beskrajnom plavetnilu i 
prepusti se zracima nemilosrdnog ali ži- 
votvornog sunca. 

Nekad, dobro je to znao, na Zemlji je 
postojalo više gradova. Erl je video šta je 


ostalo i od njih. Krovovi su bili porušeni, 
no pojedine zgrade još su se držale. U 
otvorima zidina napuštenih kuća mes- 
timično su se gnezdile ptice. 

Erl nije žalio što su gradovi iščezli sa lica 
Zemlje. Za njega te ruševine nisu imale 
tajni. 

Svima su bile poznate priče o propasti 
civilizacije, ali će samo istoričari možda 
uspeti da dokuče istinu. Nije izbio rat u 
pravom smislu te reči, samo je bilo suviše 
raketa, suviše bombi, suviše prstiju u 
neposrednoj blizini crvene dugmadi za 
dizanje alarma. Danas više niko nije mogao 
sa sigurnošću reći šta se zapravo dogodilo. 
Kružilo je bezbroj verzija. Međutim, nikoga 
to nije interesovalo. Ostala je nepobitna 
činjenica da su gradovi propali. 

Ni bombi više nije bilo. 

Erl odagna misli o prošlosti i pokuša da 
se usredsredi na ono što je predstojalo. 
Trebalo je uspešno izvršiti zadatak. Dodu- 
še, to je u gradu smatrano protivuzakoni- 
zakoni nisu ga se ticali. Za njega je bilo 
ispravno ono u šta je verovao. 

Uza sve ostalo, bio mu je potreban 
novac. 

Razume se, ovo nije činio iz čistog 
koristoljublja. Ni on, ni njegovi pratioci. 
Novac je koristan samo pod uslovom da te 
ne uhvate. A ta opasnost neprestano mu 
je visila nad glavom. 

Bila je već uveliko prošla ponoć kada su 
stigli do dobro sakrivenih modula. Erl Stju- 
art nikom nije dao vremena za predah. 
Dopuštao je da se spava samo danju, kada 
je svako pomeranje bilo riskantno. Sada su 
morali što pre da napuste opasnu zonu, 
neposrednu blizinu grada. 

Utovar je brzo izvršen. Stjuarta i Doka 
pratilo je osam naoružanih ljudi. Osim njih, 
bilo je još i šest majki, skoro devojčica. 
Četiri letilice nosile su provijant i opremu 
koja im je bila neophodna. 

Svi su ćutali. Bili su isuviše umorni da 
vode konverzaciju. Mnogi su već zažalili 
što su uopšte napustili grad. 

Erl je ušao u prvi modul. Sa njim se ukr- 
calo još četvoro: dva naoružana pratioca i 
dve žene. Turbomlazni motor je zabrujao. 
Erl je uvežbanim pokretima pomerio ko- 
mande i vozilo se bez i najlakšeg potresa 
odvojilo od tla. Lebdeći relativno nisko, 
iznad samog žbunja, klizilo je meko — kao 
po vazdušnom jastuku. Zujanje se utišalo i 
sada se čulo samo kako vrh modula seče 
noćni vazduh. 

Sa osmehom na licu Erl je mislio na ono 
što ga je očekivalo. 

Svetlosti grada ostale su daleko, za 


njegovim ledima. 
Pred njim, obavljen noćnom tamom, 
ležao je jedan drugi svet. 
k k * 


Elen Sanderson nije mogla da spava. Is- 
tina, progutala je jednu tabletu, ali njeno 
dejstvo nije trajalo duže od nekoliko časo- 
va. Sada je bila budna. Opružena na ležaju, 
napregnuto je razmišljala. 

Hoće li ikad uspeti da zaboravi? U misli- 
ma se stalno vraćala na to. Pokušavala je 
sebe da ubedi da još ima vremena. Dosta 
vremena. Ni sutra, ni prekosutra, ali jed- 
nog dana će to izbrisati iz sećanja. Ili ne? 

— Dragi, — prošapta ona. 

Izgledalo je da je Lari Sanderson zaspao. 
Sada se ipak okrenuo na drugu stranu i 
promrmljao: 

— Šta hoćeš? 

— Ništa — reče Elen. 

— Onda znači da je u redu. 


S tim rečima on ponovo zaroni u 
jastuke. 

— Dragi, ne mogu da zaspim. 

— Uzmi pilulu. 

— Već sam je uzela. Neprestano mislim 
na Bobija. 


Lari Sanderson kao da se tek sada ra- 
sanio. On sede u postelji. 

— Bez ikakve potrebe mučiš samu 
sebe. Otad je prošlo pet godina, Elen. 
Jednog dana ćeš zaboraviti. 

— Ali ja to ne želim. Htela bih 
neprestano da mislim na njega. Samo na 
njega. 

Lari se prignu i zagrli je. Ali imao je 
utisak da grli santu leda. Telo joj je bilo 
kruto i hladno. On se strese. Iz njegove 
podsvesti i iskrsnu Bobijeva slika. | on je 
bio hladan i krut. 

— Potpuno te shvatam — reče on 
nežno. — Ni ja ne želim da uspomena na 
Bobija umre. Samo, ovako dalje ne ide. 
Treba da posetiš lekara i... 

Elen brižnu u plač. 5 

— Neću kod lekara. Zelim da imam 
dete. _ 

— Cinimo sve što je u našoj moguć- 
nosti, Elen. Moraš imati strpljenja. 

— Strpljenja? — Jecaji su potresali 
njeno krhko telo. — Imam već četrdeset 
godina, Lari. Kako možeš zahtevati od 
mene da budem strpljiva. Toliko želim. 
dete!. 

On je poljubi u vrat. Elen se izmače. 

— Dosta! Znaš i sam da to nema nikak- 
vog smisla. Hoću dete, to je sve. 

— Ako je verovati izveštajima... 

Kao pomahnitala, ona skoči iz postelje. 
Kosa joj je bila raščupana, šake zgrčene u 
pesnice. 


— Dobro znaš da više ne mogu ostati u 
drugom stanju. Sve su to laži, a što je 
najgore, ti veruješ u njih. 

— Vrati se, Elen. Lezi do mene. 

— Ne! 

— Hoćeš li da ija ustanem? 

— Svejedno mi je. Ostani u krevetu. 

Lari nervozno popravi jastuk na svom 
uzglavlju. Zlovoljno je rekao: 

— Hvala ti za ovo lepo veče. 

— Zao mije — promrsi Elen, priđe mu i 
poljubi ga pokajnički u obraz. 

— | meni. Ali videćeš, želja će ti se 
ispuniti. Uvek si imala sreće. 

— Da, znam. 

Ni sama nije znala kako je dospela u 
Bobijevu sobu. 

Ovde se ništa nije izmenilo. Uprkos sa- 

vetu lekara, nije dopustila da se ijedna 
sitnica pomeri sa svog mesta. Sve je bilo 
kao nekad: mali krevet s plavim prekri- 
vačem nekoga je čekao. Na jastuku, kraj 
uzglavlja, ležao je plišani medved sa 
zatvorenim očima. Ostale igračke bile su 
uredno složene. 
_ »Jadni moj Bobi — mislila je ona. — 
Živeo si samo dve godine, ali si od prvog 
dana bio bolestan, kao i većina dece u 
gradu. Covek je teško uspevao da te na- 
smeje. Uvek si bio ozbiljan, kao da si pre- 
dosećao šta te čeka«. 

Bilo kako bilo — ona je imala dete. 

Lari je u pravu. Ona je spadala u srećne 
osobe i nije smela da se žali. 

Umesto da uzme pilulu, ostala je u de- 
čijoj sobi. Bilo je sasvim tiho u stanu od 
dvadeset prostorija. Pritisnula je prstima 
slepoočnice i dugo gledala u zid. 

x k * 


U samem centru grada Aleks Norfolk 
strpljivo je sačekao da elektronski špijuni 
obave svoj posao i pretresu njegovu ode- 
ću. Tek pošto je ta formalnost obavljenja, 
vrata pred njim nečujno su skliznula u 
stranu. Kroz ta vrata prolazio je veoma 
ograničen broj osoba. 

Norfolk je ušao u jednu jarko osvetlje- 
nu prostoriju i zastao da sačeka Rendala 
Vejda. Tek onda se osvrnuo. 

Oven Maisner, komandant odseka za 
bezbednost, skide noge sa stola i polako se 
uspravi. Na njegovom licu ogledalo se 
iznenađenje. Međutim, brzo se pribrao. 
Norfolk je imao običaj da ne najavljuje 
svoje posete i dolazi onda kada su mu se 
najmanje nadali. U poslednje vreme to se 
češće događalo. 

— Sedite, Ovene, — promrmlja Aleks. 

Oven Majsner ga posluša. 

Aleks Norfolk privuče stolicu i spusti se 
na nju. Rendal Vejd seo je s druge strane. 


Aleks napuni lulu, kresnu upaljač i odbi 
nekoliko dimova. 

— Sve je slabiji kvalitet duvana — pri- 
meti on zlovoljno. — Čini mi se da bih ra- 
dije pušio travu, samo kada bih izlazio iz 
grada. 

Ograničio se na tu primedbu. Prostoriju 
je ispunio modrikasti dim duvana. Aleks je 
bio visok i vitak. Izgledalo je kao da je 
zaspao na stolici. Međutim, ispod gustih 
nakostrešenih veđa blistale su oči tamne 
kao ugljevlje. 

— Pa? — upita Oven Majsner posle iz- 
vesnog vremena. — Treba li ovo da 
shvatim kao privatnu posetu ili ne? 

— Kad čovek doživi sto godina — pro- 
gunđa Aleks — retko zaželi da ode u 
privatnu posetu. Ne, ovo nije poseta te 
vrste. 

_ — U redu. Znači, poslovna ili službena? 
Šta mogu da učinim za vas? 

— Za mene lično ništa. Ispunjavajte 
svoje obaveze i biču sasvim zadovoljan. 

Majsnerovo lice obli se nezdravim 
ervenilom. 

— Znate šta, Alekse, ako mislite da ja... 

Aleks koji, uprkos svojim godinama, nije 
izgledao stariji od četrdesetpetogodišnjeg 
Rendala Vejda, zagleda se u šefa odseka za 
bebzednost ćutke i sugestivno. 

Prvi koji se usudio da prekine tišinu bio 
je Rendal Vejd. 

— Ne uzbudujte se, Ovene, — promrm- 
lja on. 

Imao je tih, dubok glas koji je ljudima 
ulivao poverenje. Oven Majsner okrete 
glavu ka njemu. Da Vejd nije posedovao 
izuzetne kvalitete, Norfolk ga ne bi naime- 
novao za svog naslednika. Aleks Norfolk 
uvek je donosio pravilan sud o ljudima. 
soje je pravilan sud o svemu. U svakoj 
prilici. 

— Počnimo najzad — predloži Oven. — 
U čemu je stvar? 

— Pretpostavljali smo da ćete nam to 
vi ispričati — uzvrati Vejd. — Najzad, vi ste 
šef policije. 

— Govorite u zagonetkama, Rendale. 
Aleksov uticaj na vas prilično je jak. 

— Možda. Ali pokušaću da se jasnije 
izražavam. Čime su zauzeti vaši ljudi, 0- 
vene? 

— Sada? 

— Sada. 

Oven Majsner nabra čelo. 

— U stvari, nema ničega što bi vas 
moglo interesovati. 

— Krug našeg interesovanja prilično je 
širok. Hajde, s istinom na sredu. 

— Pa, eto, izvršeno je ubistvo... još 
sinoć. Ali mi smo se potrudili da to ne dos- 


pe u javnost. Reč je o jednoj verskoj sekti 
sa periferije. Slučaj je morbidan. Znate već 
na šta ciljam. 

— Jeliu pitanju seks? 

— Kako se uzme. U svakom slučaju 
prešli su granice dozvoljenog. Članovi 
sekte održavali su svoj uobičajeni sasta- 
nak. Jednu devojku okovali su lancima i 
mučili. Prestupnici su bili maskirani i 
oslovljavali jedan drugog sa »oče«. Znamo 
imena prisutnih, ah još nismo utvrdili koji 
je od njih ubica. Međutim, brzo ćemo to 
otkriti. 

— Pa? — upita Aleks. 

— Kako to »pa«? — Oven Majsner je 
izgledao šokiran, mada je inače retko 
gubio prisebnost. — Vi stalno ističete 
svoju zabrinutost zbog suviše malog broja 
stanovništva. Svako ubistvo znači nenado- 
knadivi gubitak za zajednicu. Zločinac se 
podvrgava psihoterapiji tako da je recidiv 
isključen, ali žrtvu je nemoguće vratiti iz 
mrtvih. To svi znamo. 

— Divim se vašem smislu za logiku — 
prnneti Aleks i odbi dim iz lule. — Koliko 
tih verskih sekti zapravo ima? 

— Oko pedeset. 

— Mislite na one najpoznatije? 

— Da. Mi nismo upućeni u ono šio se 
događa po privatnim stanovima. Nemamo 
zakonskog osnova da vršimo racije. 

— Ne morate mi tumačiti zakone, 
Ovene. Usled čega dolazi do osnivanja 
tolikog broja sekti? 

— Psiholozi su o tome već izrekli svoj 
sud. Po njima, postoji izvesna borba izme- 
đu polova, pravi rat. Muškarci optužuju 
žene zbog ovakve situacije i obrnuto. 
Sasvim je prirodno što neki od njih 
pribegavaju... U 

— To je i moje mišljenje. Čemu onda 
služi hvatanje zločinca? Sta dobijate time? 

— Razjasniću zločin. To je moj zadatak, 
zar ne? Motivi kojima se ubica rukovodio 
mene se ne tiču. To već spada u vaš resor. 

— Tačno, to je moj resor. 

Aleks se zavali u naslonjači i zatvori oči. 
Lula mu se ugasila. 

— Ima li još štogod? — prekide Vejd 
ćutanje. 

— Napad na laboratoriju broj četiri. 
Loše organizovan. Provalnici nisu stigli ni 
do odeljka za čuvanje embriona. Verujem 
da ste o tome već obavešteni. 

— ljesmo? — Vejd se nagnu ka njemu. 
- Dalje? 

— Toje sve. 

— Šta znate o čoveku po imenu Erl 
Stjuart? 

Oven je zurio u svog sagovornika. 

— Prvi put čujem to ime. 


— Onda potražite podatke o njemu u 
fototeci. Niste valjda prestali da se njome 
služite? 

Šel odseka za bezbednost pritisnu jedan 
taster na svom pisaćem stolu. Izdao je 
uputstva koja su automatski preneta dalje. 
Pola minuta kasnije osvetlio se ekran na 
zidu preko puta. 

Podaci o Erlu Stjuartu nisu sadržavali 
ništa izuzetno 

Rođen je pre dvadeset osam godina ov- 
de, u gradu. Njegov otac Grejem Stjuart 
bio je stručnjak za elektroniku i umeo je da 
svoje znanje unovči. Obogatio se relativno 
brzo. To je već samo po sebi bilo čudno, 
jer su industrija i trgovina stagnirali 
uporedo sa opadanjem broja stanovnika. 

Grejem Stjuart i njegova žena sada su 
bili mrtvi. Kao sin jedinac Eri je nasledio 
čitavu njihovu imovinu. Nije bio zaposlen. 
Covek ga je mogao svrstati u kategoriju 
plejboja. Zanimljiv podatak bio je i taj što 
je umeo da pliva i dobro barata oružjem. 
često je napuštao svoj stan i utvrđeno je 
da ponekad izostaje iz njega i po nedelju 
dana. Nije bilo poznato s kim održava 
veze. Dosad neosuđivan. Sve u svemu, 
dvaput je zatražio pomoć lekara — jed- 
nom zbog preloma ruke, drugi put zbog 
ospica. 

Njegova spoljašnjost mnogo je više za- 
interesovala trojicu ljudi u Majsnerovom 
kabinetu od samih podataka. Erl Stjuan bio 
je atletski građen, plećat i visok skoro dva 
metra. Imao je tamnu, skoro crnu kosu, 
kratko podšišanu. Jagodice su mu bile 
ispupčene, nos povelik, pomalo spljošten, 
široka usta sa zdravim zubima. Što se tena 
tiče, bilo je izuzetno taman, kao preplanuo 
od sunca. Još u mladosti, Stjuart se odliko- 
vao snagom i čvrstinom, a sada je prosto 
delovao kao svetsko čudo. 

— Dakle? — upita 
napregnuto. 

— Dve stvari bi me posebno zanimale 
— reče Rendal Vejd. — Hteo bih da mi 
podnesete iscrpan izveštaj o Stjuartovom 
rođenju, o tome kako je njegova majka 
podnela trudnoću i ime akušera koji je 
prisustvovao porođaju. 

— Eri Stjuart ni u kom slučaju nije 
usvojeno dete — napomenu Majsner. — 
Da jeste, uz ostala akta nalazio bi se i 
izveštaj laboratorije. 

— Ipak, želim da to proverite. Još neš- 
to. Hteo bih da tačno utvrdite u koje dane 
Stjuart nije bio kod kuće. Podnećete mi 
spisak tih datuma za poslednjih pet godi- 
na. Moram saznati gde je bio i šta je radio 
u to vreme. 

— To baš nije jednostavno. 


Oven Majsner 


— Pokušajte ipak. 

Aleks Norfolk se osmehivao. Bio je za- 
dovoljan načinom na koji Vejd vodi 
poslove. Ovaj slučaj bio je važan, štaviše 
veoma. 

— Mogu li čuti zbog čega sve ovo pre- 
duzimamo? — progunđa Majsner. — Šta 
je taj čovek skrivio? 

Rendal Vejd ustade. 

— Jedan od naših elektronskih mozgo- 
va ukazao je prstom na njega. Ima izvesnih 
indicija da Erl Stjuart pravi izlete van 
grada. Mora se saznati na koji način on to 
izvodi i kako uspeva da izbegne Kontrolu. 
Želeli bismo da čujemo šta se napolju 
događa. | najzad, treba ga onemogućiti da 
i dalje napušta grad. 

— Pokušaću da pribavim te podatke. 

U međuvremenu Aleks Norfolk ponovo 
je napunio lulu duvana i gurnuo je u usta. 
Zatim se polako uspravio. 

— »Pokušaću« nije prava reč, Ovene. 
Ovaj slučaj ima prvenstvo. Zelim da ga pra- 
te svi agenti koji vam stoje na raspolaga- 
nju. | to od ovog trenutka. 

— Treba da nađem još jednog ubicu i... 

— Do sto đavola i vi, i taj vaš ubica! 
Želim da nađete Erla Stjuarta i onemo- 
gućite njegovu delatnost. Jasno? 

— Jelito naređenje? 

— Ašta bi drugo bilo? 

— Dobro. U tom slučaju serviraću vam 
Stjuarta na tanjiru, pod pretpostavkom da 
je to zaista čovek koga tražite. 

— Jasno. 

Aleks Norfolk iziđe iz kabineta ne poz- 
dravivši se sa šefom odseka za bezbed- 
nost. Randal Vejd je malo oklevao, zatim 
reče: 

— Nemojte prenagliti, 
sreće. 

Dok su posetioci izlazili, Majsner je bio 
na nogama. Ispratio ih je sa osmehom, 
Međutim, čim su se vrata za njim zatvorila, 
osmeh isčeze, a on utonu u naslonjaču. 
Pritisnuo je na jedan taster. 

Pošto su se već našli u kolima, Randolf 
Vejd se naže ka starcu. 

— Dobro ste ga pritegli, Alekse. 

— S vremena na vreme, neophodno je 
da ga neko prodrma. 

— On je dobar poiicajac. 
Stjuarta. 

— Možda. Ali Majsneru nedostaje maš- 
ta. Savesno izvršava naređenja i vodi rutin- 
ske istrage. Smatrate li da je u ovom 
slučaju to dovoljno, Rendale? 

: — Mislim da prema njemu niste baš 
er. 

— Za tako što nemam vremena. 

— Vi zahtevate od Majsnera da vodi 


Ovene. Mnogo 


Uhvatiée 


istragu tapkajuéi u mraku. On jednostavno 
nije u stanju da shvati da su ljudi kakav je 
Stjuart opasni za naše društvo. Ili mu treba 
objasniti sve do kraja ili nekom drugom 
poveriti slučaj. 

— Koješta! Ja Majsneru ne mogu da 
ispričam šta je posredi. On nije dovoljno 
zreo da čuje istinu. Mogao bi se pokole- 
bati. S obzirom da zauzima visok položaj, 
to bi bilo riskantno. Ne samo za nas, već i 
za njega. Ne, zahtevaću od Majsnera da 
vrši dužnost, ali mu neću odati šta se iza 
kulisa dešava. Ako se ovakve ekspedicije 
nastave, mi smo izgubili. 

— Zar ne postoji neko drugo rešenje? 

— To bi trebalo da bude vaša briga, 
Rendale. Ja sam već star i neću večito ži- 
veti, mada o tome po gradu kruže vicevi, 
šta, dakle, predlažete? 

— Hteo bih da ostane Sef Aleks. 
Majsner je valjan čovek, ja u njega imam 
poverenja. 

— On nikad neće uspeti da sam reši 
takav problem. 

— U redu. Onda vam predlažem kom- 
promis. U institutu postoji izvestan broj 
mladih ljudi, veoma talentovanih. Imao 
sam u vidu Hašimota iz odeljenja za bio- 
tiku. Dovoljno je mlad da ga možemo 
prekvalifikovati u policijsku službu. Naći ću 
neko novo mesto za njega. Recimo, posta- 
vićemo ga za šefa komesarijata. Na taj 
način, nalaziće se u Majasnerovoj nepos- 
rednoj blizini i moći će da ga kontroliše. 
Majsner bi i dalje obavljao rutinske istrage 
dok bismo Hašimotu poverili specijalne 
zadatke. Tako bi smo rešili problem a da 
pri tom ne povredimo Majsnera. 

— Prekvalifikacija će nam oduzeti dosta 
vremena. 

— Uzmimo to na sebe. 

— U redu. — Aleks klimnu glavom. — 
Samo po sebi, ideja nije loša. Slažem se. 

— Smatrate li da je Hašimoto pogodna 
ličnost? 

— Vi ga bolje poznajete. Odlučite sami. 

— Poseticu ga još večeras. 

— Odlično. Iskrcajte me pred arhivom. 

— Bilo bi bolje da se odmorite. | malo 
odspavate. 

— Do đavola, zar vam ličim na invalida? 
Leći ću da spavam kad budem umoran. 

— Vi ste šef, Alekse. 

— Tačno. 

Kola su se zaustavila i vrata automatski 
otvorila. Norfolk klimnu glavom. 

— Laku noć, Rendale. 

— Do viđenja, ser. 

— Možda ćemo se još videti, ali ne bih 
se u to kladio. | ne oslovljavajte me sa ser. 
Zovem se Aleks. 


Odmah zatim kola su krenula. Norfolk je 
stajao i gledao kako se udaljavaju. Ostao je 
sam. Ne zadržavajući se uz put, požurio je 
ka zgradi arhiva. 

U čitavom gradu nije bilo čudnijeg 
objekta od centralnog arhiva. Doduše, 
spolja je izgledao kao svaka druga zgrada, 
no kad bi čovek ušao, morao je uočiti 
razliku. Nisu postojali ni spratovi, ni stepe- 
nice. Iznutra kuća je bila šuplja, nalik na 
praznu školjku — jedna jedina džinovska 
dvorana od poda do tavanice. U samom 
centru dizao se toranj od blistavog metala, 
visok oko četrdeset metara. Deo kule, 
skriven pod zemljom, imao je istu tu 
dužinu. 

Bio je to toranj koji će nadživeti sve 
ostalo. Cak i kad fasada kuće u koju je 
smešten propadne, pretvori se u prah i 
pepeo, on će se još nalaziti na istom 
mestu. Aleks Norfolk imao je dosta mašte 
da to zamisli. Kad od grada ostanu ruše- 
vine, štavile kad od celog sveta ostanu 
samo ruševine, toranj će se dizati tu kao 
džinovski prst upravljen na nebu, koji 
upozorava i opominje. Kiša i sneg, žega i 
mrazevi neće mu naškoditi, jer ovaj hram 
bio je posvećen večnosti. 

U pravo vreme, toranj će privući pažnju. 
Kao nekad piramide predstavljaće zago- 
netku i ćutati. Sve dok bića daleke 
budućnosti ne pronađu arhiv. Njima će 
toranj otkriti istinu. Njima i samo njima. 

A onda... 

Da, saznaće sve što je i ljudima u ovom 
času poznato. 

To nije bilo mnogo, u svakom slučaju ne 
dovoljno. Ali ako ništa drugo, imaće 
polaznu tačku. Otkriće šta se desilo i šta se 
ponovo može desiti. 

Aleks Norfolk uzdahnu. Nije se osećao 
starim — ni fizički, ni psihički. Njegove 
misli bile su logične i precizne, pa ipak nije 
se mogao oteti utisku da možda donosi 
subjektivne ocene. Vremenom je, ako se 
tako može reći, postao umoran. Na neki 
način godine su ga pritiskale. 

Kad bi samo bio siguran u ispravnost o- 
noga što preduzima... 

On se isprsi. Kolebljivost i sažaljenje su 
simptomi senilnosti. Do đavola s tim! 
Čvrsto je odlučio da svoju nameru spro- 
vede u delo. Ne sme se dvoumiti, inače je 
bolje da odmah kapitulira. 

Ušao je u tunel koji je vodio ka srcu 
arhiva. Ni ovde nije bilo stepenica, samo 
pod koji se pod blagim uglom spuštao u 
dubinu. Arhiv — kad za to kucne čas — 
mora biti pristupačan svima. Čak i takvim 
bićima koja nemaju noge i ne znaju šta su 
stepenice. 


Aleks je razmišljao o Erlu Stjuartu. Šteta 
što ga lično ne poznaje. Intimno, u sebi, 
želeo mu je mnogo sreće. Sluti li Eli ko je 
on zapravo? 

Arhiv je ležao duboko pod zemljom. 

Nebo na istoku bilo je purpurno crveno 
kada je modul aterirao. Eri Stjuart iskočio 
je prvi, s puškom u ruci. 

— Odavde ćemo nastaviti pešice — sa- 


opšti on. — To je svega nekoliko 
kilometara. 

Doktor Ohoa zamišljeno protrlja 
podbradak. 

— Majke su nesigurne — primeti on 


zabrinuto. — Tokom poslednjih éetrdeset 
osam časova jedva da su spavale. 

— Bar će nešto naučiti, Dok. Daj im još 
tableta. Ne smemo se ovde dugo 
zadržavati jer postoji opasnost da nas 
otkriju. U tom slučaju morali bismo ih 
nedeljama tražiti bez uspeha. Međutim, 
ako požurimo, iznenadićemo ih u peći- 
nama pre no što se probude. Ja ću sa 
muškarcima, napred. Ako žene hoće da 
čekaju ovde same, meni je svejedno. 

— Nisi baš naročito pažljiv, Erle. 

— Imao sam već prilike da to čujem. 

Nije sačekao odgovor, već je jedno- 
stavno krenuo. Štaviše, nijednom se nije 
osvrnuo da proveri jesu li ostali pošli. Iz 
iskustva je znao da neće ostati. Bio im je 
potreban pouzdan vodič, a Erl se pobrinuo 
da sa sobom ne povede nikog ko je umeo 
da se orijentiše u divljini. 

Mada je još svitalo, dobro je video. 
Erlovom oštrom pogledu ništa nije moglo 
izmaći. Padina, pokrivena travom, koso se 
spuštala ka reci. Sa suprotne strane obala 
je bila nešto strmija. Tamo se dizalo 
stenje, a u stenju su se nalazile pećine. 

Opasnost im nije pretila dok ne pređu 
reku. 

Svež vazduh milovao je Erla po licu. 
Mirisao je na travu i cveće. Ali važnije od 
svega bilo je to što mu je vetar duvao u 
lice. Znači, divljaci ih neće blagovremeno 
nanjušiti. 

Erlova kondicija bila je izvrsna. Boravak 
u prirodi uvek mu je godio. Šteta što je 
morao tako sporo da korača. Najradije bi 
potrčao, ispunjen saznanjem da je slobo- 
dan i da najzad živi u pravom smislu te 
reči. Razlog tome nije bio samo ubijanje, 
taj krvavi čin u kome je uvek ko zna zašto 
uživao. Mnogo više od toga uzbuđivali su 
ga vetar, plavetnilo neba, sloboda i činje- 
nica da je na sebe preuzeo veliku odgo- 
vornost. U gradu je bio niko i ništa. Ovde 
se, međutim, osećao kao čovek, pravi 
muškarac. 


Bilo je to zaista prijatno osećanje. 

Za Erla Stjuarta nije se moglo reći da je 
glup, a još manje nepromišljen. Dobro je 
znao šta čini. Njegovi postupci bili su u 
suprotnosti s postojećim zakonima, ali on 
je bio ubeđen da je te zakone vreme 
odavno pregazilo. Njemu niko nije morao 
da otkriva poražavajuću istinu — da grad 
umire. To je i slepac mogao da vidi. A Erlu 
je bilo dobro poznato zašto grad umire. 
Nedostajala mu je sveža krv. 

On je bio kao predodređen da spreči 
katastrofu. 

Naravno, nije sebe smatrao nekakvim 
herojem. Niti je to preduzimao prven- 
stveno zato da bi spasao grad. Cinio je to, 
pre svega, sebe radi. Izleti u prirodu su mu 
godili, a uze sve ostalo želeo je da zaradi. 
Imao je dovoljno novca, ali samo lud čovek 
ne teži za tim da udvostruči ili čak udese- 
tostruči svoj kapital, ako mu se za to uka- 
zuje prilika. Život u gradu bio je skup, 
pogotovu za ljude sa istančanim ukusom i 
velikim prohtevima. 

Kada je stigao do obale reke, sunce se 
upravo pojavilo na liniji horizonta. Ta 
crvena, velika lopta osvetljavajući drveće i 
stenje bacala je na tlo izdužene senke. 
Desno, nedaleko odatle, nešto se pomeri u 
travi. Nekakva zverka šmugnu u žbunje. 

Reka nije bila duboka, a voda u njoj 
izgledala je bistra i prozirna. Jasno su se 
mogle nazreti ribe koje su promicale 
tamo-amo. 

Erl nije oklevao. Ne sme gubiti vreme. 
Ako ženama pruži priliku da razmišljaju o 
onome što im predstoji, nikada se neće 
usuditi da pregaze reku. Voda je bila 
hladna i dopirala sve do kolena. 

Sada je već jasno razaznavao stenje. Na 
zracima izlazećeg sunca otvori pećine 
podsećali su na šuplje oči kostura. 

Koliko je Erl video, tamo — s druge 
strane — ništa se nije kretalo. 

Sunčevi zraci sada su im upirali u leđa 
tako da su se mogli manje-više neopaženo 
približiti pećinama. Svi muškarci iz Erlove 
pratnje jednom su već bili ovde, tačno su 
znali šta će se dogoditi. 

Kada bi samo žene... 

Jedna majka prodorno kriknu. Takoreći 
istog časa priskočio joj je najbliži naoružani 
pratilac i pokrio joj usta dlanom. Na žalost, 
ne dovoljno brzo. 

Eri se naglo okrete i ugleda čoveka. 

Polunag, crne, duge kose, divljak je jurio 
kroz travu ka pećinama. U ruci je držao 
samo primitivni harpun. Već je otvorio 
usta da vikne i uzbudi ostale... 

Jednim metkom Eri ga pokosi. 

Pucanj resko odjeknu među stenama. 


— U zaklon! — naredi Eri. 

On sam spusti se na kolena i dopuzi do 
mesta na kome se nalazila ona uplašena 
žena. Usta su joj bila zapušena. Očiju 
raširenih od straha, drhtala je celim telom. 
Eri joj prisloni cev svoje puške na grudi. 

— Nemaš više razloga za strah, on je 
mrtav. Ali ako ponovo izvedeš nešto slič- 
no, i ti ćeš biti mrtva. Jasno? 

Cutke je klimnula glavom. 

— Jesi li me razumela ili ne? 

— Da. Razumela sam. 

On obori puščanu cev. 

— U redu. Ali zapamti, ovo je poslednje 
upozorenje. Moraš se savladati. Znam da 
je prvi susret s divljacima uvek težak. 
Vremenom čovek se navikne. Kad borba 
počne, vrišti koliko te volja. Međutim, 
sada — jezik za zube! 

Zena diže pogled ka njemu. 

j — Zao mi je. Izgledao je tako strašno 
a... 

— Ostali izgledaju još mnogo strašniji 
— uzvrati Eri sa osmehom. 

Ne uspravljajući se prešao je dva-tri 
metra, koliko ga je delilo od lekara. Stanje 
preko puta izgledalo je isto kao i maločas. 
Otvori pećina i dalje su zjapili mračni i 
negostoljubivi. 

Nigde ni traga života! _ 

— Pa? — upita Dok. — Šta ćemo sada? 

— Veruješ da su nas čuli? 

— Nemam pojma. 

— Vetar je povoljan. Duva iz pravca 
pećina. Možda još spavaju. Isto tako, 
moguće je da ovo pleme još ne zna za 
vatreno oružje tako da ih pucanj nije 
uzbudio. Ranije nisam navraćao u ovu 
oblast. 

— Ti si vođa ekspedicije. Treba i da 
donosiš odluke. 

Nije to bilo tako jednostavno. | najma- 
nja greška mogla je imati teške posledice. 
U međuvremenu, sunce je odskočilo, a 
vidljivost se znatno poboljšala. 

— Nerado preuzimam rizik pro- 
mrmlja Eri konačno. — Pogotovu kad 
imam još nekoga na vratu. Ako su čuli 
pucanj, pobiée nas čim zakoračimo u 
pećine. Kladim se da u tom slučaju nijedan 
od nas ne bi izvukao živu giavu. Zahva- 
ljujući toj histerično) ženi dospeli smo u 
gadan škripac. 

— Nisi sasvim objektivan. Da onaj 
divljak nije patio od nesanice i zato pošao 
u ribolov... 

Eri nestrpljivo prekide lekara. 

— Našao se na obali i tu više nema 
pomoći. Ako je išta moguće izmeniti, to je 
naš plan. 

— Ti si za to da okušamo sreću na 

nekom drugom mestu? 

— Ne. To bi nam odneo isuviše vre- 
mena. Odlučili smo se za ovo područje i 
ostaćemo tu. 

— Ali zar nisi sam rekao... 

— Pećine su svuda iste — odseče Erl. 
— Znaš to kao i ja. Iz generacije u genera- 
ciju divljaci ih koriste za svoja prebivališta. 
Međusobno su povezane hodnicima i 
većinom imaju sporedni izlaz, za slučaj 
opasnosti. Ako se ne varam, taj izlaz mo- 
rao bi se nalaziti tamo gore, na kamenom 
platou. Razumeš li sada šta hoću da 
kažem?. 

— Ako si naumio da nas povedeš kroz 
taj izlaz, ne računaj sa mnom. Još nisam 
sišao s uma. 

— Nikoga neću voditi tamo, Dok. Ali 
divljaci će ga koristiti za bekstvo. 

— Zašto? To mi nije jasno. 

— Odmah će ti postati jasno. Jedan deo 
ljudi ostaće ovde i otvoriti vatru na pećine. 
Koliko ja poznajem divljake, oni će 
pokušati da spasu žene i decu i odvedu ih 
gore na plato. Tamo će ih sačekati ostatak 
naše snage. Imaš li kakvih zamerki? 

— Sve to mi se ne dopada, Erle. 
Moramo ostati zajedno. Ima nas suviše 
malo. 

— Mi smo desetorica. Petorica će os- 
tati uz žene, četvorica će krenuti sa mnom, 
na plato. To je jedina mogućnost. 

— Jedina mogućnost da nas pojedu — 
dopuni Dok mračno. — Oni su u većini. 

— To je tačno. Ali mi imamo puške. 
Izabraću sada četiri čoveka. Uzećemo mo- 
dul i aterirati gore, na platou. Cim budemo 
spremni, daću ti signal. Vi ćete ih napasti 
odavde. Zapravo, samo ćete pucati u 
otvore pećina, ne približavajući se. To je 
sasvim dovoljno. 

— Plan mi se ne dopada — gundao je 
lekar. 

— Nisam ni očekivao da ćeš pasti na 
nos od oduševljenja. Jedino što želim od 
tebe to je da učiniš ono što sam zahtevao. 

U pratnji četvorice ljudi Erl se uputi ka 
modulu. Ovog puta nisu se krili zato što im 
je išlo samo u prilog da ih divljaci vide. Ako 
poveruju da su njihovi neprijatelji otišli, 
biće iznenađeni napadom i nesposobni da 
pruže bilo kakav ozbiljniji otpor. Kada su 
stigli do modula, svi su bili okupani 
znojem. Erl im je dopustio da predahnu, a 
zatim saopštio: 

— Uzećemo jednu letilicu. To je sasvim 
dovoljno. Kad već ateriramo, ne želim da 
čujem nijednu reč. | ne trošite municiju 
uludo. Pucajte samo onda kada vam se 
neko potpuno otkrije. Muškarce i stariji 
decu pustite da pobegnu, ako je ikako 


moguée. Pucajte samo u Zene s malom 
decom. Je li jasno? 

Umesto odgovora, ljudi éutke zaklima- 
Se glavama. 

Dobro su znali šta to znači. 

Modul se nečujno odlepio od tla i 
zaplivao kroz svež jutarnji vazduh. Erl je- 
tako manevrisao da su se platou približili 
otpozadi. Ovde je vidljivost bila još bolja. 
Na nebu se nije mogao nazreti ni oblačak. 
Dole, u stepi, pasla su stada malih če- 
tvoronožnih životinja. 

Kada su nadleteli plato, Erl nije odmah 
aterirao. Dole ispred pećina spazio je 
siluete doktora Ohoa, preostala četiri 
muškarca i ono nekoliko žena. Otkrio je i 
tamne izlaze iz špilja, sa ove strane. Mada 
delimično zaklonjeni kamenjem, mračni 
otvori jasno su se ocrtali na snežno belom 
stenju. 

Modul se spustio. Erl brzo rasporedi 
svoje ljude. U međuvremenu, temperatura 
je naglo skočila. Ovde na platou sunce je 
prosto pržilo. Parajući vazduh, signalna 
raketa poletela je uvis. Za sobom je 
ostavljala sivi dimni trag. Eri je ležao u 
zaklonu, puške prislonjene na rame, s 
prstom na okidaču. 

Tamo, u podnožju, Dok Ohoa i njegovi 
ljudi otvorili su vatru. Ovamo su dopirali 
prigušeni pucnji koji su zvučali bezopasno. 
Međutim, s razdaljine od sto metara bilo 
je teško promašiti cilj. Osim toga, trebalo 
je računati i sa objektom u pećinama, kao i 
ona okolnost da će meci odbijeni o zidove 
pećina uneti priličnu paniku u redove 
divljaka. Sve se odvijalo po planu. 

Erlov prst počivao je na obaraču. On je 
voleo puške. Bile su dobro, pouzdano 
oružje. U metke je imao više poverenja 
nego li u snopove ultraenergetskih zra- 
kova. Osim toga, divljaci naoružani sekira- 
ma i harpunima više su zazirali od pušaka 
već i zato što ih je njihov zvuk izbezum- 
ljivao, nego li od smrtonosnih ali nečujnih 
uređaja. 

Erl je osećao grč u želucu. Bila su to jaka 
uzbuđenja, koja je voleo. Uvek se ponav- 
ljalo isto — spopala bi ga lovačka groznica 
i on je zaboravljao gde se nalazi i šta 
zapravo hoće. Za njega nije postojalo ništa 
sem puške koju je grčevito stezao i 
progonjene divljači. 

Cekao je. Pucnji su se približavali, bili su 
sve glasniji. Dok je znao šta čini. Uskoro će 
nastupiti Erlovih pet minuta. 

Još samo malo... 

Jedan čovek iskočio je iz najbliže pećine. 
Bio je star i poguren, sa sedom, nečistom 
kosom, koja mu je padala niz ramena. Oko 
struka je imao obmotano prašnjavo krzno. 

Erl ga je pustio da pobegne. 

Drugi divljak bio je mlađi, ali već ranjen. 
Niz desno rame slivala mu se krv. Teturao 
se, sapleo i ponovo uspravio. U levoj ruci 
držao je koplje skamenim vrhom. 

Erl ni ovog puta nije opalio. Sto kasnije 
divljaci otkriju njihovo prisustvo ovde, ti- 
me bolje. Trebalo je da iz pećine izađe što 
više muškaraca, žena i dece pre nego što 
im preseku odstupnicu. 

Na red su došla deca. Sva bez izuzetka 
bila su naga, prljava, kao da nikad u životu 
nisu videli vodu. Blagi bože, pitao se Erl, 
šta će im toliko dece? Izbrojao je najmanje 
pedeset pre nego što je digao ruke od tog 
jalovog posla. Toliko dečurlije nije bilo u 
čitavom gradu. 

Pustio je da i deca protrče kraj njega. 
Ova su bila isuviše stara. 

Neki dečak odvojio se od grupe i po- 
trčao tačno ka jednom od Erlovih pratila- 
ca. Zastao je kao ukopan, ali pre nego što 
je stigao da pusti glasa od sebe, pogodi ga 
težak kundak i on se svali na tlo. 

Iz pećine je istrčala prva žena. Imala je 
kratku kosu, a u naručju nije držala dete. 
Priljubljen uz stenu, Erl nije ni pokušao da 
je zaustavi. Srce mu je besomučno 
udaralo. 

Zatim su naišle ostale — mlade i stare, 
vitke i pune. Oko njih se širio težak zadah 
koji su osećali i ljudi pritajeni u zaklonima. 
Njih pet stezalo je sitnu decu u naručju. 

Petoro dece! Bilo je to više no dovoljno. 
Petoro dece predstavljalo je pravo 
bogatstvo. 

Erl se uspravi i prisloni pušku uz rane. 
Pažljivo je nanišanio pre no što je pritisnuo 
okidač. Pogođena metkom u glavu, žena 
se sruši na tle. Druga je htela da uzmakne 
s detetom koje je vrištalo u zaklon, ali 
Erlov je metak stiže. Dalje ubijanje bilo je 
izlišno. Tri majke ispustile su decu na tlo i 
pobegle. Cetvrta se saplela preko nekog 
kamena i udarivši glavom o tlo izgubila 
svest. Ostale su se raštrkale kud koja. 
Većina se vratila u pećine. 

Dve mrtve žene, jedna onesvešćena i — 
petoro dece! 

— Tede, — doviknu Erl koji je već držao 
dve bebe u naručju — pucajte u otvore da 
divljaci ne bi ponovo izašli! Decu prebacite 
u modul. Sto pre! 

Miris baruta ispuni vazduh na kamenom 
platou. Ubacili su decu u letilicu i sami se 
ukrcali ne ispuštajući iz vida sporedni izlaz 
iz pećine. 

— Jeli sve u redu, Tede? 

— Ne vidim nikoga. 

— Dobro, penji se. Startujemo. Pripazi- 
te na bebe. 


Poduhvat je uspeo. Najgori i najuzbud- 
ljiviji trenuci ove avanture ostali su za 
njima. Imali su sad petoro dece. Morali su 
što pre stići do Doka i ostalih. Zene će se 
pobrinuti za novorođenčad. 

Erl se osmehnu. Sada im se više ništa 
nije moglo desiti. 

Gore, na praznom platou, kamen se u- 
sijaa od sunca. Velika škorpija izmilela je iz 
pukotine u steni. Visoko gore kružile su 
grabljivice. 

Sve je proteklo u najboljem redu. 

Divljaci su ostali u pećinama. Oni će se 
usuditi da izađu tek kada se smrkne. 

S druge strane reke Erl je aterirao. Brigu 
oko dece prepustio je ženama i Doku. 
Bebe su, pre svega, pelcovane a zatim 
dezinfikovane. Svaka od žena želela je da 
uzme po jedno dete. Međutim, bilo je 
samo pet novorođenčadi a šest žena. 

Eri odluči da kazni ženu koja je kriknula 
uoči napada na pećinu. Njoj je uskraćeno 
da dobije bebu. Bila je dovoljno pametna 
da se ne pobuni protivu ove odluke. Ako 
se bude korektno ponašala, postojala je 
mogućnost da joj se prilikom sledeće 
ekspedicije pribavi neko dete. 

Žene su htele da odmah, na licu mesta, 
nahrane novorođenčad. Međutim, Erl se 
usprotivio. 

— Kasnije, kad stignemo do ostalih 
modula — naredi on glasom koji nije trpeo 
pogovora. — Ovde ne možemo ostati jer 
bismo, u slučaju da nas divljaci ipak 
napadnu, morali da im ostavimo njihovu 
decu. Samo bi nam smetala pri povlačenju. 

Razume se, Erlu nije bilo ni na kraj 
pameti da ostavlja decu. Ona su vredela 
čitavo bogatstvo. Ni žene ih se ne bi lako 
odrekle, no njihovi motivi bili su drukčiji. 
Sa izrazom blaženstva na licu privlačile su 
decu uz sebe, čak su zaboravile i na umor. 

Dok su se vraćali, jedan od naoružanih 
pratilaca krstario je u modulu iznad njih 
čuvajući im odstupnicu. Sam Erl koračao je 
pozadi, ni za trenutak ne skidajući pogled 
sa teško stečenih beba. 

Tek sada je osetio da ga savlađuje umor 
i dobro je znao zbog čega. 

Vraćao se u grad. 

Svoja osećanja nikom nije otkrivao. Dru- 
gima je bilo lakše. Oni su obavili posao i 
želeli su da se što pre vrate kući. Bili su 
spokojni i srećni. Međutim, za njega — 
Erla — moglo se reći sve samo ne da je 
srećan. On jednostavno nije smeo da po 
kaže šta oseća i misli. Bio je drukčiji od 
ostalih. 

Zaiio je onu dečicu. Ta sirota majušna 
bića nisu slutila kakva ih budućnost 
očekuje. 

Stigli su do modula, ukrcali se s decom i 
krenuli natrag. Spustila se noć, a na nebu 
je blistao srebrnasti ravnodušni mesec. Pu- 
tovanje je dugo trajalo. Tek sledećeg jutra, 
u zoru, aterirali su nedaleko od tunela. 
Ostali su čitavo vreme u zaklonu i sačekali 
veče. Tek onda su krenuli kroz katakombe 
koje su vodile ka centru grada. 

Međutim, na suprotnom kraju tunela 
već se nalazio Oven Majsner s ljudima iz 
odseka za bezbednost. 

x k * 


Elen Sanderson shvatila je da se i po- 
slednji zračak nade ugasio. Sada je, 
doduše, izgledala pribrana i smirena, ali 
pre dve nedelje — kada su je iz podzemne 
organizacije obavestili da je poslednja 
ekspedicija van grada završila neuspehom 
i da se dete ne može dobiti ni za kakav 
novac, — doživela je pravi živčani slom. 

No to je sada pripadalo prošlosti. 

Možda će novi lek pomoći, možda i ne. 

To više nije važno. 

Obećala je Lariju da će uzeti dete iz 
laboratorije, ali je znala da nikad neće 
održati reč. Deca iz epruvete, razvijena u 
inkubatoru, dožive najviše dva meseca. 
Onda umiru, baš kad se čovek navikne na 
njih i zavoli takvo nesrećno stvorenje. 

Ne, nipošto! Nije htela da isti košmar 
doživi dvaput. 

Sedela je u pustoj dečjoj sobi, na 
postelji sa plavim prekrivačem. Ovde je 
poznavala svaku sitnicu, svaku igračku. 
Doživela je srećne trenutke... nekada. 
Ispunjena nežnošću, pomilovala je smeđeg 
plišanog medveda s kojim se Bobi tako 
rado igrao. Tada je naglo ustala i bosonoga 
krenula kroz stan u kome je vladala 
neprijatna tišina. 

Toliko soba — mislila je ona — i sve su 
prazne. 

Ušla je u dnevnu sobu i pritisnula na 
taster interne TV-kamere. Skriveni objektiv 
snimao je sve — i zvuk, i sliku. Ruke koje je 
Elen držala u krilu nisu drhtale. 

— Ja sam Elen Sanderson — izustila je 
čvrstim glasom. — Izjavljujem da sam pot- 
puno svesna onoga što preduzimam i da 
me niko nije prisilio na ovaj korak. Snosim 
punu odgovornost za svoje postupke. 
Smatram da drugi izlaz ne postoji. — Posle 
kraće pauze dodala je: — Ja sam bila Elen 
Sanderson. 

Isključila je uređaj. Znala je da će aparat 
sam registrovati datum i vreme njene 
izjave. Razume se, bila je to formalnost, ali 
na taj način Lariju će biti pošteđena mno- 
ga uzbuđenja i trzavice. 

Nečujno je prešla u kupatilo i iz kućne 
apoteke izvadila okruglu crnu kutiju. 


Unutra su se nalazile crvene kapsule. 
Uzela je dve i progutala ih sa čašom vode. 
Zatim je kutiju s preostalim kapsulama 
vratila u ormančić. 

Još nije ništa osećala. Znala je da neće 
ništa ni osetiti. Bilo je to kao kad čovek 
legne da spava s tim da se više nikad ne 
probudi. 

Legla je u postelju i nagnula se nad 
svojim mužem koji je čvrsto spavao. Než- 
no ga je poljubila. Pomerio se u snu, ali 
nije otvorio oči. 

— Zbogom, Lari, — prošapta ona. 
Tako mi je žao... 

Zatvorila je oči i čekala. 

Nije dugo trajalo. 


koko 


Aleks Norfolk sedeo je u svom kabinetu 
i razmišljao. 

Uopšte uzev, on nije spadao u komuni- 
kativne tipove. Bio je izraziti usamljenik. 
Međutim, te noći nešto se izmenilo. Rado 
bi razgovarao sa Erlom Stjuartom. 

Razume se, bilo je to nemoguće. Čak i 
šef naučno- istraživačkog instituta morao 
je poštovati izvesne zabrane. A jedna od 
tih zabrana odnosila se i na posetu uhap- 
šenom prestupniku neposredno pre 
podvrgavanja terapiji. 

Sutra Erl Stjuart više neće biti Erl Stjuart 
već neko dragi. On neće imati ni najmanje 
volje da poslednje večeri svog sadašnjeg 
života razgovara baš s Alekom Norfolkom. 

Tom čoveku imao je da zahvali što će ga 
uhvatiti i poslati u zatvor. 

Aleks ne bi uspeo da se opravda pred 
njim pozivajući se na postojeće zakonske 
propise, niti da ga ubedi da je sve to bilo 
neophodno. On lično bio je odgovoran za 
represalije koje su preduzete. Kako da 
objasni to Stjuartu? | čemu bi takvo 
objašnjenje koristilo? Uhapšeniku bi to 
samo zagorčalo poslednje časove pred 
terapiju. 

U suštini, problem se svodio na to što je 
Erl Stjuart bio poreklom divljak. Aleks je to 
otkrio još onog časa kad je prvi put video 
Stjuartovu fotografiju. Ispupéene jagodice, 
crne oči, bronzani ten — ne, nije bilo 
sumnje! Falsifikovani dokumenti o njego- 
vom rođenju predstavljali su poslednji 
dokaz. Još kao novorođenče Erl je ukraden 
iz pećine divljaka i prodat Grejemu Stjuar- 
tu. A sada je taj čovek odrastao u 
civilizovanom svetu svoje vreme trošio na 
to da se vraća u prirodu i uništava svoje 
saplemenike — možda baš rođenu braću i 
sestre. 

Aleks se pitao kako to uopšte da mu 
objasni. 

Pripalio je lulu. Bilo mu je hladno i zato 

je prigrnuo mantil. U poslednje vreme 
omršavio je i prilično oronuo. Sada je bio 
težak oko sedamdeset kilograma, suviše 
malo za njegovu visinu. Umor i godine su 
ga pritiskali — jače no ikad. 

Odjednom je počeo da se koleba. Nije 
znao kako da postupi. Teško je bilo dati 
konačan odgovor na izvesna pitanja, a 
inteligentnog čoveka uvek razdiru sumnje. 
Erl Stjuart, na primer, bio je siguran da 
ispravno postupa, a ipak se varao. Samo 
divljaci po pećinama nisu patili od zabluda. 
Oni su znali šta čine. 

Aleks Norfolk pokušao je da se seti 
izvesnih stvari. 

Ljudi su izumirali, to je bilo više no si- 
gurno. Stotinama godina je pretila prena- 
seljenost i da je u to vreme neko prorekao 
budućnost čovečanstvu, svi bi mu se sme- 
jali. Smatrali bi to neslanom šalom. Ljudi 
su se čak pitali kako će Zemlja podneti 
teret od dvadeset ili trideset milijardi 
stanovnika. Nosili su se mišlju da isuše 
okeane i pustinje pretvore u plodno tlo. 
Da se vinu ka zvezdama — u potrazi za 
životnim prostorom. 

Ništa slično nije se dogodilo. 

Posle demografske eksplozije, nastupila 
je kao reakcija demografska implozija. 

A uzrok? 

Aleksu Norfolku uzroci takvog stanja 
nisu bili poznati. Niko to nije znao. 
Jednostavno, ljudska rasa nije mogla da 
izumre tek tako — kao nekad džinovski 
reptil. 

Dinosaurusi... 

Bilo je glubo tvrditi da dinosaurusi nisu 
posedovali sposobnost adaptacije. Neki od 
tih reptila težili su po trideset tona, drugi 
nisu bili veći od kunića. Jedni su spadali u 
kategoriju mesoždera, drugi su bili 
biljožderi, živeli su na kopnu, u vodi, pa 
čak i u vazduhu. Šezdeset miliona godina 
bili su neograničeni gospodari na Zemlji, a 
tada su izumrli. 

Kataklizma? Iznenadna promena klime? 
Niko to nije znao. 

Kako god da se uzme, šezdeset miliona 
godina predstavljale su dug period. Covek, 
kao vrsta, postojao je tek tri miliona 
godina, ako se u to uračunaju i njegovi 
najraniji preci. Bilo je to najmlađe biće 
nastalo na ovoj planeti. Šta se desilo s 
neandertalcem, sinantropusom, australo- 
pitekusom ili megantropusom? Svi oni 
iščezli su s lica Zemlje. 

A homo sapiens, taj samozvani kralj? 

Njegova evolucija bila je u pravom 
smislu te reći impresivna. Bio je lovac i 
zemljoradnik, a njegovo potomstvo poste- 
peno se uvećavalo i nastanjivalo u naju- 


daljenijim krajevima sveta. Gradovi su 
rasli, obradive zemlje i pašnjaka bilo je sve 
manje. Kada je otkrivena atomska bomba, 
Zemlja je imala više stanovnika no ikad 
ranije. Industrija je potisnula lov i 
poljoprivredu. Uskoro su postojali još 
samo gradovi. 

Covek je krenuo ka zvezdama, ali taj 
pokušaj je propao. 

Nešto je pošlo nizbrdo. 

Kriza je prvo zahvatila porodicu. U Africi 
bilo je uobičajeno da muškarac ima tri 
žene i dvadesetero dece. U Evropi i 
Americi većina porodica ograničavala se 
na tri do četiri deteta. Međutim, uskoro se 
ta brojka smanjila. Najčešće su bile 
tročlane porodice — dakle, one s jednim 
detetom. Na žalost, vremenom je i to 
jedno dete postalo retkost. 

Coveëanstvo je patilo od neplodnosti. 
Možda je tome bio uzrok atomski rat. 
Milioni su izginuli, milioni ostali sterilni 
usled pojačane radioaktivnosti. Samo, 
otada su prošle stotine godina. Eksperti za 
medicinu smatrali su da zračenja s tim 
nemaju veze. 

Neki stručnjaci zastupali su gledište da 
je osnovni uzrok smanjenog nataliteta bilo 
uvođenje kontrole rađanja. Takozvana 
antibebi pilula proizvođena je u ogromnim 
količinama i deljena gotovo besplatno. 
Priraštaj je naglo opadao, smrtnost rasla. 
Deca se nisu rađala čak hi posle zabrane 
upotrebe pilule protiv začeća. 

Covek je mutirao. 

Je li to bio odgovor? 

Veliki gradovi gubili su stanovništvo, 
postajali sve manji. Ostatak se pretvarao u 
ruševine. Korov je džikljao po ulicama, 
stepe i šume zahvatile su sve veće oblasti. 
No ljudi je bilo sve manje. 

Kolonije na susednim planetarna odav- 
no su izumrle. Oni stanovnici gradova koji 
su krenuli u neispitane predele više se nisu 
vraćali. Priroda je bila jača od njih, 
pokorila ih je. 

Poslednii pokušaj da se situacija popravi 
predstavljalo je stvoriti decu iz epruvete, u 
laboratorijaina. Embrioni su čuvani u hra- 
nljivoj tečnosti, rasli su u svojim staklenim 
ćelijama, dobijali u težini. Ali nisu mogli 
večno ostati tamo, u strogo izolovanim 
sterilizovanim prostorijama. Zajednica ih 
je poveravala porodicama bez dece i ona 
su živela još najviše godinu dana. 

Sve do danas ništa se nije izmenilo. 

Ipak, pre dve stotine godina izveden je 
jedan eksperiment. Nekoliko hiljada dece, 
rođene u laboratoriji, odvedeno je u div- 
linu i tamo ostavljeno. Izvestan broj 
instruktora priključio im se i uputio ih u 

tajne paljenja vatre, ubijanja divljači i tako 
dalje. U početku, hranili su se samo 
plodovima i korenjem — dakle, onim što je 
moglo da se nađe u prirodi. 

I neka od te dece preživela su. 

Instruktori su se vratili u grad, a deca su 
porasla. Postala su visoka i snažna. Nisu 
umrla. Naprotiv, počeli su da se 
razmnožavaju. 

Oni su podivljali. Nisu imali pojma o 
tehnici ni komforu, ali su posedovali nešto 
što stanovnicima gradova nije bilo dato — 
budućnost. 

Pred njima ležao je dug i trnovit put, 
trasa koju je čovek već jednom uspeo da 
pređe. Možda se istorija neće ponoviti. Ali 
svaki drugi put vodice i drukčijem cilju — 
vedrijoj sudbini. Ako se to ostvari, arhiva 
će ih spremno dočekati. Oni će je naći i 
dobiti odgovor na sva pitanja. 

Aleks Norfolk ponovo napuni lulu. Zaista 
bi rado porazgovarao sa Erlom Stjuartom. 
Ali kakvog bi to smisla imalo? Već koliko 
sutra, Erl će izgubiti pamćenje i postati 
drugi čovek. Zašto mu objašnjavati da eks- 
pedicije usmerene protivu divljaka ugroža- 
vaju budućnost čovečanstva. Tačno, neka 
od ukradene dece svakako će preživeti, 
kao što je i Erl preživeo. Ali njih je bilo 
isuviše malo da pokrenu točak istorije. 
Civilizovanom svetu je odzvonilo. S druge 
strane stanovnici grada nisu se mogli 
ukrštati s divljacima. Razlika je biia isuviše 
velika. Ako je neko trebalo da preživi, bili 
su to divljaci. 

Tako je i odlučeno. Pre dve stotine 
godina. 

Aleks Norfolk ustade. Njegova misija 
bila je završena. Bio je star, a Rendal Vejd 
već je mogao preuzeti njegovu dužnost. 
On će možda još dočekati da vidi početak 
nove epohe propast starog, 
degeneriranog sveta. 

Aleks slegnu ramenima. 

Šta ga se to tiče? Obavio je svoju 
dužnost. Sada mu predstoji još samo 
jedno... 

Napustio je kabinet i izašao na ulicu. 
Tačno je znao kuda ide. 

x k * 


Poglavica plemena sa reke sedeo je na 
steni. 

Stena se dizala na samom rubu platoa, 
visoko iznad ulaza u pećinu. Sunce je go- 
relo na nebeskom svodu. Prilikom napada 
na pleme ranjen je u nogu. Toplota mu je 
prijala, već se bolje osećao. Vođa nikad ne 
sme biti bogalj. 

Znao je da će ostati poglavica samo dok 
bude važio za najjačeg među snažnima. 
Znao je da ga niko neće slušati, ma koliko 


mudro govorio, ako svoje reéi ne proprati 
krepkim udarcem. Slušače nekog drugog i 
taj drugi zauzeće njegovo mesto. 


imali su sreće. Pleme je pretrpelo 
gubitke, ali moglo je biti i gore. | — što je 
najčudnije — petoro ukradene dece je 
vraćeno. 


Video je sopstvenim očima kako su ih 
veliki lovci ugrabili i odneli. A onda, jednog 
jutra kada se pleme probudilo, petoro 
dece ležalo je pred ulazima u pećinu i 
plakalo zbog gladi i hladnoće. 

Bila je to magija. 

Poglavica se mudro smeškao i ćutao. Svi 
su verovali da njemu treba zahvaliti za 
čudo. Možda su im dobri duhovi pritekli u 
pomoć. Šteta je samo što su za vreme 
napada spavali, ali čovek se ne može uvek 
pouzdati u duhove. 

Bilo je teško naći majke za vraćenu 
decu. Neka od njih će umreti, ali to ga nije 
uzbuđivalo. Rodiće se nova. 

Poglavica ustade i protegnu se. Prišao je 
ivici platoa i proverio da li se straže nalaze 
tamo gde ih je postavio. Zatim se 
osmehnuo. Ljudi su bili na svojim mesti- 
ma. Sećanie na onaj prepad još nije izble- 
delo. Kasnije, ako se u međuvremenu ništa 
ne desi, ponovo će se uspavati. 

Malo je zažmurio. 

Dole, u ravnici, nešto se pomeralo. 

Jedna jedina ljudska prilika provlačila se 
kroz visoku travu i približavala obali reke. 
Stražari ga još nisu primetili. 

Je li to neki lovac koji pripada ovom 
bratstvu? Ne. Ljudi su spavali ili držali 
stražu. U blizini se nije nalazilo drugo 
pleme. Sem toga, čovek iz ravnice nije 
nosio koplje. Izgledao je nenaoružan. 

Jedan od moćnih nepoznatih lovaca? 

Poglavica nije oklevao da da znak za 
uzbunu. Dohvatio je svoje koplje i potrčao 
ka otvorima pećine. Bol u nozi skoro je 
zaboravio. 


Ovoga puta neće biti iznenađenja. 
Bar ne za pleme. 
x k * 

Bio je sav obliven znojem, pri kraju 
snage. Dugo pešačenje ga je potpuno 
iscrpio. Svetlost sunca ga je omamljivala, 
žega takođe. Kako mu je samo godila 
sveža i hladna voda reke. Zahvatio je 
obema rukama i ispljuskao lice. 

Prošle noći, dok se nalazio u modulu, 
video je zvezde. Bile su sasvim blizu i pri 
pogledu na njih ispunilo ga je čudno 
spokojstvo. 

Pa ipak, sad mu se činilo da je tako slab i 
iznemogao. Jednom je doneo odluku i više 
nije bilo povratka. Zeleo je samo da se sve 
okonča što je moguće brže. 

S druge strane reke jasno je video 
tamne otvore pećina u snežno belim 
stenama. Nogu pred nogu nastavio je put. 
Pećine su izgledale negostoljufaive, 
napuštene. Trava mu je dopirala skoro do 
pojasa. 

U gradu nije bilo trave. 

Do đavola, gde li su sada? Mora li zaista 
prići samim pećinama? Zar mu oni neće 
krenuti u susret? 

Srce mu je ubrzano lupalo. Gušio se, 
nije imao dovoljno vazduha. 

Još jedan korak. I još jedan... 

Iznenada, bili su tu! 

Bez reči, nalik na mračne senke izronili 
su iz trave, s njegove leve i desne strane. 
Svi su bili naoružani kopljima i držali ih 
visoko iznad glave. Nozdrve mu je ispunio 
intenzivan miris znoja, nečistoće. Video je 
divlji blesak u njihovim očima. 

Zastao je ruku skrštenih na grudima. | 
čekao. 

Kada mu se prvo koplje žarilo u grudi, 
jedva da je osetio bol. 

Aleks Norfolk nije umro ni srećan, ni 
zadovoljan. Ipak, njegova smrt nije bila 
tako besmislena kao život ljudi u gradu. 


AKCIJA PRETPLATE PO ŠKOLAMA 


OBAVEŠTENJE ĐACIMA 


Umoljavamo čitaoce — đake osnovnih, srednjih, stručnih i ostalih škola — da 


upoznaju svoje nastavnike sa Akcijom pretplate, o kojoj donosimo detaljnije 
uputstvo na str. 69. 
U isti mah, polazežći od pretpostavke da se mnogi nastavnici širom zemlje još 
nisu uključili u redove naših čitalaca, umoljavamo đake da im pokažu svoj 
primjerak Kosmoplova na uvid i ocenu. 


REDAKCIJA 


NESTALI 


či Džonatana Kvela zabrinuto su 
(imat iza naočara bez okvira, dok 

je ulazio u kancelariju na čijim je 
vratima pisalo GENERALNI DIREKTOR. 
Stavio je fasciklu na sto i prostenjao: 

— Pogledajte ovo, šefe! 

Sem Tob, prebaci cigaru na drugu 
stranu i pogleda u hartije pred sobom. 
Onda protrlja neobrijano lice. 

— Do đavola — prasnuo je. — O čemu 
je reč? 

— U izveštaju stoji da smo isporučili 
pet gotovih robota, modela AL — objaš- 
njavao je Kvel. 

— Isporučili smo šest! — ispravi ga 
Tob. 

— Da, šest. Ali oni su primili pet. Poslali 
su nam njihove serijske brojeve. Nedostaje 
robot AL 76. 

Tob odgurnu stolicu unazad, podiže 


svoje korpuletno telo i pojuri prema 
vratima, kao da umesto nogu ima dobre 
podmazane točkove. 

Posle pet časova postavio je čitavu 
fabriku na glavu — od hala za montažu do 
vakumskih komora, okrivljujući svakog od 
dve stotine ljudi zaposlenih u fabrici. Zno- 
jav i razbarušen, najzad je poslao hitnu 
poruku u matični pogon fabrike u Senekta- 

iju. 

U pogonu je nastala panika. Prvi put u 
istoriji američke korporacije za robote 


nestao je jedan robot. Pri tome se nije 
mislilo na zakon koji je zabranjivao 
prisustvo robota na Zemlji, van fabrike 
koja ga je konstruisala. Mnogo važniji 
mornenat predstavljala je tvrdnja jednog 
od istraživača. 

»Ovaj robot konstruisan je da upravlja 
dezintegratom na Mesecu. Njegov po- 
zitronski mozak programiran je i prila- 
goden za rad u meseëevim uslovima. | 
jedino u mesečevim uslovima. Na Zemlji će 
primiti bezbroj senzo-utisaka na koje nije 
pripremljen. Nema potrebe objašnjavati 
kakve će biti njegove reakcije!« 

Covek je nadlanicom obrisao čelo koje 
se iznenada orosilo graškama znoja. 

Kroz jedan sat je jedan strato-bombar- 
der poleteo prema fabrici u Virdždniji. 
Uputstva su bila jednostavna: 

»Naéi robota po svaku cenu!« 

x k * 

Robot AL 76 bio je zbunjen! U stvari, 
bio je to jedini utisak koji je njegov pozi- 
tronski mozak zadržao. Sve je počelo onog 
dana kada se našao u ovim čudnim 
okolnostima. Kako je došlo do toga? Više 
se nije sećao. Ambijent ga je potpuno zbu- 
nio. 

Pod nogama mu je bio zeleni pokrivač, 
a svuda oko njega mrki štapovi, s nečim 
zelenim na vrhu. Nebo je bilo plavo ume- 
sto crno. Sto se tiče sunca, ono mu je bilo 
poznato — okruglo, žuto i toplo. Ali gde je 
prašina... stene-..? Gde su ogromni kra- 
terski prstenovi? Svuda oko njega zelenilo, 
i plavetnilo iznad glave. Zvici koje čuje 
nepoznati su mu. 

Prošao je kroz neku vodenu sredinu 
koja se kretala i dosezala mu do struka..- 
Plava, hladna i neprijatna. A kad je pro- 
lazio pored ljudi, šta mu se povremeno 
događalo, oni su bili bez svemirskih odela, 
iako je trebalo da ih nose. Kad bi ga ugle- 
dali, vikali su i panično bežali. Jedan od 
njih uperio je pušku na njega i metak mu 
je prozujao pored glave. Zatim je i on 
uhvatio maglu. 

Nije imao predstavu koliko dugo je 
lutao pre nego što je najzad stigao do 
kućice Randolfa Pejna, duboko u šumi, na 
tri kilometra od grada Hanaforda. Randolf 
Pejn je sedeo pred vratima sa šrafcigerom 
u jednoj i kratkom cevi u dragoj ruci, dok 
mu je pokvareni usisivač za prašinu ležao 
između nogu. 

Razdragano je pevušio neku melodiju, 
jer je po prirodi bio veseljak. To je naročito 
dolazilo do izražaja kad bi se našao u 
svojoj kući, u šumi. U Hanafordu je imao 
bolje prebivalište, ali tamo mu je smetala 

njegova žena, zbog čega je ćutke ali iskre- 
no žalio. Zato je s osećanjem zadovoljstva 
dolazio u svoju »luksuznu Stenaru«, kako 
je iz milošte zvao kućio, u kojoj je na miru 
mogao da puši i posveti se svom hobiju — 
popravkama uređaja za domaćinstvo. 

Nije to bio bogzna kako unosan hobi, 
ali ponekad bi neko doneo radio-aparat ili 
budilnik, a novac koji je za to dobavio bio 
je jedini novac koji nije prolazio kroz škrte 
ruke njegove žene i odlazio na neke sit- 
nice. Ovaj usisivač će mu, na primer, done- 
ti šezdeset centi! 

Pri pomisli na to zapevao je od srca, 
podigao pogled i počeo da se — znoji. Pe- 
sma mu je zamrla u grlu, a ruke zadrhtale. 
Pokušao je da ustane i da uhvati maglu, ali 
su ma noge otkazale poslušnost. 

Tada je AL 76 čučnuo pored njega i 
ozbiljno upitao: 

— Recite mi, zašto svi beže od mene? 

Pejn je đavolski dobro znao zašto, ali se 
to iz njegovog nejasnog mucanja nikako 
nije mogio razaznati. Pokušao je da se 
odmakne od robota. 

AL 76 nastavio je ozbiljnim tonom: 

— Jedan čovek je čak pucao na mene. 
Da je ciljao samo nekoliko santimetara u 
levo, oštetio bi mi pločice na grudima. 

— M.. m. mo.. ra da je b.. b io lud lud 
— promuca Pejn. 

— Moguće. — Robotov glas postao je 
malo poverljiviji. — Nego, meni se čini da 
tu nešto nije u redu? 

Pejn se brzo osvrnuo oko sebe. Video 
je da robot govori vrlo blagim tonom i da 
nije neprijateljski raspoložen. Prisetio se 
da je negde čuo da roboti nisu u stanju da 
naškode ljudima. Zato se malo primirio i 
oslobodio. 

— Sve je u redu. 

— Mislite? — pogledao ga je AL 76 pre- 
korno. — Sa svima vama nešto nije u redu. 
Gde vam je svemirsko odelo? 

— Nemam ga. 

— Zašto onda niste mrtvi? 

Tu je Pejn zastao. 

— Pa... ne znam. 

— Vidite da nešto nije u redu — reče 
robot likujući. — Gde je planina Kopernik? 
Gde je Lunama stanica 17? Gde je moj 
elektronski dezintegrator? Zelim da 
počnem s radom, stvarno. — Izgledao je 
uznemiren, glas mu je podrhtavao. — 
Satima lutam, pokušavajući da nađem 
nekog ko će mi objasniti gde je moj 
dezintegrator, ali svi beže od mene. 
Verovatno mnogo kasnim od svog 
programiranog plana rada, a rukovodilac 
sekcije će biti ljut kao ris. Baš smešna 


situacija. 

Pejn je polako dolazio k sebi. 

— Kako se zoveš? 

— Moj serijski broj je AL 76. 

— U redu. Zvaéu te Al. A sada slušaj, 
Ale. Ako tražiš Lunarnu stanicu 17, ona je 
na Mesecu. Razumeš? 

AL 76 je zamišljeno klimnuo glavom. 

— Svakako. Samo, tražio sam je i 
tražio-.. 

— Ali ona je na Mesecu. Ovo nije Me- 
sec. 
Sad je došao red na robota da se zbuni. 
Posmatrao je nekoliko minuta Pejna, a 
onda upitao: 

— Šta hoćeš da kažeš time nije Mesec? 
Ako nije Mesec, šta je? Odgovori mi. 

Pejn je teško disao. Upro je prstom u 


robota, pokušavajući da nađe neki 
odgovor. 

— Slušaj, Ale..- — Ali nije završio reče- 
nicu. Na um mu je pala sjajna, spasonosna 
ideja. 

— Drago mi je što sam te upoznao, Ale. 

— Ali, to nije odgovor — pobuni se 


robot. — Mislim da mi na kulturno pitanje 
dugaješ kulturan odgovor. 

Pejn ga nije slušao. Još uvek se sam 
sebi divio. Stvar je bila jasna. Ovaj robot 
konstruisan je za rad na Mesecu, ali se 
nekako našao na Zemlji. Naravno, sve se 
sada pretvorilo u zbrku, jer je njegov 
pozitronski mozak programiran isključivo 
za mesečeve uslove, tako da mu je 
zemaljska okolina potpuno nestvarna. 

Samo, kako da zadržim robota, dok ne 
stupi u kontakt s ljudima iz fabrike u Pe- 
tersboru? Roboti koštaju mnogo. Najjefti- 
niji su pedeset hiljada, a nekim se cena 
kreće na milione dolara. Nalazači robota 
sigumo bi pripala velika nagrada. Pri 
pomisli na to oči su mu zablistale. 
Naravno, ženi ne bi dao ni centa. 

Najzad je ustao. 

— Ale, ti i ja smo prijatelji! Drugari! 
Volim te kao brata. — Pružio mu je ruku — 
Da se rukujemo! 

Robot prihvati metalnom šakom pruže- 
nu ruku i blago je steže. Nije potpuno 
shvatio smisao ovog pokreta. 

— Da li ovo znači da ćeš mi reći kako da 
stignem na Lunarnu stanicu 17? 

Pejn se malo zbunio. 

— N.. ne, ne baš tako. U stvari, toliko te 
volim da želim da ostaneš malo kod mene. 

— Ah, ne moga! Moram da stupim na 
posao. — Onda je dodao sumorno- — 
Kako bi se tebi sviđalo da iz sata u sat 
kasniš sa svojom planiranom normom? 
Želim da radim. Moram da radim! 

Da, ukusi su različiti, 
mrzovoljno. 

— Dobro, onda ću ti nešto objasniti, jer 
po tvom izgledu vidim da si inteligentna 
osoba. Dobio sam naređenja od tvog 
rukovodioca sekcije. On želi da te zadržim 
ovde izvesno vreme. 

— Zašto? — upita sumnjičavo robot. 

— Ne mogu ti reći. To je stroga tajna. 

Pejn se žarko molio u sebi da robot 
prihvati ovo objašnjenje. Neki roboti su 
đavolski mudri, znao je to. Ali ovaj izgleda 
kao jedan od onih ranijih modela. 

Za to vreme AL 76 je razmišljao. Robo- 
tov mozak programiran za rukovođenje 
dezintegratorom na Mesecu nije bio u 
najboljoj formi kad je reč o apstraktnom 
razmišljanju, a ipak, sopstveni misaoni 
procesi postajali su mu sve čudniji. 
Nepoznata sredina uticala je na njega. 

Onda je upitao: 

— Kako se zove moj rukovodilac sek- 
cije? 

Pejn se iznenadio. Brzo je razmišljao. 

— Sumnjaš u mene? Zaista si me uvre- 
dio. Ale — odbacio je prekorno. — Ne mo- 
gu ti reći njegovo ime. Ovde i drveće ima 
Uši. 

AL 76 se tupo zagledao u najbliže drvo i 
prokomentarisa: 

— Nemaju uši. 

— Ama, znam. Nisam to mislio. Hoću 
da kažem da špijuna ima svuda. 

— Spijuna? 

— Da. Znaš, loših ljudi koji Zele da 
unište Lunarnu stanicu 17. 

— Zašto? = 

— Zato što su to loši ljudi. Zele da 
unište i tebe, i zato ćeš izvesno vreme 
morati da ostaneš ovde. Tako neće moći 
da te pronađu. 

—Ali, ja moram da imam dezinte- 
grator. Ne smem da padnem isnod svoje 
norme. 

— Imaćeš ga, imaćeš — obećavao je 
usrdno Pejn, psujući isto tako usrdno ro- 
botov jednosmerni način mišljenja. — 
Poslaće ti jedan sutra. 

Mislio je pri tom kako će imati dovoljno 
vremena da pozove ljude iz fabrike i 
pokupi hrpu divnih novčanica. 

Međutim, AL 76 postajao je sve tvr- 
doglaviji. Na njegov misaoni mehanizam 
negativno je delovao nepojmljiv svet u 
kome se našao. 

— Ne, moram da imam dezintegrator 
sada. — Ispravio je svoje zglobove i zako- 
račio. — Bolje bi bilo da ga sam potražim. 

Pejn pojuri za njim i zgrabi ga za 
hladan, tvrd lakat. 


pomisli Pejn 


— Slušaj — molio ga je. — Moraš da 
ostaneš... 

U tom trenutku u robotovom mozga 
nešto je klimnulo. Moždani mehanizam je 
neverovatnom brzinom izbacio jednu 
ideju, uprkos čudnoj okolini u kojoj se 
našao. Robot se naglo okrenuo prema 
Pejnu. 

— Reći ću ti šta ću da uradim. Mogu 
sam da napravim dezintegrator. Ovde, na 
licu mesta. Onda ću imati šta da radim. 

Pejn je zavrteo sumnjičavo glavom. 

— Ja ne bih umeo da ga napravim... — 
Pitao se da li bi nešto pomoglo da je rekao 
da ume. 

AL 76 je osećao kako mu se pozi- 
tronski moždani talasa prebacuju na novi 
program. To ga je ispunjavalo ushićenjem. 

— Ja mogu — odgovorio je ponosno i 
krenuo prema kućici. — Ovde imam sav 
potreban materijal. 

Randolf Pejn je pogledao krš od staru- 
dije koja se našla u kući: rastureni radio- 
aparati, frižider bez poklopca, zarđale 
automobilske motore, pokvareni štednjak, 
nekoliko kilometara stare žice; sve u 
svemu, oko dve tone najrazličitijeg loma 
od starog grožđa. 

x k * 

Dva sata kasnije gotovo istovremeno 
dogodile su se dve stvari. 

Prvo je Sem Tob, šef ogranka američke 
korporacije za robote, vodio videofonski 
razgovor s izvesnim Randolfom Pejnom iz 
Hanaforda. Reč je bila o nestalom robotu. 
Cim je čuo reč »robot«, Tob je u pola 
razgovora prekinuo vezu i naredio da mu 
ubuduće ne daju vezu sa kojekakvim nasrt- 
ljivcima. 

To nije bilo bez razloga. U toku pro- 
tekle nedelje, iako se izgubio svaki trag 
robota AL 76. Tob je bio preplavljen 
izveštajima iz cele zemlje o kretanju 
robota. Dobijao je i po petnaest izveštaja 
dnevno iz petnaest saveznih država. 

Tobu je od toga pucala glava, a da i ne 
govorimo o opštoj situaciji koja ga je 
dovodila do ludila. Govorilo se čak da će se 
sprovesti kongresna istraga, mada su se 
svi poznati robotičari i fizčari na Zemlji kleli 
da ie robot bezopasan. 

U situaciji u kojoj se nalazio, nije ni 
čudo što je Tob tek posle tri sata počeo da 
razmišlja. Pitao se otkuda je Randolf Pejn 
mogao znati da je robot namenjen za rad 
u Lunarnoj stanici 17 i da mu je serijski 
broj AL 76. Iz fabrike nisu mogli da procure 
ti podaci. 

Posle kratkog razmišljanja stupio je u 
akciju... 

Međutim, u toku tri protekla sata, 
dogodila se i druga stvar. Pošto je pravilno 
ocenio da je direktor fabrike posumnjao u 
verodostojnost njegove izjave, Randolf 
Pejn se vratio u svoju kućicu po foto-apa- 
rat. Bio je čvrsto rešen da ne preda robota, 
pre nego što dobije nagradu. 

AL 76 bio je okupiran svojim poslom. 
Polovina zaliha Pejnovih starudija ležala je 
razbacana oko kućice, a nasred nje sedeo 
je robot petljajući nešto s radio cevima, 
komadima starog gvožđa, bakarnom žicom 
i još nekim sitnicama. Nije obraćao pažnju 
na Pejna koji je, ležeći potrbuške, 
pripremao aparat za divan snimak. 

U tom trenutku, iza okuke na drumu, 
pojavio se Lemjuel Oliver Kuper. Sledio se 
kada je video prizor pred sobom. Razlog 
njegovog dolaska bio je pokvaren toster za 
hleb. Došao je laganim, veselim korakom, 
a nobegao kao da ga svi davoli progone. 
Zaustavio se tek pred kancelarijom šerifa 
Kondersa, bez šešira i pokvarenog tostera- 
Naslonio se uza zid, pokušavajući čitav mi 
nut da nešto kaže, gestikulirajući rukama, 
ali bez nekog vidnog rezultata. 

Odmah su mu dali viski, i kad se najzad 
malo smirio, uspeo je da kaže samo 
nekoliko nevezanih reci: 

Čudovište... preko dva metra, 
koliba rasturena... jadni Rendi Pejn... 

Tek posle pola sata šerifu je pošlo za 
rukom da ga shvati: »Ogromno metalno 
čudovište, visoko preko dva a možda i tri 
metra, sedi pred Pejnovom kuéicom. 
Randolf Pejn leži potrbuške, u krvi, unaka- 
žen. Čudovište je zauzeto uništavanjem 
kolibe iz čistog zadovoljstva. Onda se 
okrenulo prema njemu, Lemjuelu Oliveru 
Kupera, i on je uspeo za dlaku da 
pobegne«. 

Šerif je odmah pripasao revolver oko 
svog pozamašnog pojasa. 

— Je li to onaj robot koji je pobegao iz 
fabrike u Petersboru? Prošle subote su nas 
upozorili na to. Džejk, mobiliši sve odrasle 
muškarce u Hanafordu i okolini koji znaju 
da drže pušku, i okači ovu značku mog po- 
moćnika. Budite ovde u podne. | slušaj, 
Džejk, svrati uzrvut do Pejnove udovice i 
oprezno joj saopšti loše vesti... 

Pošto se upoznala sa razvojem doga- 
đaja, Miranda Pejn je zastala trenutak. Kad 
se uverila da je polisa osiguranja u redu, 
stavila je samo nekoliko tužnih primedbi u 
vezi s Pejnovom nesmotrenošću što nije 
izvršio osiguranje na dupli iznos. Zatim je, 
kao skrašena udovica, briznula u plač. 

Posle nekoliko sati, Randolf Pejn — ne- 
svestan svoje strašne unakaženosti i smrti 


koju su mu pripisali — zadovoljno je po- 
smatrao razvijene negative. Pošlo mu je za 
rukom da napravi seriju uspelih snimaka 
robota. Ništa nije prepuštao slučaju ili 
mašti. Uz snimke lako je mogao da ispiše 
tekstove: »Robot zamišljeno gleda vakum 
cevi«, »Robot kida dve žice«, »Robot radi 
sa šrafcigerom«, »Robot rastavlja frižider« 
fltd. 

Pošto mu je ostalo samo da izradi slike, 
izišao je iz improvizovane mračne komore 
da zapali cigaretu i porazgovara sa Alom. 

Nije ni sanjao da šuma vri od uzbude- 
nih farmera, naoružanih svim vrstama 
vatrenog oružja, od prastarih ostragoša do 
najsavremenijih mašinki kakvu je imao 
šerif. Još manje je sanjao da pola tuceta 
robotičara, pod vodstvom Sema Toba, juri 
auto-stradom brzinom od dve stotine 
kilometara na sat, s jednom jedinom 
namerom — da što pre upoznaju Randolfa 
Pejna. 

I dok su se događaji odigravali vrto- 
glavom brzinom, Randolf Pejn je zado- 
voljno uzdahnuo, kresnuo šibicu o tur 
svojih starih pantalona, povukao prvi dim 
iz lule i s interesovanjem se zagledao u 
robota. 

Posle izvesnog vremena bilo je jasno da 
je robot nešto više od običnog manijaka. 
Randolf Pejn, koji je i sam bio ekspert za 
rukotvorine čudnog oblika, morao je 
priznati da još nikad nije video nešto tako 
monstruozno. 

Od toga bi i najsmeliji konstruktor po- 
zeleneo od jeda i umro na mestu, a 
moderni skulptori bi ostavljali umetnost 
saznavši da ih je neko premašio. Na 
kilometar u krug sve krave ostale bi bez 
mleka. 

Jednom reči, prizor koji je pružila ro- 
botova tvorevina bio je u najmanju ruku 
jeziv. 

Sa zarđalog, gvozdenog postolja, koje 
je pomalo ličilo na nešto što je Pejn nekad 
video priključeno na jedan traktor, uzdizao 
se uvis začuđuiući splet žica, točkova, cevi 
— bezimeni užas bez početka i kraja, s 
megafonskim uređajem koji je delovao 
zlokobno. 

Pejn je osetio žarku želju da zaviri u 
megafonski deo, ali se ipak uzdržao od 
tako smele namere. Video je i daleko 


osetljivije mašine kako iznenada 
strahovito eksplodiraju. 

— Hej, Alel 

Robot je podigao pogled. Dotle je ležao 
potrbuške, pokušavajući da utakne 


komadić tankog metala na njegovo mesto. 
— Šta hoćeš, Pejne? 

— Šta ti je ovo? — upita Pejn tonom 
čoveka koji je ugledao sablast. 

— To je moj dezintegrator. Samo, ovo 
je poboljšan model. Sada mogu da 
počnem s radom. 

Rekavši to, robot se diže na noge, 
stresajući prašinu s kolena. Ponosno je 
gledao u svoje delo. 

Pejn se stresao. »Poboljšanje!« Nije ni 
čudo što su originalni standardni model 
sakrili negde u pećine rudnika na Mesecu. 
Jadni Mesec! Jadni beživotni satelit! Uvek 
se pitao ima li nečeg goreg od smrti. Sada 
se uverio da ima. 

— Hoće li da funkcioniše? — upitao je 
sa nevericom. 

— Svakako. 

— Otkud znaš? 

— Mora da funkcioniše. Ja sam ga kon- 
struisao, zar ne? Treba mi samo još jedna 
sitnica. Imaš li baterijsku lampu? 

— Mislim da je tu negde. — Pejn se za 
trenutak izgubio, ali se ubrzo vratio s 
baterijom u raci. 

Robot je uzeo bateriju i ponovo se dao 
na posao. Kad je kroz pet minuta bio 
gotov, ustao j i odstupio korak-dva. 

— Sve je spremno. Sad mogu da radim. 
Možeš da posmatraš ako želiš. 

Pejn je razmišljao izvesno vreme. 

— Nije opasno? 

— | dete može njim da rukuje. 

— Oh — nasmešio se kiselo Pejn, sakri- 
vši se iza najdebljeg stabla u blizini. 

— Hajde, kreči. Imam puno poverenje 
u tebe. 

Robot AL 76 upre prstom u odvratnu 
gomilu sklepanu od otpadaka i reče: 

— Gledaj! 


x k * 
Ratoborni farmeri hanafordskog okru- 


ga u Virdžiniii približavali su se Pejnovoj 
kucici, polako stežući obruč. Krv herojskih 
predaka tekla je njihovim žilama, dok su se 
naježeni i nakostrešeni hrabro približavali, 
pazeći od stabla do stabla. 

— Pucajte na moj znak i gađajte u oči, 
— upozoravao je šerif Sonders. 

Džekob Linker, među prijateljima 
poznat kao Lenki Džejk, sada pomoćnik 
šerifa, preneo je poruku. 

— Da nije kidnuo? — upita on pribli- 
žavajući se Sandersu. Nije mogao da 
odstrani prizvuk beznadežnosti u glasu. 

— Pojma nemam — progunda šerif. — 
Verovatno nije. Sreli bismo ga da je 
uhvatio maglu. o 

— Ali, sve je tako strašno mirno. Čini mi 
se da se približavamo Pejnovoj kućici. 

Ova primedba uopšte nije bila pot- 


rebna. Serif je to i sam znao. Pomalo se 
stideo što ne može da obuzda strah. 

— Vrati se nazad — naredio mu je. — | 

drži prst na orozu. 
_ Nalazili su se već na ivici proplanka. 
Serif proviri iza jednog drveta da bi, kra- 
jičkom oka, osmotrio situaciju. Ništa se ni- 
je viidelo. Prišao je bliže i ponovo pogle- 
dao, ovog puta širom otvorenih očiju. Ono 
što je video nateralo ga je da zadrhti. 

Pred njim je stajao, leđima okrenut, 
ogroman robot nadvijen nad nekom 
čudnom tvorevinom nepoznatog porekla. 
Jedino nije video Randolfa Pejna, koji je, 
drhteći od straha, stajao iza jednog stabla 
u neposrednoj blizini. 

Šerif Sonders stupi na proplanak i u- 
peri mašinku u robota. AL 76 baš tada reče 


glasno: 

— Gledaj! 

I upravo kad se šerif spremao da izda 
naređenje za paljbu, metalni prsti 


pnitisnuše prekidač. 

Nema reči kojima bi se moglo opisati 
ono što se zatim dogodilo pred sedam- 
deset nemih svedoka. Niti će iko od njih 
više moći da se priseti šta se zbilo u tom 
deliću sekunde, koji je prethodio šerifovoj 
komandi. Kad su ih kasnije pitali o tome, 
svi su gledali zabezeknuto i odmahivali 
glavama. 

A događaji su se razvijali otprilike ovim 
redom: 

Šerif je zaustio da izda naređenje za 
paljbu, robot je pritisnuo prekidač, dezin- 
tegrator je stupio u akcija i u tom trenutku 
— tri četvrtine obilaženja planine, mereno 
od vrha, nestala je u proređenoj atmosferi 
sa svim onim što se nalazilo na njoj — 
drveće, dva ambara, tri krave i još neke 
sitnice. Sve je nestalo u prah i pepeo. 

Šerif Sonders je dugo zabezeknuto 
gledao; zinuo je u čudu i zaboravio na sve 
drugo. 

A onda je nastalo neko komešanje u 
vazduhu — zaglušujući tresak, i bezbroj 
purpurno crvenih zraka poletelo je od 
Pejnove kućice na sve strane... 

Od potere — ni traga ni glasa. Kao da je 
u zemlju propala. Sve moguće puške ležale 
su razbacane u bližoj i daljoj okolini, 
uključujući i šerifovu registrovanu, niklova- 
nu, ekstra-brzometnu, garantovano sigur- 
nu, portabl-mašinku. Pedesetak šešira, 
neispušenih cigara i gomila raznih drugih 
stvarčica moglo se naći na sve strane, ali 
od živog stvora — niko. 

Nijedan od članova potere nije tri dana 
došao u dodir ni s kim živim, izuzev Lenki 
Džejka, koji je u svom bezglavom bežanju 

naleteo na ljude iz fabrike u Petersburou- 
Oni su paklenom brzinom jurili kroz šumu 
u potrazi za Pejnovom kućicom i nestalim 
robotom. 

Zaustavio ga je lično Sem Tob, prepre- 
čivši mu put svojim pozamašnim stoma- 
kom. Kad je povratio dah, upitao je 
uzbuđeno: 

— Gde je kućica Randolfa Pejna? 

Oči Lenki ja Džejka za trenutak su 
izgubile svoj uobičajeni staklasta sjaj. 

— Nastavi samo, bratac, pravcem iz 
koga sam ja došao i naći ćeš je. 

Rekavši to, nestao je brzinom meteora. 
Videla se samo jedna tačka na horizontu 
koji je u punoj brzini uspevala nekako da 
obiđe stabla koja su joj se isprečila na put. 
Mnogo je to da bude Lenki Džejk, ali Sem 
Tob ne bi mogao u to da se zakune. 

Za Randolfa Pejna, period od pet se- 
kundi posle pritdskivanja dugmeta i nes- 
tanka planine predstavljao je totalnu praz- 
ninu u njegovoj autobiografiji. Isprva je 
virio kroz gustu šikaru u podnožju stabla, 
da bi se na kraju našao na njegovim 
najvišim granama. Isti onaj šok koji je 
čitavu poteru raspršio horizontalno, njega 
je oterao vertikalno. Nije znao da li se 
popeo, skočio, ili preleteo. To ga, na kraju 
krajeva, i nije ineresovalo. Ono čega se 
stvarno seća bila je činjenica da je robot 
trajno uništio gotovo čitav njegov posed. 
Svaka pomisao na neku nagradu za 
pronađenog robota odletela je u vatru, 
ustupajući svoje mesto neprekidnim mora- 
ma o neprijateljski raspoloživim susedima, 
razularenim gomilama koje žele da ga 
linčuju, sudskim procesima, optužbama 
zbog ubistva i — šta će Miranda reći na 
sve ovo. 

Ne znajući ni sam šta da čini, povikao je 
besno: 

— Hej, robote! Uništi tu spravu! Da li 
me čuješ? Uništi je potpuno! Zaborava da 
si ma šta imao s tim. Ti i ja smo stranci, 
razumeš? Ni reči da nisi pisnuo o ovom. 
Zaboravi, jasno? 

Nije očekivao da će njegova naređenja 
imati ikakav efekat. Bila je to samo 
njegova spontana reakcija. Nije znao da 
robot uvek izvršava ljudska naređenja, 
izuzev u slučaju kad ona treba da naškode 
drugom ljudskom biću. 

Zato je AL 76, mirno i metodično, 
počeo da uništava svoj dezintegrator u 
paramparčad. 

Dok je on gazio poslednji komadić svog 
dela, stigao je Sam Tob sa ćelom bulu- 
mentom. Osetivši da su stigli pravi vlasnici 
robota, Randolf Pejn je promolio glavu iz 


Sikare i uhvatio maglu. 
Nije ni pomislio na nagradu. 


Ostin Vajld, inZenjer robotlike, okrenuo 
se Tobu. 

— Da li ste doznali nešto od robota? 

Tob je zavrteo glavom, gunđajući. 

— Ništa. Baš ništa. Zaboravio je sve što 
mu se dogodilo od izlaska iz fabrike. Mora 
da je dobio naređenja, inače ne bi mogao 
ovako totalno sve da zaboravi. Kakva je to 
gomila starog gvožđa oko koje se vrteo? 

— Upravo to — gomila starog gvožđa. 
Samo, mislim da je to bio dezintegrator 
pre nego što ga je uništio. Ubio bih onog 
ko mu je to naredio, i to na tenane. 

— Kakav je ovo dezdntegrator morao 
biti! — uzviknu Vajld. — Zbrisao je planinu 
do temelja. 

— Ko mu je naredio da ga konstruiše? 

Valjid začuđeno slegnu ramenima. 

— Ne znam. Neki faktor u njegovoj 
okolini, koga verovatno nikad nećemo 
upoznati, delovao je na njegov pozitronski 
mozak i naredio da iz gomile starudije i 
otpadaka konstruiše dezintegrator. Sada, 


kada je robot sve izbrisao iz sećanja, naše 
šanse da doznamo kakav je faktor u 
pitanju ravne su nuli. Nikad nećemo imati 
taj dezintegrator. 

— Nije ni važno. Glavno je da je robot 
tu. 

— Đavola nije važno! — prasnu Vajld sa 
žaljenjem u glasu. — Jeste li ikad bili 
suočeni sa problemima dezintegratora na 
Mesecu? Gutaju energiju kao neke elek- 
tronske ale, a neće ni da počnu da rade 
dok im se ne obezbedi napon od preko 
milion volti. Ali ovaj dezintegrator radio je 
na sasvim dogom principu. Mikroskopom 
sam ispitao nešto od ovog đubreta što je 


ostalo. Da li biste možda želeli da vidite šta 


sam otkrio? 
— Sta? 
— Izvor iz koga je dezintegrator crpeo 
snagu. 
Ostin Vajld podiže taj izvor snage koji je 
omogućio robotovom dezintegratoru da u 
pola sekjnde proguta čitavu planinu. 
Dve obične baterije za baterijski 
lampu! 


REKLAMNI PLAKAT „KOSMOPLOVA” 


OBAVEŠTENJE ĐACIMA I NASTAVNICIMA 


Redakcija je štampala nekoliko stotina malih reklamnih plakata u boji, 


formata 30 x 20 cm, u cilju populari 
profesorima. 


zacije »KOSMOPLOVA« među đacima i 


Plakate bi trebalo istaći na oglasnim tablama uz dozvolu direktora odnosno 


upravnih organa. 


Umoljavamo sve one koji su spremni da podrže ovu akciju da nam se jave, 


kako bismo im mogli poslati plakate. 


Redakcija »KOSMOPLOVA« 

BLAGOJA 
JANKOVSKI 


BESKONAČNO RAĐANJE 


nikada ne umreti. Ljudi, hteli to ili ne, 

svi odreda imaju sreću da prožive 

svoje godine i da zatim prirodnom 
smrću ili od nečega drugog nestanu sa lica 
Zem-lje. A ja, eto, neprestano živim od 
svoje trideset šeste godine, ponavljajući ih 
neprekidno u jednom beskonačnom nizu. 

Nerado se sećam svog prvog detinjstva, 
a ponajmanje mladosti. Neprestano prokli- 
njem oglas koji mi je još u dvadeset trećoj 
godini probudio želju da postanem član 
popularnog BINP-a, Biroa za ispitivanje 
nepoznatih planeta. Na svoju ludu sreću, 
ili ako hoćete nesreću, u rekordnom roku 
položio sam sve ispite koje mora da savla- 
da jedan kandidat ako hoće da postane 
pilot međuzvezdanih fotonskih brodova 
BJ-RK-O. Međutim, na svoje prvo među- 
zvedano putovanje krenuo sam tek posle 
Award ponina: 

U meduvremenu, nekoliko puta leteo 
sam meduplanetarnim brodovima do ne- 
zanimljivog Marsa i negostoljubive Vene- 
re. Sem toga, proveo sam četiri godine na 
Fobosu, Ganimedu i Titanu, a u dva-tri 
navrata, na kraée vreme, bio sam vanredni 
élan posade Uranovih satelita Ariel i Um- 
briel. Konačno, u svojoj trideset petoj go- 
dini, dakle u zlatnim godinama svakog 


Te je biti jednom rođen, a još teže 

muškarca, vratio sam se na Zemlju sa 
Neptunovog satelita Nereide. Kada sam 
stigao u bazu pozvao me je predsednik 
MINP-a i saopštio mi moj novi sudbonosni 
zadatak. 

— Denan Savane, Predsedništvo je od- 
lučilo da vam poveri specijalnu i veoma 
važnu misiju. Vi ste, naime, određeni za 
put do jednog nepoznatog, tek otkrivenog 
zvezdanog sistema. Ali, pre nego što 
krenete na ovaj put, Saljemo vas u Vasi- 
onski centar na kraći šestomesečni kurs. 
Za sada to je sve što sam hteo da vam 
kažem, a kada se vratite, saopštiću vam 
drugi deo zadatka i dati potrebne 
instrukcije. Možete ići. 

Naviknut na takav način rada i opho- 
đenja u udruženju, iste večeri spakovao 
sam se i otputovao. Odatle sam se vratio 
sa odličnim karakteristikama Posle šest 
meseci ponovo sam stajao pred predsed- 
nikom. Odmerio me je kratkim pogledom i 
rekao: 

— Vi i Jan Svens, koji je malo pre bio 
kod mene i koga sigurno dobro poznajete, 
već sutra odlazite na jedno dugo i, moram 
da priznam, neizvesno putovanje. Vas dvo- 
jica izabrani ste od stotinak specijalno 
obučenih ljudi. Nadam se da ćete oprav- 
dati poverenje koje vam poklanjamo. 


Dakle, da predem na stvar … Astronomi sa 
planete Renkis otkrili su da se iza poznate i 
sjajne Alfa zvezde, u sazvežđu Lira, nalazi 
još jedna zvezda. Ona je po svojoj veličini 
ravna našem Suncu, a po devijacijama 
elektromagnetskih talasa koje naučnici 
tamo hvataju sa sigurnošću se može tvrditi 
da se oko nje okreće nekoliko planeta. Vaš 
zadatak je da ispitate ceo sistem Solarisa- 
II. Drugi deo posla daleko je teži. Ako vam 
to uslovi budu dozvoljavali, morate detalj- 
nije da istražite površinu svih planeta. 
Ukoliko tamo naiđete na razumna bića i 
ako vas ona gostoljubivo prime, u ime 
Zemlje sa njima ćete uspostaviti prvi 
kontakt. Pri tom gledajte da iskoristite 
njihova naučna i tehnička dostignuća... 
Eto, to bi bilo sve. Ostale instrukcije naći 
ćete u zapečaćenom kovertu na stolu 
radne prostorije međuzvezdanog broda. 
Zelim vam srećan put. 

— Hvala — odgovorio sam i izjurio iz 
njegovog kabineta. 

Napolju sam besno poslao do đavola 
sve astronome Renkisa. Verovatno se ču- 
dite zašto sam se ljutio, kada bi sigurno 
svako poželeo da pođe na taj put. Ali, čim 
čujete ono što ću vam sada reći, verujem 
da ćete promeniti mišljenje... Taj Solaris-Il, 
gde je inače trebalo da krenemo, bio je 
udaljen nekoliko svetlosnih godina od 
Vege, a ona se nalazila na oko dvadeset 
pet svetlosnih godina od Zemlje. U tom 
slučaju do nje bi trebalo da putujemo 
trideset, ako ne i više godina. Dodamo li 
tome vreme koje ćemo izgubiti na istra- 
živanje novootkrivenog sistema i godine 
koje će proći dok se ne vratimo, nije teško 
zaključiti da ćemo na putu provesti šez- 
deset ili sedamdeset godina. Čak iako 
bismo uspešno savladali tu nepremostivu 
vremensku karijeru, postavlja se pitanje da 
li ćemo se uopšte snaći u novoj sredini 
kada se vratimo na Zemlju. Bićemo stranci, 
a naš zadatak više neće imati onaj značaj 
kakav ima danas. 

Ipak, morao sam da se pomirim sa sud- 
binom. U osvit zore probudili su me i 
specijalnim kolima odvezli do broda. 
Nekoliko ljudi, među kojima i predsednik 
MINP-a, pozdravljali su nas i neprestano 
tapšali po leđima. Nepotrebno je napo- 
minjati da je ceo naš put bio pripremljen u 
najvećoj tajnosti. 

x k * 

Čim smo napustili Zemlju, okrenuo sam 
se prema ridokosom saputniku i s blagom 
dozom ironije rekao: 

— Jane Svense, u ime čovečanstva mi 
smo započeli spektakularni let. 

Na moju opasku odgovorio je klima- 
njem glave, a zatim mi je predao zape- 
čaćeni koverat. Smireno sam ga otvorio i 

pročitao naglas njegov sadržaj: 

— Koordinate leta od baze na Zemlji do 
Solarisa-ll, kao i za povratak, nalaze se kod 
elektronskog robota broda. Po isteku dva- 
deset drugog časa od poletanja i savlađi- 
vanja gravitacionog polja sunčevog siste- 
ma, otvorićete crveno obojena vrata koja 
su ugrađena s desne strane audifonske 
biblioteke. Na dva specijalna ležaja, koje 
ćete tamo naći, potrudićete se da zaspite 
u roku od četiri časa. Za svaku eventu- 
alnost možete uzeti i pilule za spavanje. 
Kada se nakon toga probudite, u staklenoj 
kutiji koja leži između dva kreveta naći 
ćete drugi zapečaćeni koverat. Skrećemo 
vam pažnju da ga ni u kom slučaju ne 
smete pre toga otvoriti, jer će vas 
elektronski robot vratiti na Zemlju i na taj 
način ćete pokvariti ceo zamišljeni plan 
putovanja. Vaš specijalni fonski brod BJ- 
RK-O pokušaćemo da savlada devet deseti- 
na brzine svetlosti čim budete zaspali. Za 
to vreme vaši biološki procesi biće uspo- 
reni putem hipotermije na temperaturu 
od minus 21 stepen. Posle 40 godina 
provedenih u takvom stanju, na pet dana 
udaljenosti od novog zvezdanog sistema, 
specijalni mehanizam vratiće vas u život. 
Do isteka tog vremena, dajemo vam mo- 
gućnost da se dobro odmorite. 

Jan Svens je prvi reagovao na poruku 
koju sam pročitao. Kiselo se nasmejao i 
rekao: 

— Eto, Denan Savane, mi putujemo 
svemirom, zahvaljujući pre svega nauč- 
nicima sa druge orbitalne planete oko 
Proksima Kentauri i dobre volje predsed- 
ništva. Ali, voleo bih da je sa nama neko 
od njih, da vidim kakvo bi lice napravio 
kada bi čuo ono što su nam napisali. 

— Čini mi se da zaboravljate, dragi 
prijatelju, da smo se mi obavezali da ćemo 
pre svega služiti nauci i njenim interesima 
— odgovorio sam koliko sam mogao 
mirnije i pogledao prema Zemlji. 


Budio sam se polako i prvo što sam 
uradio kada sam otvorio oči, bilo je da 
pogledam prema Janu Svensu. U istom 
trenutku uplašeno sam se trgao. Na ležaju 
mog prijatelja otkrio sam samo lobanju i 
ključnu kost desne ruke. Jan Svens bio je 
mrtav! Mrtav?!... Nisam hteo da priznam 
tu istinu. Kako, pitao sam se. Protrljao sam 
oči i još j 
je bil 
način izgubio život. Kao jedino objašnje- 
nje, prihvatio sam mogućnost da mu se 
mehanizam za hlađenje pokvario. Pa ipak, 
zašto u tom slučaju nije elektronski robot 
reagovao, kad je za to bio programiran? 

Kako više ništa nisam mogao da uradim 
niti da objasnim njegovu smrt, pribrao sam 


se i hladnokrvno dohvatio zapečaćeni ko- 
verat iz staklene kutije. Nekoliko puta 
ponavljao sam ispisani tekst, dok sam 
posle 40 godina jeo svoj prvi obrok. 

»Jana Svensa imenujemo za kapetana 
broda. Zeleni karton, koji je prikačen za 
ovu poruku, ubacite u elektronski robot. 
Na njemu je zapisan glas Jana Svensa«. 

— Jan Svens kapetan... — prošaputao 
sam bolno. — Ne, sada sam ja kapetan! 
saperon bez posade, sam i ko zna koliko 
daleko od Zemlje … Prokletstvo! 

Tresnuo sam pesnicom o sto i prokleo 
sve što se desilo i što me još očekuje. 
Onako ljut, pocepao sam zeleni karton i 
vratio se ostacima Jana Svensa. Sa suzama 
u očima, polako sam ih spakovao i uvio u 
svilenu zastavu MINP-a, a na parčetu 
aluminijumskt folije napisao sve važnije 
podatke o njemu. Kad sam sa tim bio 
gotov, teška srca odgurnuo sam mali paket 
u tamnu provaliju. Tek nakon toga osetio 
sam svu snagu samoće. Odmah sam se 
pokajao što sam izbacio ostatke svojeg 
prijatelja. | mrtav, on mi je mogao pomoći; 
ako ne drugačije, onda svojim prisustvom. 
Jedina uteha u tim trenucima bila mi je 
pomisao da ću se vratiti, čim sa uspehom 
obavim zadatak koji mi je bio poveren. 
Našavši na taj način novu snagu i samo- 
pouzdanje, otišao sam da nastavim posao 
u prostoriji za osmatranje. Seo sam za 
brodske teleskop, da bih odredio položaj 
BJ-RK-O u ovom deki Svemira. Objektiv 
sam uperio u suprotnom pravcu od vrha 
broda i radoznalo pogledao, očekujući da 
vidim kako mlaz fotonskog motora polako 
usporava naše kretanje. |, možete li da 
zamislite šta sam otkrio? Ne, to vam 
sigurno neće poći za rukom... Ugledao sam 
kraj. To je bio kraj putovanja i kraj života. 
U tim beskonačnim vremenskim intervali- 
ma ja sam shvatio sve, da bih u magno- 
venju sve to zaboravio. A kada sam ostao 
sam i bespomoćan, nehotice sam se 
prepustio sudbini. 

Nalazio sam se tako reći u potpuno 
praznom prostoru, beskrajno udaljen od 
Zemlje. Nisam otkrio ni jednu jedinu 
zvezdu. Tek mnogo kasnije, zaključio sam 
da sam zapravo uhvatio delić jednog 
večitog pitanja — postoji li trzaj sve- 
mirskog prostranstva? U haosu najrazli- 
čitijih i protivurečnih pitanja i odgovora, 
jedino što mi je tada preostalo bilo je da 
od elektronskog robota zatražim razjaš- 
njenje za sve zagonetke. 

Otrčao sam do komandne kabine, seo 
na jedno od dva sedišta i pažljivo saslušao 
njegove bezbojne reči: 

— BJ-RK-O će za manje od jednog sata 
postići apsolutnu brzinu svetlosti. 

—To nije moguće! — povikao sam 

uplašeno. 

— Tačno, to mi i moji programi govore 
— odgovorio mi je ujednačenim tonom. — 
Međutim, prema onome što se sada de- 
šava sa brodom, mi ćemo uskoro 
nadmašiti Ajnštajnov broj od 0,999998 
brzine svetla. Nekakva nepoznata snaga 
daje nam energiju da savladamo do apso- 
lutno beskonačnih granica našu masu i 
obezbeđuje nam kretanje do apsolutno 
beskonačne pulsirajuće brzine. 

— Dokle ćemo tako povećavati brzinu? 
— ispitah, unapred strahujući od odgo- 
vora. 

— Prema onome što znam, to će se 
odvijati do još jedne Ajštajnove jednačine. 
Ona vam je svakako poznata: E ravno M 
puta C pomnoženo samim sobom. A to 
znači da ćemo se pretvoriti u energiju, čim 
nam masa dostigne brzinu svetla sama 
sobom pomnožena. Ta brzina približno 
iznosi oko devedeset milijardi kilometara u 
sekundi. 

— Koliko je sadašnje ubrzanje? 

— Milioniti deo mikrona u sekundi. 

— Kao konstantna veličina? 

— Zasada da, ali nakon što postignemo 
brzinu svetlosti, ona će se u svakoj sekundi 
novećavati za dva puta. To će trajati sve 
do trenutka dok ne postignemo granicu o 
kojoj sam malo pre govorio. 

— A zatim? 

— Nemam programiran odgovor. 

— Znači li to da je ispunjenje našeg 
zadatka u ovom trenutku nemoguće? 

— Tačno. Solaris-II je odavno ostao iza 
nas. Već više od 853 svetlosnih godina 
putujemo svemirom, a da se nismo uopšte 
zaustavili. 

Pošto sam se smirio, ponovo sam 
postavio jedno od mnogih pitanja koja su 
me mučila: 

— Šta se to dogodilo sa brodom, do đa- 
vola? ... Nisu nas valjda naučnici svesno 
gurnuli u ovaj pakao? 

— Nipošto, jer se sve odvijalo prema 

rogramu. Ali, na domaku Solarisa-ll, u 
brodu se nešto poremetilo. Naime, jaki 
elektromagnetski talasi zaustavili su nas i 
promenivši nam putanju vratili nazad. To 
se desilo u trenutku kada smo počeli da 
usporavamo. Za to vreme u brod su ušla 
nekakva nepoznata bića i ostala ovde 
nekoliko časova. Blokirali su ceo moj 
mehanizam, ali, srećom, zapisao sam u 
svojoj memoriji da su otkucaji Svenso- 
novog srca na neobjašnjiv način prestali. 
Kao što sigurno pogađate, od njega je 
ostao leš koji se tokom proteklih godina 
raspao, Vi ste našli samo njegovu lebanju i 
ključne kost desne ruke. Ta nepoznata 
bića, osim toga, pomerila su vreme buđe- 
nja vašeg hipotermičkog sna. Od njihovog 


izlaska, pa do danas, nisam u stanju da 
kontrolišem putanju BJ-RK-O. 

— To znači da smo, vraćajući se ka 
Zemlji, prošli pored nje i ostavil je iza nas. 
To mogu da shvatim. Ali zašto malopre, 
kada sam pogledao kroz teleskop, nisam 
mogao da vidim nijednu zvezdu? 

— Usled dilatacije vremena i efekta 
relativnosti odgovorio je robot, 
koristeéi programirane zapise. 

Zatim mi je saopštio ove zakone: 

— Slika vidljivog prostora u ovim trenu- 
cima je izmenjena. Sigurno ste uočili da 
vam se čini kao da se nalazite sami u 
praznom prostoru ili u nekom središtu du- 
ginih boja. Zbog toga što frekvencija radi- 
jacije prelazi granicu vidljivog spektra, on 
je dospeo u ultraljubičasto, odnosno, 
infracrveno područje. Usled tih optičkih 
pojava vi niste mogli opaziti nikakve 
svemirske ob jekte ... U ovom trenutku 
brod prelazi granicu brzine svetlosti. 

BJ-RK-O zadrhta, a odmah zatim bez- 
bojni glas robota zakrklja. Miris paljevine 
dopro je do mene. Sa elektronskim 
robotom bilo je završeno. Ponovo sam 
osetio kako je brod zadrhtao i onda... 
Onda smo masa broda i ja počeli da 
nestajemo, da gubimo svoje konture. 
Postajali smo nevidljivi. Odjednom sam 
ugledao prazan prostor duginih boja, 
zvezde kako mi se sve više i sve brže 
Pro s i ostaju iza mene. Malo 

asnije, već sam imao utisak da letim od 

galaksije do galaksije, da svakim tre- 
nutkom prolazim pored hiljade galaksija. 
Sve to odigravalo se vrtoglavom brzinom. 

Zakoni koje sam znao, kojih sam se 
uvek pridržavao, ovde nisu imali nikakav 
smisao. Teorije najstarije nauke astrono- 
mije i najnovije spektakularne hipobiodila- 
tacije, padale su u vodu. Pa ipak, baš 
zahvaljujući ovoj poslednjoj, moji savre- 
menici teoretski su pretpostavljali da će u 
ovakvim slučajevima biti moguće usporiti 
životne procese, jer su mislili da sa većim 
koeficijentom brzine vreme u objektu koji 
se kreće teče sporije, nego posmatraču u 
mestu odakle je predmet posmatran. 
Pokazalo se da to nije tačno. Nauka i njeni 
zakoni nisu imali nikakvog smisla. Ostalo 
mi je da mirno čekam da se sa brodom 
pre onm u energiju, čim postignemo 

rzinu od 90 milijardi kilometara u 
sekundi. 

U istom trenutku počelo je sve vrto- 
glavom brzinom da se vraća unazad. Ono 
što sam za svojih trideset šest godina 
doživeo, sada se ponavljalo obrnutim 
redom. Pre nego što sam postao beba, 
otkrio sam mnoge stvari. 

lako je brod postigao nezamislivu 
brzinu od 90 milijardi kilometara u 

sekundi, bio je zaustavljen snagom naše 
cele Metagalaksije. Zapravo, brod je jurio 
tom ogromnom brzinom, ali snaga 
Metagalaksije nije mu dala da se od nje 
izdvoji. Zato mi se činilo kao da je brod 
stao. Vreme kojim sam sve do tog 
trenutka bežao počelo je da se vraća 
unazad. Ajnštajnova postavka o dilataciji 
vremena razvijala se u obrnutom smislu. 
Sve godine koje sam proživeo, vraćale su 
se unatrag. Tako sam po drugi put postao 
beba. Po drugi, treći, četvrti, deseti, stoti 
put, ja sam se neprestano rađao. Ostao 
sam za večita vremena da živim u jednom 
dobu, ali sve to ponavljalo se u jednom 
beskonačnom nizu. Za vreme svih svojih 
rađanja ja sam podsvesno znao da će se 
ovo događati kroz milijarde godina, sve 
dotle dok Metagalaksija drži na okupu 
dimenzije našeg vidljivog Svemira. Kada 
snaga Metagalaksije nestane, nestaću i ja. 

Neko će se možda ipak zapitati zašto 
po ponovnom rađanju, kada sam znao šta 
me očekuje, nisam odustajao od puta. 
Tačno, mogu to i sada učiniti. Ali, u tom 
slučaju postaću jedini krivac što će nestati 
svaki oblik života, ne samo na Zemlji, već i 
na svim drugim planetarna, galaksijama i 
konačno na samoj Metagalaksiji. Nastala 
bi eksplozija koja bi uništila sve. Ja i ovaj 
brod bili bismo jedini krivci. Ogromna 
snaga koju smo pri ovoj brzini postigli 
ravna je snazi Metasalaksije i samim tim 
prouzrokuje nagomilavanje još veće snage. 
Kad ne bi bilo mene i broda u stalnom 
ponavljanju, ravnoteža bi se poremetila i 
nastale bi katastrofalne posledice. Ja sam 
sve to držao na okupu i bio sam srećan što 
je tako. 

Pre nego što završim svoju priču, reći 
ću vam još i ovo. Ako nekad, dok preko 
noći posmatrate nebo i zvezde, postavite 
sebi pitanje postoji li kraj prostoru iznad 
naših glava, setite se da u svetu bez 
granica ipak postoji kraj. Šta sam video iza 
onog tamnog prostora kada se brod 
zaustavio i kada je vreme počelo da teče 
unazad? Možete li za trenutak da uhvatite 
svoje misli kada pomislite da ste savladali 
sve, ali da je sve nestalo, čim ste otkrili da 
to ne možete da objasnite? Takav je slučaj 
i sa mnom. Ja znam šta sam video, ali ne 
mogu to da vam ispričam, jer kada je 
vreme počelo da teće unazad sve sam 
zaboravio. Da je sve započelo delić 
sekunde kasnije, ja bih vam ispričao celu 
istinu. 

Zato se ne čudite što sam prihvatio 
svoju sudbinu. Jer, vi ćete zaboraviti moju 
priču čim izađete napolje i prošetate, a ja 
ću ostati da je večito prepričavam pred 
samim sobom. 

KOSMONAUT ALEKSEJ LEONOV 


I JUGOSLOVENI ĆE LETETI U KOSMOS 


Sovjetski kosmonaut Aleksej Leonov dao je saradniku APN 


Juriju Dokučajevu i saradniku »Kosmoplova« Branku Kita- 
noviću ekskluzivni intervju za »Kosmoplov«. 


PITANJE — Da li se vi i vaši drugovi 
pripremate za nove letove u kosmos? 

A. LEONOV — Svakako. Kosmonautika 
je profesija, mada zasad retka. Iz godine u 
godinu ona će biti sve popularnija i 
brojnija. To je sasvim prirodno. Ne tako 
davno, na Zemlji nije bilo mnogo pilota, 
mogli su na prste da se izbroje. A danas ih 
ima na hiljade. Isto će se desiti i s kos- 
monautima. 

Ja i moji drugovi koji smo već leteli u 
kosmos nastavljamo trening i usavršava- 
nje svojih znanja, kako bi bili spremni da u 
slučaju potrebe izvršimo sve zadatke u 
okviru programa za osvajanje kosmosa. 
Ako bude potrebno da izađem u otvoreni 
kosmos, ja ću to učiniti s najvećim zado- 
voljstvom. 


NA MARSU NEMA KANALA 


PITANJE — Posle Meseca, na koju će 
planetu stupiti ljudska noga? 

A. LEONOV — Mesec je Zemljin satelit. 
Ako se govori o planetarna, onda je za to 
najpogodniji Mars. Važno je da je Mars 
najbliža planeta Zemlji. Ja potpuno veru- 
jem da su u pravu oni naučnici koji 
smatraju da su reljef i površina Marsa 
istog karak tera kao i na Mesecu. 

Što se tiče Marsovih kanala, smatram 
da je reč o kraterima ili pukotinama na 
površini planete. To će utvrditi pouzdano 
ne oni koji crvenu planetu posmatraju kroz 

teleskop, već ljudi koji golim okom budu 
osmatrali našeg suseda. Pogledajte preko 
teleskopa Mesec. Pronaći ćete Kopernikov 
krater i primetiti da se iz njega u razne 
pravce šire zraci. Pokazalo se da to nije 
ništa drugo nego efekat odbijanja zraka. 
Na velikom rastojanju, to može stvoriti 
iluziju o postojanju pukotina ili kanala na 
površini planete. 

Ubeđen sam da će naša generacija biti 
svedok grandioznog događaja — stupanje 
ljudske noge na Mars. To vreme nije da- 
leko. 

PITANJE — Zbog čega sovjetski pro- 
gram u osvajanju kosmosa daje prvenstvo 
osvajanju drugih planeta, a ne 
Meseca? 

A. LEONOV — Dijapazon kosmičkih is- 
traživanja u Sovjetskom Savezu veoma je 
širok. Covecanstvo je bilo svedok lansira- 
nja sovjetskih automatskih stanica u prav- 
cu Marsa i Venere i uspešnog spuštanja 
letilice na užarenu jutarnju zvezdu. Veoma 
veliki značaj u sovjetskim istraživanjima 
ima Mesec. Mnoge sovjetske automatske 
stanice dospeJe su na Mesec, a mnoge su 
fotografisale nevidljivu stranu našeg naj- 
bližeg nebeskog suseda. Posle spuštanja 
na Mesec, naše stanice slale su na Zemlju 
veoma važne informacije. Naši automatski 
aparati često su obletali Mesec, a u tri 
maha su se vratili na Zemlju posle uspeš- 
nih misija. 

Ova istraživanja su osnova za dalje 


osvajanje kosmiékog prostora i nastavak 
grandioznog rada koji se u nas razvija. Bez 
tih polaznih tačaka ne može se ići napred. 

Automatske kosmičke stanice su izvi- 
daëi. Bez svestranog ispitivanja i bez pot- 
puno utvrđenih mnogih važnih činjenica, 
bez potpunog osiguranja letača mi neće- 


mo upućivati ljude na Mesec ili neku drugu 
planetu. Koristim ovu priliku da izra- 
zim svoje divljenje hrabrosti američkih 
kosmonauta. Prema izjavi astronauta Bor- 
mana, njegovi drugovi koji su leteli na 
Mesec verovali su samo sa 70 procenata u 
uspešan ishod misije. 


Kosmonaut Aleksej Leonov u Podmoskovskoj šumi 


SOVJETSKI KOSMONAUTI TRENIRAJU 


U RAZNIM KRAJEVIMA I POD 
RAZLICITIM USLOVIMA 


PITANJE — Gde se održava glavni tre- 
ning sovjetskih kosmonauta: u okolini 
Moskve, na Bajkonuru, ili na nekom dru- 
gom mestu? 

A. LEONOV — Teško je odrediti šta je 
glavni, a šta drugostepeni trening. U pri- 
premama za kosmički let sve je glavno, sit- 
nica nema. Skola kosmonauta nalazi se u 
okolini Moskve. Tamo mi živimo i radimo, 
tamo stičemo teoretska znanja, tamo i 
treniramo. Ali trening se ne obavlja samo 
u Zvezdanom gradu, već i u raznim mes- 
tima naše zemlje. Mi treniramo i u am- 
bijentu tajge, i u rejonima tundre, i u 
planinskim uslovima i na moru. Kosmona- 
uti ovde ne vežbaju samo iskakanje iz 
padobrana, već se i uče kako da opstanu u 
slučaju da brod aterira u nepredviđeni 
rejon Zemlje ili druge planete, ili nepredvi- 
đene klimatske uslove. 

Kosmonauti treniraju i na Bajkonuru. 
Ovde se obaviia završni deo priprema. Tu, 
ko zna po koji put, kosmonauti ponavljaju 
svoj letački zadatak. 

PITANJE — Citaoci »Kosmoplova« se 
interesuju i za ovu pojedinost: Da li je za 
kosmonauta obavezno visoko obrazo- 
vanje? 

A. LEONOV — Stvar nije samo u viso- 
kom obrazovanju, mada su svi sovjetski 
kosmonauti završili vojnu vazduhoplovnu 
inženjersku akademiju »Zukovski« i dobili 
zvanje inZenjera-kosmonauta. Savremena 
kosmička tehnika traži od pilota- 
kosmonauta veoma svestrano znanje. Za- 
sad se kosmičkim brodovima šalje ogra- 
ničen broj istraživanja. Pilot-kosmonaut 
mora da pre uzme i dopunske zadatke. Na 
primer, za vreme leta s Pavlom Beljajevim 
ja sam, pored izlaska u otvoreni kosmos, 
morao da obavim i druga ispitivanja i 
posmatranja. Morao sam da vršim, pored 
ostalog, i medicinska ispitivanja. Jer let 
nije samo cilj. Na Zemlju treba doneti 
maksimum naučnih informacija. 

Zbog mnogih zadataka koje kosmonaut 
treba da obavi, proces priprema za let je 
dosta dug. Rezultat toga je — uspešno 
obavljena misija 

Osnova za ozbiljan rad u oblasti kos- 
mičkih istraživanja, kao i u drugim oblas- 
tima nauke, treba na bude svakako visoko 
obrazovanje. 

DOBRI SU I SOVJETSKI I AMERIČKI 
KOSMICKI PROGRAMI 


PITANJE — Čiji program za osvajanje 
kosmosa daje bolje rezultate: sovjetski ili 
američki? 

A. LEONOV. — Nisam pravio takvu a- 
nalizu. Po svoj prilici, i jedan i drugi 
program imaju svoje dobre strane. U po- 
nečemu su slični, a ima i dosta razlika. 
Važno je da oba programa u svojoj osnovi 
služe opšteljudskom programu. 

Što se tiče detalja, čini mi se da je našoj 
generaciji teško da daje takve izdvojene 
ocene. Istorija će svojevremeno svesti re- 
zultate napora na izučavanju kosmičkog 
prostora i izvešće nepristrasne zak- 
ljučke. 

Prijatna je činjenica da i sovjetski i 
američki kosmonauti smatraju da kosmički 
prostor treba koristiti za mirne ciljeve i za 
sreću celog čovečanstva. 

PITANJE — čitaoci »Kosmoplova« su 
zadivljeni vašim kosmičkim likovnim ra- 
dovima, koje je objavila sovjetska štampa. 
Da li bismo vas mogli zamoliti da neke od 
njih pošaljete našem časopisu? 

A. LEONOV — Ja se još uvek bavim 
slikarstvom. Nedavno je izdavačka kuća 
»Mlada garda« izdala album mojih slika 
zajedno sa radovima umetnika-fantaste 
Andreja Sokolova. Album se naziva »Oče- 
kujte nas, zvezdo«. Sada se priprema iz- 
danje novih radova. Mislim da će novi 
album biti interesantniji od prvog. Opre- 
ma će biti bolja. Pored toga daćemo i 
članke naših vodećih naučnika. 

Što se tiče crteža za vaš časopis, zamo- 
liću APN da »Kosmoplovu« pošalje slaj- 
dove mojih slika. (APN je već poslao niz 
slajdova na čemu se redakcija zahvaljuje i 
oni će biti postepeno objavljeni u našem 
časopisu — B. K.). 

PITANJE: Kako umetnik vidi kosmos? 

A. LEONOV — Poimanje sveta koji nas 
okružuje je individualna stvar. Uopšteno 
govoreći, kod različitih ljudi postoje raz- 
ličite nijanse, subjektivni prilazi, različito 
shvatanje boja i senki Tu veliku ulogu 
igraju i psihologija i karakter čoveka. Je- 
dan je lirski orijentisan, a drugi racionalan. 

Da bih ustanovio koliko je tačna moja 
informacija o gami boja i o njihovoj kom- 
binaciji u kosmosu, ja sam u laboratorij- 
skim uslovima proverio takozvani vizuelni 
analizator. Bile su snimljene moje vizuelne 
karakteristike. Kontrole radi, iste karak- 
teristike snimio sam u samom brodu pri 
veštačkom osvetljenju i bez njega. Moja 
opažanja boja pokazala su se preciznim. 


Kad sam poleteo u kosmos, a zatim iza- 
Sao iz broda, bio sam zapanjen. Osam- 
naest puta sam video izlazak i isto toliko 
puta zalazak Sunca i uvek su izgledali raz- 
ličito. Ubeđen sam da sada na Zemlji nema 
sredstava i boja koji bi preneli autentičnu 
sočnost i pitoreksnost kosmičkog kolora. 

Sunce tamo sija jako, mnogo jače nego 
kada se gleda sa Zemlje. A prostor izgleda 
apsolutno crn, kao bunar bez dna, dok 
jarke zvezde sijaju odozgo, odozdo i sa 
strana. Čovek sam sebi izgleda kao zrnce 
peska u nepreglednom prostoru. | za- 
mislite kako kosmonaut izgleda kad po- 
gleda u brod za koji je privezan i kad se 
seti da oni zajedno jure brzinom od nekoli- 
ko desetina hiljada kilometara na čas. Co- 
vek se oseća ponosnim što su ga put zvez- 
da podigli misao i proračuni, mašta i rad 
ljudskog roda. 


IDOLI SU MI: ČKALOV, MRESEJEV 1 
ANTOAN EGZIPERI 


PITANJE — Kažu da ste u javnom ži- 
votu veoma aktivni? 

A. LEONOV. — Ja se otprilike četiri puta 
mesečuo pojavljujem pred velikim audito- 
rijumom. Govorim u preduzećima, u nauč- 
nim ustanovama, pred đacima, omla- 
dinom. X 

Predsednik sam društva »SSSR—Ceho- 
slovačka«, »SSSR—lItalija« i »SSSR— Egi- 
pat«. Zatim sam jedan od kopredsednika 
Saveta Agencije pečati novosti (APN). 

Volim skijanje na vodi i sportisti ove 
grane su me izabrali za predsednika nji- 
hove federacije. Kod nas su upravo zavr- 
šena velika međunarodna takmičenja u 
skijanju na vodi. Tokom septembra odr- 
žano je u Gruziji prvenstvo Evrope u ski- 
janju na vodi. 

U svom kosmonautskom kolektivu već 
osam godina uređujem naše zidne novine 
»Ka zvezdama«. Kao što vidite, posla ima 
dosta. 

PITANJE: — Koje listove i časopise pra- 
tite? 

A. LEONOV — Pre svega, svakodnevno 
čitam našu dnevnu štampu. Istovremeno, 
već duži niz godina pretplaéen sam na 
časopise: »Vakrug sveta«, »Tehnika mala- 
djoži«, »Zanine—Sila«, »Avijacija i kosmo- 
nautika«, i naravno, časopisi »Hudožnjik«, 
(»Umetnik«), Pretplaćen sam i na bugarski 
časopis »Iskustvo« (»Umetnost«). 

PITANJE — Koji su vam omiljeni pisci? 

A. LEONOV — Puškin i Jesenjin. Volim 
Dostojevskog i Lava Tolstoja, Ljeskova, Ce- 
hova, Gorskog, Solohova i Jefremova. 

Od Inostranih pisaca — Marka Tvena, 
Džeka Londona, genijalnog fantastu Zila 
Verna, Zolu, Balzaka, Stendala... Imam 
mnogo knjiga omiljenih pisaca. Svaki od 
njih mi je pomogao da shvatim smisao Zi- 
vota, da cenim život i ne traćim uzalud 
vreme. 

PITANJE — Koje su vas istorijske lič- 
nosti impresionirale? 

A. LEONOV — Kad sam završio školu, 
otišao sam u avijaciju. Ovde su na mene 
izvršili uticaj sovjetski piloti Ckalov, Sjerov i 
Gromov. | sada se divim njihovoj hrabrosti 
i snazi. Nešto kasnije upoznao sam se s 
podvigom francuskog pilota Antoana 
Egziperija. To je divan čovek, pilot i pisac. 
Covek široke duše, odvažan. 

Nama pilotima za primer su služili 
proslavljeni asovi iz rata Pokriškin, Ko- 
žedub i Maresejev, koga je pisac Poljevoj 
ovekovečio u romanu »Povest o pravom 
čoveku«. Osobito bih hteo da podvučem 
udeo Jurija Gagarina. On je bio i ostao za 
sve pilote-kosmonaute uzor i izuzetan 
čovek i učitelj. 


SVUDA TREBA OSNIVATI KLUBOVE 
KOSMONAUTA 


PITANJE — Postoje li u Sovjetskom 
Savezu klubovi mladih kosmonauta? 

A. LEONOV — U SSSR postoje mnogo- 
brojni klubovi, kružoci, konstruktorski bi- 
roi i dečje tehničke stanice za mlade kos- 
monaute. U Sovjetskom Savezu nema nije- 
dnog grada, nijednog naselja gde ne pos- 
toji škola mladih kosmonauta, kružok ili 
klub. U naš Zvezdani grad svakodnevno 
stiže hiljada pisama od dece i mladih s 
molbom da im damo savet ili pružimo 
pomoć u ovom ili onom pitanju, da im 
pošaljemo autograme ili program za pri- 
premu kosmonauta. Fizički je nemoguće 
odgovoriti na sva ta pisma, ali mi na mno- 
ga odgovaramo. U Moskvi postoji više klu- 
bova mladih kosmonauta. | u Zvezdanom 
gradu postoji kružok koji nosi ime Vla- 
dimira Komarova. Đaci u kružoku, pored 
ostalog, konstruišu »kosmičke« rakete i 
lan siraju ih u »svemir«. 

Svakog dana se u našoj zemlji izvrši po 
nekoliko probnih lansiranja raketa, koje su 
konstiuisali đaci. Da bi se napravila raketa 
treba pročitati mnogo knjiga, poznavati 
aerodinamiku, metalurgiju i mnoge druge 
stvari. Treba biti inženjer i romantičar. | 
uporan, nesalomljiv pred teškoćama. 

Mi dočekujemo u Zvezdanom gradu 
članove klubova mladih kosmonauta, odla- 
zimo kod njih u goste i držimo im preda- 
vanja. 


Smatram da je to vaZan i potreban rad, 
jer treba što pre podići i vaspitati novu 
generaciju konstruktora i kosmonauta. Do- 
voljno je da svaki stoti član kluba postane 
kosmonaut, pa da se sve investicije isplate. 
Za ostale, koji neće postati kosmonauti, 
kosmlčki klubovi mogu biti od ogromne 
koristi. Oni mogu da rade u raznim obla- 
stima kosmičkih istraživanja, drugi će gra- 
diti vasionske brodove i konstruisati ure- 
đaje za njih, treći će raditi u oblastima ko- 
je neposredno nisu vezane s kosmosom, 
ali će im osnove i tehničko obrazovanje u 
klubovima pomoći da budu bolji i sve- 
straniji stručnjaci u tehnici, nauci, medi- 
cini, astronomiji, fizici, hemiji, filozofiji... U 
klubovima se razvija radoznalost, Zed za 
znanjem, mašta. A ljudska mašta i njeno 
ostvarenje stvorili su sva otkrića na Zemlji. 
Oduzeti čoveku maštu, znači — lišiti ga 
budućnosti. Zato bih pozdravio formiranje 
klubova kosmonauta i u Jugoslaviji. 


I JUGOSLOVENI CE LETETI U KOSMOS 


PITANJE: — Na kraju: Imate li neku 
poruku za čitaoce »Kosmoplova«? 

A. LEONOV. — Dragi prijatelji, čitaoci, 
»Kosmoplova«, ja vam se, pre svega, za- 
hvaljujem na pažnji. Nastojao sam da vam 
što opširnije odgovorim. Hteo bih vama i 
vašem časopisu da poželim sve najbolje i 
uspeh u ovom plemenitom poslu. Doći će 
vreme i kosmička istraživanja postaće in- 
ternacionalna stvar. Kosmos nije ni ame- 
rički ni sovjetski. Na otkrivanju njegovih 
tajni radiće istaknuti stručnjaci iz raznih 
zemalja. U istraživanju kosmosa radiće 
predstavnici svih naroda i zemalja, a među 
njima i Jugosloveni. Hteo bih da podvu- 
čem da u budućnosti naše planete, u os- 
novi budućih istraživanja kosmosa i otkri- 
ća svih tajni na Zemlji leže, pre svega, do- 
brosusedski odnosi i prijateljstvo između 
naroda i zemalja. 

Dragi. prijatelji, 
uspehe. 


želim vam velike 


PORTRETI 


NAJMLADI 
STUDENT 
NA SVETU 


Najmlađi student na svetu, Kljevljanln Šaša 
Dvorak, Ima samo 12 godina. On je već 
prešao na drugu godinu Mehaničkoma- 
tematičkog fakulteta u Kijevu i namerava 
da se posveti konstrukciji vasionskih brodo- 
va. Saša ie pre nekoliko dana izjavio sarad- 
niku APN da mu u Ajnštajnovoj teoriji rela- 
tiviteta nešto ,ne štima" (mada je za Ajn- 
aštajna rekao da je genije nad genijima) i da 
se nada da će je on dalje razraditi. Maštam, 
nastavio je Saša, da jednog dana kons- 
truišem zvezdolet koji će leteti brže od 
svetlosti. 

Saša je najpopularniji građanin Kijeva, nje- 
ga saleću novinari, filmski i televizijski 
snimatelji iz celog sveta, pa je zato rektor 
univerziteta zabranio svaki razgovor s njim 
bez odobrenja rektora, jer žurnalisti dečaka 
onemogućuju da uči i normalno živi. 

Saša je srednju školu završio za 5 godina 
(uključujući tu i osnovnu), a na prijemnom 
ispitu zapanjio je znanjem i lucidnošću 
čuvene sovjetske naučnike. 

VIŠNJA MARJANOVIĆ 
ZA ČITAOCE »KOSMOPLOVA« 


HEROJI MESECA 
MEĐU NAMA 


Taj osamnaesti oktobar Beograd će pamtiti: od trenutka kad se tačno u 
10,30 plavi avion američkog predsednika Niksona spustio na pistu 
surčinskog aerodroma pa do momenta kad je 20. oktobra u 9 časova 


ponovo uzleteo, Beograd nije prestajao da pozdravila drage goste. Doček je 
bio veličanstven: svi su leleli da vide heroje Meseca, da ih pozdrave i zahvale 


im na časovima uzbuđenja i ushićenosti koje su nam poklonili u danima jula. 


ada su tog sunčanog jutra astronauti 
KK rensters Oidrin i Kolins zakoračili 

na pistu surčinskog aerodroma, goto- 
vo nismo mogli da poverujemo da su to 
zaista oni, ljudi sa Meseca, heroji našeg 
doba i građani sveta. Znatno mlađi nego 
na slikama i malim ekranima, svi u plavom 
i plavičastom (to su boje Zemlje gledane sa 
Meseca), nasmejani, raspoloženi, razgalje- 
ni dočekom kakav je Beograd uvek umeo 
da priredi dragom gostu, trojica astrona- 
uta pozdravili su svoje domaćine, novi- 
nare, pionire i sve one koji su došli da ih 
vide već tu, na samom aerodromu. Pored 
reči zadovoljstva što su se na svom putu 
po Evropi obreli i u Jugoslaviji, i zahval- 
nosti na toplom dočeku, večito ozbiljni 
Edvin Oldrin neočekivano je dodao: 

— Izviniavamo se zbog svih onih dugih 
časova koje ste zbog nas morali da 
provedete pored svojih televizora. 

On tog trenutka lunauti Armstrong, Ol- 
drin i Kolins i Beograd postali su stari 
prijatelji. 

PUT KA AVALI 

Kroz toliku masu građana, ozarenih lica 

i pruženih ruku, crni kadilak jedva je pro- 

nalazio put: sedeći na naslonu otvorenog 
automobila, astronauti su, i sami osvojeni 
takvim dočekom, otpozdravljali prijate- 
lima koji su izašli na ulice da hrabroj 
posadi »Apola-11« još jednom zahvale što 
je došla da i snama podeli deo tog velikog 
trijumfa nauke i čoveka. 

Posle polaganja venca na grob Nez- 
nanog junaka na Avali, astronaute Arm- 
stronga, Oldrina i Kolinsa sa suprugama i 
članovima pratnje primio je predsednik 
Republike Tito, koji im je tom prilikom 
uručio visoka odlikovanja: Orden jugoslo- 
venske zvezde sa lentom. Predsednik Tito i 
njegova supruga, Jovanka Broz, zadržali su 
zatim svoje goste na intimnom ručku. 
Razgovor je bio živ i zanimljiv, a naš pred- 
sednik pozvao je astronaute da, ukoliko im 
obaveze to dozvole, provedu godišnji od- 
mor u našoj zemlji. 

Posle odmora u hotelu »Jugoslavija« i 
prijema u Skupštini grada Beograda gde su 
im uručene počasne plakete, astronauti su 
u 18 časova stigli u TV studio gde je bila 
zakazana jednočasovna konferencija za 
štampu. Pitanja su, naravno, pljuštala sa 
svih strana, a gosti su se trudili da 


zadovolje sve. Veëito nasrnejani Nil Arm- 
strong, Sarmantni Majki Kolins i ozbiljni, 
super-inteligentni Edvin »Baz« Oldrin nisu 
se ipak zbunili. 

Na pitanje šta će raditi 
budućnosti, odgovorio je Kolins: 

— Nil i Baz će rado i dalje leteti, a meni 
je »Apolo-11« poslednja misija. 

Zamoljen da kaže kako će se Mesec 
koristiti u praktične svrhe, Nil Armstrong je 
rekao: 

— Zbog visokih i niskih temperatura, 
kao i zbog večitog vakuuma, na Mesecu 
vladaju povoljni uslovi za elektronsku 
industriju. 

Nešto kasnije, Armstrong je na pitanje 
da li su ljudske ruke moćnije od mašina 
odlučno uskliknuo: 

— Covek mora da upravlja mašinom, a 
ne obrnuto! 


u bližoj 


SVI NA MARS! 


Kolins je dodao: 

— Mi smo verovali u tehniku. Put na 
Mesec bio je lanac čvrstih karika. Ostalo 
nam je da se upitamo: postoji li u tom lan- 
cu neka karika koja je slabija od ostalih? 
Trudili smo se da i nju učvrstimo. 


Pitanje na koju bi planetu voleli da odu 


$ 


Želja je postala stvarnost: astronauti Armstrong, Kolins i Oldrin stigli su specijalnim 


nasmejalo je astronaute. Za trenutak su se 
kolebali, a zatim su sva trojica u jednom 
glasu uzviknuli: 

— Svi smo za Mars! 

Usledilo je novo »teško« pitanje: koja 
su tri poduhvata za čovečanstvo 
najznačajnija? 

—O tome moram da razmislim — 
rekao je Armstrong. 

No, tu se našao svemoćni Baz Oldrin, 
koga ništa ne može da zbuni: 

— Važan je pronalazak vatre: vatra nas 
je dovela do Meseca. Posle vatre — točak. 
A zatim — ljudski um i njegov odnos pre- 
ma stvaranju. 

Pitanja bi se nizala u nedogled, da 
goste tačno u 19 časova nije očekivao 
susret s beogradskim pionirima. U svečano 
ukrašenom Domu pionira, mališani su 
izveli kraći program i naši gosti, naročito 
Armstrong, čija je ljubav prema deci dobro 
poznata, bili su iskreno tronuti toplinom i 
spontanošću dočeka. 

Tog istog »burnog« 18. oktobra popod- 
ne, na vatromet pitanja novinara, ovoga 
puta u salonu hotela »Jugoslavija« odgo- 
varale su supruge lunauta, Dženet 
Armstrong, Petriša Kolins i Džoan Oldrin. 


avionom predsednika Niksona na surčinski aerodrom 


To je bio najbolji način da upoznamo i 
»drugo lice« heroja Meseca. 


MOJ MUŽ, KOMANDANT 


Komandant misije »Apola-11«, Nil 
Armstrong, ne pripada vojsci, već spada 
među »obične inženjerex, kako to sam 
često podvlači. Armstrong, koji je 5. 
avgusta napunio 39 godina, strasno se 
bavi kulinarstvom i bastovanstvom. 

— Nepodnošljivo mi je kad me pitaju 
kako se osećam kao žena astronauta — 
kaže Usenet Armstrong. — Kako bih mogla 
da se osećam? To morate sami da pret- 
postavite. Ja sam se samo udala za Nila 
Armstronga, momka rođenog 5. avgusta 
1930. u Ohaju koji je trebalo da postane 
farmer, koji je već u šesnaestoj godini 
imao pilotsku dozvolu i zatim radio neko 
vreme kao prodavač u jednoj apoteci. 

Svi kažu da mi je svakako bilo veoma 
teško kad je 1966. »Džemini-8«, kojim je 
upravljao Nil, nekontrolisano počeo da se 
obrće oko sebe. »Sta ste osećali u tom 
trenutku?x, često me pitaju. Ne volim 
takva pitanja. Nil mi je uvek govorio: 
s Moraš imati poverenja u mene«. Trudim 
se da tako buae. Naša deca rade sve što i 
njihovi prijatelji: plivaju i jedu kokice, seku 
slike pevača i, razumljivo, veoma su po- 
nosna na ono što radi njihov otac. Ali, to je 
isto kao kad bi Nil bio dobar profesor 
gimnastike. Naši sinovi praktično su odrasli 
u »komšiluku« NASE: oni kažu »svet dve 
hiljadite«, kao što mi kažemo »vikend«, a 
kad gledaju svog oca kako vežba ili govori 
o lunarnom modulu, slušaju ga bez oso- 
bitog divljenja ili duševnih stresova. Nika- 
da ga nisu upitali: »Hoćeš li mi doneti 
kamen sa Meseca?x. Znaju da je to nemo- 
guće, da će sve otići naučnicima i da je to 
posao a ne skupljanje školjki. 


»OSVOJIO ME JE SA 12 CRVENIH RUŽA« 


Majki Kolins je mlađi, doduše razlika 
iznosi samo nekoliko meseci, od svojih ko- 
lega i »saputnika«, Armstronga i Oldrina. 
Roden je 31. oktobra 1930. u Rimu, gde 
mu je otac radio u ambasadi. 

— Upoznala sam Majkla Kolinsa u kan- 
celariji u kojoj sam radila kao daktilograf- 
kinja — priča njegova supruga Petriša. — 
Bio mi je simpatičan s tim prćestim nosem 
kao što je i moj. Sutradan mi je poslao 12 
crvenih ruža. 

Majki je bio u kosmičkom brodu dok su 

njegove kolege išle u susret fantastičnoj 
avanturi. On je ostao sam u kosmosu, 
njemu su samo pričali šta su Nil i Baz radili 
na Mesečevoj površini. Naša deca ga, 
naravno, pitaju: »Ali, tata, zar ti nikada 
nećeš na Mesec?«. »Naravno da hoću, 
odgovara im on, ali zajedno s vama«. 

Najviše me ljuti kad negde pročitam da 
su naši muževi sjajni super-produkti, 
zamotani u staniol, koji u sebi nose samo 
tranzistore i glupe elektronske impulse. 
Lako je njima, misle mnogi, kad strah 
savladaju pilulama a hrabrost im ulivaju 
sprejom. Svaki čovek s avanturističkim 
duhom, smeo bi da rizikuje na njihovom 
mestu. 

Ja se ljutim, a Majk se smeje. On je 
uvek smiren: divim se svom mužu u 
svakom trenutku življenja. 


BAZ JE TVRDOGLAV 


Edvin Oldrin je profesor, naučnik, 
ozbiljan, sa svetlim, bademastim očima. 

— Kad sam ga upoznala, Baz je bio voj- 
nik sa diplomom inženjera astronautike i 
tezom o lunarnim »randevuima« — priča 
Džoan Oldrin. — Njegovi prijatelji zvali su 
ga »profesor Sastanak«. Edvin »Baz« 
Oldrin je moj najdraži prijatelj. Sve žene 
koje su mnogo zaljubljene u svoje muževe 
znaju koliko je važno naći u voljenoj osobi i 
prijatelja. Još pre venčanja, a u braku smo 
15 godina, moj muž je počeo da govori o 
Mesecu. 

Ono što mi se na Bazu najviše dopada 
to je njegov jedinstveni način da se smeje 
zatvorenih usta. On tvrdi da je to za 
profesore tipično (u međuvremenu je 
dobio još dve diplome), baš kao i njegova 
kolekcija lula. Jednom sam ih sve 
razbacala, ali ne iz ljutnje. Bilo je to u 
trenutku kad je 1966, izašavši iz 
»Džeminija-12«, počeo da šeta kosmosom. 
Lule, nameštaj, sve sam razbacala kako bih 
odmah mogla da se bacim na veliki 
domaćički posao. Htela sam da se umorim, 
da se iscrpim i da ne mislim. Međutim, 
radila sam i plakala. Miris njegovog 
duvana, kojeg uvek ima po kući, opijao me 
je kao neko dobro vino. 

Baz je u podvodnom ribolovu vest 
koliko i u filozofiji. Naša deca kažu da je 
gimnastičar na olimpijskom nivou. Jedino 
što zameram Bazu to je njegova 
tvrdoglavost! 


JEDINSTVENI BEOGRAD 


I drugi dan boravka u našoj zemlji osta- 
će astronautima i njihovim suprugama u 
najlepšem sećanju. 

Taj dan gosti su proveli odmarajući se 
od svog napornog putovanja oko sveta. 
Nedelju pre podne, Armstrong, Oldrin i 
Kolins proveli su u lovištu šumskog gaz- 
dinstva »Jelen« u Dobanovcima. Oldrin je 
u lovu oborio 20 divljih pataka, Kolins 10 a 
Nil Armstrong samo — pet. Zajedno sa 
gostima, u lovu su učestvovali i domaći 
lovci, koji su lunaute uputili u sve tajne 
ovog zanimljivog sporta. Naravno, lovački 
»neuspesi« Nila Armstronga izazvali su 
dosta šale na njegov račun. 

Kad je zvuk roga označio kraj lova, gosti 
su krenuli na zakusku. Astronauti tom 
prilikom nisu mogli da sakriju svoje 
oduševljenje krmenadlama na žaru, crnim 
lukom, sremskim kobasicama i vinom 
»graševinom«. 

Oko 14 časova krenuli su u restoran 
»Vinogradi«, gde je inženjer Marko Bule 
član SIV i domaćin američkih lunauta u 
Beogradu, priredio intiman ručak. Sve se 
razvijalo u atmosferi beskrajne srdačnosti, 
a kad je raspoloženje dostiglo vrhu- 
nac, Nil Armstrong je zaigrao — kolo! 

Sva trojica lunauta očarani su svojim 
susretom s Beogradom i Beograđanima. 
Oni nisu krili radost zbog susreta s tim 


prom 


Susret lunauta sa razdraganim pionirima 

»srećnim licima koja umeju da na 
diskretan i dostojanstven način podele 
radost s njima zbog velikog podviga«. 


»DO VIĐENJA, JUGOSLAVIJO!« 


Isto divno raspoloženele koje je doče- 
kalo astronaute ispratilo ih je i prilikom 
odlaska, 20. oktobra ujutro. Klicanje i 
pozdravi razdragane mase nadjačali su i 
buku velikog aviona kojim su Armstrong, 
Oldrin i Kolins stigli i u posetu našoj zemlji. 

U toj svečanoj i prijateljskoj atmosferi, 
prvi je govorio inženjer Marko Bule: 

— lako ste bili kratko vreme u našoj 
zemlji, nadam se da ste mogli da osetite 
oduševljenje koje gajimo prema vama 
lično i prema vašem velikom podvigu. Vi 
ste dirnuli naša srca i inspirisali naš duh. 
Nadam se da ste i vi imali prilike da osetite 
srca i duh naših naroda. Želimo vam u 
vašem životu i radu, puno sreće. Želimo 
vam srećan put! 

Tada je mikrofonu prišao Oldrin. 

— Naša poseta bila je kratka i mi bismo 
voleli kada bi nam bilo moguće da se još 
zadržimo. Odlazimo iz Jugoslavije noseći 
divne uspomene, nadu koju smo osetili, i 
prijatelje koje smo stekli. Upućujem vam 
naše najlepše želje povodom 25-godišnjice 
oslobođenja Beograda. Vaša hrabrost je 
obezbedila nezavisnost. Zato vaša odluč- 


nost i vaša briga o tome da je sačuvate 
treba da bude inspiracija za sve narode. 

Majki Kolins je izrazio svoje odušev- 
ljenje našim srdačnim gostoprimstvom i 
izrazio nadu da će uskoro, zajedno sa 
suprugom, doći u dužu posetu Jugoslaviji. 

Svojim toplim rečima, na kraju, Nil 
Armstrong ganuo je sve prisutne: 

— Za svega dva dana boravka, videli 
smo mnogo od Jugoslavije. Videli smo 
decu i zavoleli je; sreli starije i divili im se; 
razgovarali s rukovodiocima i poštovali ih. 

Posle kraće pauze, Nil se nasmejao: 

—A... zavoleli smo i hranu, i vašu 
muziku, i vaše pesme! Mi smo došli ovde 
da donesemo duh »Apola«, ali odavde 
odnosimo više od onoga što smo daneli: 
nosimo toplinu novih prijateljstava i zado- 


voljstvo što smo razumeli vašu zemlju. 

Oduševljenje prisutnih dostiglo je 
vrhunac kada su Armstrong, Kolins i Oldrin 
na srpskohrvatskom jeziku uzviknuli: 

— Do viđenja, Jugoslav!jol 

Dok su se dobro poznata, prijateljska i 
prisna lica trojice Meseëevih junaka 
udaljavala prema plavom avionu koji ih je 
odneo u Ankara, aerodrom se orio od 
poklika, pozdrava i želja. Na vratima 
aviona astronauti su još dugo mahali 
buketima koje su im pred odlazak predali 
beogradski pioniri, a zatim su se vrata na 
avionu zatvorila ostavivši u nama iskrenu 
želju da ove jedinstvene heroje našeg 
stoleća ponovo pozdravimo u našoj 
sredini. 


»Do viđenja, Jugoslavijo«, pozdravili su astronauti na srpskohrvatskom jeziku. 

(Snimio: Nikola Dević) 


JURIJ MARINJIN 


NA PRAGU 
ORBITALNIH STANICA 


Specijalno za 
»KOSMOPLOV« (APN) 
USPEŠNA MISIJA ESKADRE KOSMIËKIH BRODOVA: »SOJUZ-6«, »SOJUZ-7« | »SOJUZ-8« 


Jedanaestog oktobra 1969. godine u SSSR je lansiran kosmički brod 
»Sojuz—6«, kojim je upravljao komandant broda potpukovnik Georgij 
Sonjin, a inženjer na brodu bio je Valerij Kubasov. Posle obavljenog zadatka 
brod se meko spustio 16. oktobra u Kazahastanu.. Dvanaestog oktobra 
lansiran je »Sojuz—7«, čiju su posadu činili: komandant broda potpukovnik 
Anatolij Filipčenko, inženjer Vladislav Volkov i inženjer-istraživač Viktor 
Gorbalko. Brod je aterirao 17. oktobra. Trinaestog oktobra izbačen je 
»Sojuz—8«. Komandant broda pukovnik Satalov, inženjer na brodu Aleksej 


Jelisejev. Brod se meko spustio 18. oktobra. 

Osnovni zadatak ove kosmičke eskadre predstavljao je jednu od etapa 
na putu stvaranja orbitalne stanice. U tom cilju, brodovi su vršili manevre 
približavanja i udaljavanja uz pomoć automatskog i ručnog upravljania. Osim 


toga, ekspedicija se bavila biološkim, meteorološkim, astronomskim, 
tehnološkim i drugim istraživanjima. Prvi put u isforiji izvedeno je i 
zavarivanje metala na orbiti,, bez čega je nezamislivo stvaranje vasionskih 
stanica i duže putovanje do drugih planeta 


Bez orbitalne stanice nemoguće je 
istraživanje drugih nebeskih tela, ni slanje 
ekspedicija s posadama van našeg Sunče- 
vog sistema. One će predstavljati i svoje- 
vrsne stalne naučne laboratorije, mon- 
tažno-remontne radionice, kosmodrome, 
astronomske opservatorije, svemirske ma- 
gacine, mesta za piilagođavanje i ispiti- 
vanje biljaka i životinja — buduće čove- 
kove saputnike u interplanetnim letovima. 

Jedan od osnovnih zadataka eksperi- 
menta s brodovima tipa »Sojuz« bio je 
zavarivanje metala u uslovima vakuuma i 
bestežinskog stanja. Značaj ovih dostig- 
nuća imaće dalekosežne posledice, koje se 
u sadašnje vreme prosto ne mogu ni oce- 
niti, kao što nekada nije bilo moguće 
oceniti perspektive razvitka elektrike na 
osnovu prvih ogleda Tomasa Edisona i 
Pavla Jabločkova, ili radia, na osnovu ra- 

dova Aleksandra Popova i Nikole Tesle. 

U kosmičkim letovima stvaraju se 
potpuno unikalni uslovi ne samo za 
naučna istraživanja, već i za sprovođenje 
različitih tehnoloških operacija. Da bi se na 
Zemlji stvorio autentičan vakuum za izvo- 
đenje ovakvih operacija, neophodno je 
izgraditi ogromne i složene uređaje. U 
kosmičkim uslovima, međutim, dovoljno je 
»samo otvoriti vrata u kosmos« koji 
okružuje brod. 

Bestežinsko stanje na Zemlji se ne 
može stvoriti za duži period, zbog toga se 
ovde ne vrše nikakvi tehnološki procesi u 
bestežinskom stanju. Sada je već jasno da 
se pri korišćenju orbitalne tehnologije 
otvaraju ogromne perspektive. Teža koja 
je veoma potrebna u biološkim i kod 
većine tehnoloških procesa, u nekim 
operacijama izaziva smetnje i teškoće. 


Recimo, precizno livenje u odsustvu teže 
može dati izuzetne rezultate. Ili naduvanje 
šupljih konstrukcija kojima se u beste- 
žinskom stanju stanju može pridodati 
idealna sferična forma. Isto se odnosi i na 
stvaranje idealnih kompozicionih 
materijala. 

Ovladavanjem zavarivanja na orbiti 
ima, osim opštetehničkog značaja, i čisto 
praktičnu ulogu za buduće kosmičke 
letove kod kojih će iskrsavati problem 
»večnog« spajanja odseka kosmičkih 
stanica lansiranih u orbitu odvojeno. 
Nama je poznato »čvrsto spajanje« bro- 
dova na orbiti, ali ono ima privremeni 
karakter i posle obavljenog zadatka bro- 
dovi se rastavljaju i vraćaju na Zemlju. No 
ako se na orbiti stvara stanica sa 
višestrukom namenom, stanica koja će 
trajati decenijama i vekovima, neophodno 
je potrebno zavarivanje posebno lansira- 
nih brodova. Specijalni transportni brodovi 
dostavljaće stanici novu, a vraćati staru 
smenu, dopremaće materijal i sve što je 
potrebno za život i rad u bespućima 
kosmosa. Sve će to nekako podsećati na 

Kosmički brod »Sojuz« na startnoj rampi 


pomorske brodove koji u određeno vreme 
svake godine dopremaju (i vraćaju) ljude i 
materijal na stalnim stanicama Antartika. 

Osim toga, na stanici će se vršiti 
remont automatskih brodova i brodova s 
posadom. Ovo je naročito važno za 
automatske kosmičke stanice, koje zbog 
najmanje greške prestaju da rade. 
Zavarivanje će biti jedan od osnovnih 
zadataka dežurne remontne brigade na 
orbiti. 

Osim brodova tipa »Sojuz« nijedna 
druga kosmička letelica na svetu nije 
podešena za gornje eksperimente. »Sojuz« 
su veoma prostorni i komforni brodovi. 
Oni imaju impozantan orbitalni odsek, koji 
je specijalno namenjen za vršenje naučnih 
istraživanja i tehničkih eksperimenata. 
SAD planiraju stvaranje »orbitalne 
radionice« 1972. godine, a orbitalne 
stanice 1976. godine. 

Potrebno je da »orbitalna tehnologija« 
bude rentabilna i sa ekonomskog stano- 
vništva. Budućnost pripada brodovima sa 
višestrukom upotrebom, koji će se koristiti 
kao, recimo, avion ili lokomotiva. 


Transportni brod sa višestrukim koriš- 
ćenjem u prvoj etapi imaće jedan ili 
nekoliko stepena, kojim će se pilotirati, i 
sopstveni brod s putnicima i materijalom. 
Iskorišćeni stepeni neće padati na Zemlju 
niti sagorevati u gornjim slojevima atmos- 
fere, već će se spuštati u određeni rejon 
Zemlje, na primer na kosmodrom, odakle 
je startovao transportni brod. Da bi obavio 
ateriranje, taj stepen raketa se snabdeva 
krilom, koje se može izvlačiti, vaz- 


duhoplovno-reaktivnim motorom i šasijom 
za ateriranje. Na kosmodrom će se ovaj 


ORBITALNO, 
OPELJENJE 


stepen, ako je potrebno, malo remontirati, 
ponovo snabdeti gorivom i opet uputiti u 
kosmos. Sa orbite brod će se vratiti ceo, a 
ne samo aparat za spuštanje — kao što je 
slučaj sada. 

Odavde proizilazi da će u sledećoj etapi 
biti konstruisan »jednostepeni« transport- 
ni brod, u kome se ne mogu izdvojiti 
raketni stepen i telo broda. To će biti 
svojevrsni kosmički avion, sposoban da se 
vrati na Zemlju u obliku u kakvom je i 
poleteo u kosmos. 


SUNČANE 
BATERIJE 


Kosmički brod »Sojuz« 


SVAKOG 15. 130. U MESECU »KOSMOPLOV« 

APOLO 12 — 


w m 


Posada letilice Apolo — 12 s leva na desno: Čarls Konrad, komandant, Ričard 


Specijalno za KOSMOPLOV (USIS) 


druga ekipa 
za mesec 


Gordon, pilot komandnog modula i Alan Bin, pilot mesečevog modula 


VAŠINGTON, oktobra 

azbijanje praznog Mesečevog broda 
R: Mesec, šetnja od pola milje, 
skupljanje dva pute više kamenja, 
postavljanje većeg broja i savršenijih 
instrumenata i nove televizijske kamere u 
boji — sve to predstavlja deo cilja koji 
nauka postavlja pred predstojeći let 
»Apola-12« na More bura, veliku suvu 
ravnicu na Mesečevoj zapadnoj hemisferi. 

Pilot Mesečevog modula sa broda 
»Apolo-12«, astronaut Alan Bin, govorio je 
o ovome na konferenciji za štampu. 

— Prvi korak (spuštanje ljudi na Mesec) 
već je učinjen. Naš zadatak će biti da sada 
pokušamo da izvršimo što je moguće više 
eksperimenata i istraživanja na Mese- 
čevoj površini — rekao je Bin. G 

Planirano je da astronauti Carls 
Konrad, Ričard Gordon i Alan Bin pođu na 

svoju desetodnevnu misiju 14. novembra. 
Predviđeno je da se Konrad i Bin spuste na 
Mesečevu ravnicu 19. novembra, dok će 
astronaut Gordon kružiti oko Meseoa u 
matičnom brodu »Apolo«. 

Astronaut Bin je izjavio da se svemirska 
trojka nada da će odbačeni gornji deo 
Mesečevog modula usmeriti na Mesec i 
izazvati veštački potres, iz koga bi naučnici 
mogli saznati nešto više o Mesečevoj 
unutrašnjoj građi. 

Stepen za uzletanje Mesečeve kabine 
astronauti će usmeriti na tačku udaljenu 
oko 1.000 metara od seizmometra, kojeg 
će ostaviti za vreme svog boravka na 
Mesečevom području. 

— Ovo će biti divan poduhvat — rekao 
je Bin. 

Svemirska trojka usmeriće praznu Me- 
sečevu kabinu na Mesec, a kontrola sa 
Zemlje će aktivirati njen motor, koji će je 


snažno poneti u pravcu Mesečeve povr- 
šine. Manevar bi se, naravno, izveo tek 
pošto se dva istraživača Mesedeve 
površine vrate u matični komandni brod 
»Apolo«, posle uzletanja sa Meseca, koje 
će se izvršiti pomoću raketa. 

Istraživači Meseca se nadaju da će se 
udaljiti oko pola milje (0,8 kilometara) od 
Mesečeve kabine, u potrazi za intere- 
santnim uzorcima kamenja i da bi došli do 
američkog robota »Servejer-3« koji se 
spustio na Mesec još 1967. godine. 

Astronauti Konrad i Bin su izjavili da 
postoji Sansa 50:50 da ée se spustiti blizu 
robota, u okviru dometa hodanja, i da ée 
biti u stanju da odvoje njegovu TV kameru 
i druge delove, da bi ih vratili na Zemlju 
radi ispitivanja. 

Astronauti »Apola-11« Nil Armstrong i 
Edvin Oldrin udaljili su se samo oko 90 
metara od svoje letelice »Orao«, za vreme 
prve šetnje po Mesecu, izvršene 20. jula. 

Šetnja od pola milje (0,8 kilometara) 
radi prikupljanja delova sa »Servejera« za- 
visiće od toga da li je robot na domaku 
pogleda astronauta, ili ako kontrolori sa 
Zemlje ustanove njegovu tačnu lokaciju i 


£ 


udaljenost od Mesečeve kabine. 

Vodiće se računa o daljini koju 
astronauti mogu da pređu, koristeći 
vanredne zalihe kiseonika za vreme od 30 
minuta (ne glavnu opremu za održavanje 
života van letelice) i sposobnost da se brzo 
kreću preko nepoznatog terena. 

Kontrolori leta doneće odluku da li da 
se ide ili da se ne ide prema robotu, pošto 
astronauti budu proveli izvesno vreme na 
Mesečevoj površini. 

Trokraki robot »Servejer«, nalazi se 
nagnut za 12 stepeni na unutrašnjem zidu 
jednog plitkog kratera. 

Astronaut Bin je rekao da se on i 
komandant Konrad nadaju da će doneti 
dve kutije pune brižljivo odabranih 
uzoraka sa Meseca, kao i druge neobične 
primerke koje vide za vreme obavljanja 
drugih zadataka. Astronauti će staviti ove 
uzorke u plastične vreće koje će nositi sa 
sobom za vreme dva odvojena izleta, u 
ukupnom trajanju od sedam časova. 

Astronauti veruju da će prikupiti 45 
kilograma Mesečeve prašine i kamenja, 
dok je posada »Apola-12« donela 21,6 
kilograma. 


Astronauti Alan Bin, Čarls Konrad i Ričard Gordon za vreme treninga. 

— Nadamo se da ćemo moći da 
stignemo tamo, pronađemo stvari koje su 
drugačije, pronađemo stvari koje su 
značajne, i prikupimo obilje uzoraka, 
koliko nam god bude bilo moguće — rekao 
je Bin. 

Astronaut veruje da će se na vreme 
izvršiti ispitivanje nove TV kamere u boji, 
kako bi se mogla koristiti za vreme misije i 
prikazivati TV gledaocima širom sveta 
aktivnosti astronauta, od početka silaženja 
niz Mesečevu kabinu i stupanja na Mese- 
čevu površinu. Posada »Apola-11« koristila 
je crno-belu kameru. 

Bin je izjavio da on i astronaut Konrad 


nameravaju da postave pet instrumenata, 
među kojima će se nalaziti jedan 
dugotrajni seizmometar koga će energijom 
snabdevati atomski generator, radi bele- 
ženja potresa na Mesecu i udara meteora. 
Ostali isntrumenti biće uređaj za 
prikupljanje čestica iz Sunčevog vetra koje 
udanaju u Mesec, novi instrument za 
beleženje električnih polja u Mesečevoj 
sredini, instrument za merenje stope 
erozije materijala koji su na Mesec doneli 
ljudi i njihova letelica, i osetljivi detektor 
za prikupljanje dokaza o Mesečevom 
magnetnom polju. 


Apolo 12 spustiće se na Okean Bura, koji se nalazi više od 400 kilometara zapadno od 
mesta gde je alunirao Apolo 11. Planirano je da se mesečev brod spusti 300 metara 
istočno i 150 metara severno od Servejera 3. Komandant Čarls Konrad i pilot meseče- 
vog broda Alan Bin otpešačiće do Servejera 3 i doneti natrag delove robota, kako bi 
naučnici mogli da ih prouče po njihovom povratku na Zemlju. 


PLUTON - 


NAJUDALJENIJA 
PLANETA 
SUNCEVOG SISTEMA 


luton je deveta, najudaljenija planeta 

Sunčevog sistema. Srednja udaljenost 

Plutona od Sunca (veća poluosa 

orbite) iznosi 39,66 astronomskih 
jedinica (5.929 miliona kilometara). Puni 
obrt oko Sunca Pluton izvrši za 91.214 
srednjih sunčanih dana (249,7 godina). 
Zbog velikog ekscentriteta Plutonove 
orbite, Njegovo rastojanje menja se u 
veoma širokim granicama, te je ponekad 
bliži Suncu od Neptuna. 

Na zvezdanom nebu, Pluton se može 
videti kao zvezda 14—15 zvezdane veli- 
čine. Određivanje fizičkih osobina Plutona 
povezano je s velikim teškoćama zbog 
njegove udaljenosti od Zemlje — 100 puta 
veće od udaljenosti Marsa od Zemlje. 
Američki astronom Kuper je 1950. godine, 
upoređivanjem diska Plutona sa veštačkim 
diskovima, utvrdio da je njegov linearni 
prečnik ravan 0,46 Zemljinog prečnika. Ali 
ta veličina se još ne može smatrati ko- 
načno utvrđenom. Masa Plutona je 
približno ravna Zemljinoj što, uzevši u sE 
zir njegovu veličinu, znači da je njegova 
srednja gustina 10 gr/cm“, a to je znatno 
više od gustine drugih velikih planeta. 

U perigelu svoje putanje Pluton u 
odnosu na Zemlju prima od Sunca 890 
puta manje svetlosti i toplote, a u afelu 
2450 puta manje. Temperatura na nje- 
govoj površini nikako ne može biti viša od 
minus 200“. Kosmički brod koji bi napustio 
Zemlju minimalnom brzinom udaljavanja 
(40.000 km/čas) stigao bi do Plutona posle 
45 godina (specijalni nuklearni motori 
znatno bi skratili to vreme). 

Pluton je 1930. godine otkrio astronom 
Tombo, rukovodeći se predviđanjima 
Lovela na dvadeset godina pre toga. Lovel 
je polazio od toga da se proračunata 
orbita Urana, u kojoj je bila uračunata i 
gravitaciona sila Neptuna, razlikovala od 
osmatrane. Nametao se zaključak: iza 
Neptuna postoji još jedna planeta. Ali, ona 
se ni za dvadeset godina  brižljivog 
osmatranja nije mogla otkriti. Doduše, 
posle Lovelove smrti astronomi su otkrili u 
zbirci njegovih snimaka i snimak Plutona, 
kojeg on nije primetio jer je smatrao da je 
planeta mnogo svetlija. 

Najzad, Tombo je otkrio skrivenu pla- 
netu, čiji se položaj potpuno poklapao sa 
predračunima Lovela. Ona se nalazila na 
granici vidljivosti najvećih teleskopa 
tog vremena. Uspeh Tolomba omogućio je 
da se odgonetne jedna zagonetka, ali je 

istovremeno nsatala nova: mada su se 
kordinate novootkrivene planete potpuno 
slagale sa predskazivanim, ona je imala 
previše male razmere i masu. Prečnik 
Plutona od 5800 kilometara i masa koja 
odgovara masi Marsa, nisu odgovarali 
karakteristikama novog gasovitog giganta, 
na čije otkriće je Lovel računao. Drugi 
astronomi, koji su proveravali proračune 
Lovela, nisu našli grešku i ta protivrečnost 
ni do danas nije razjašnjena. 

Prva zagonetka: Zašto je masa Plutona 
šest puta manja od one koju zahteva 
veličina poremećaja u kretanju Urana? 

Posle 1930. godine, astronomi su po- 
kušali da nađu objašnjenje toj neshvat- 
ljivoj pojavi. Iznošene su veoma oštro- 
umne, ali na žalost potpuno nezado- 
voljavajuće pretpostavke. 

1. Površina Plutona, pokrivena je 
ledom iz metana i amonijaka, toliko je 
glatka da kao ogledalo odbija zrake i time 
stvara iluziju male slike. Međutim, pro- 
mena albeda (koeficijenta odražavanja 
svetlosti) Plutona, izazvano verovatno 
rotacijom i razlikom odražavajuće sposob- 
nosti njegovih polulopti, ne potvrđuje 
teoriju o glatkoj površini, kao u bilijarske 
lopte. 

2. Površina planete pokrivena je 
nekom tamnom materijom, koja odbija 
samo neposredne Sunčeve zrake u 
centralnom delu, a skriva periferne oblasti 
osvetljene kosim Sunčevim zracima. Ali 
zašto bi Pluton ravnomerno bio pokriven 
kao ugalj crnom materijom, za razliku od 
drugih planeta koje su raznobojne, 
pokrivene pegama i pojasevima? 

Nedavno je izneta teorija koja je 
verovatno najbliža istini. 

Druga zagonetka: Da li Pluton može da 
se sastoji iz »teške materije«, čija gustina 
10 puta premaša gustinu vode? 

Ako bi gustina materije iz koje se sas- 
si Pluton bila toliko velika (pet puta veća 
od gustine najtežeg metala — osmijuma), 
»sfera gravitacionog uticaja« te patuljaste 
planete bila bi ogromna. Onda bi se pore- 
mećaji u kretanju Neptuna mogli objasniti 
snažnom gravitacionom silom Plutona 
osim ako oni nisu izazvani desetom »trans- 
plutonovskom« planetom. Takva teška 
materija ne bi predstavljala plod fantazije, 
Jer ona postoji u nedrima zvezda. 

Međutim, samo intenzivne nuklearne 
reakcije, pri visokim zvezdanim tempera- 
turama, mogu da oslobode atome od 


spoljnih elektronskih omotača i da ih kom- 
primiraju u nuklearnu materiju neshvat- 
live gastine i težine. U ugaslim »sago- 
relim« zvezdama takođe mogu postojati 
jezgra iz ultra teške materije, ali samo pri 
veoma visokom pritisku spoljnih slojeva. 
Pluton je suviše mali da bi njegovo jezgro 
bilo tako silno komprimirano (znakova 
takvog pritiska nema čak ni Jupiter, koji je 
hiljadama puta masivniji). Pa ipak, može 
se isključiti mogućnost da je Pluton 
sastavljen od materije koja je u Sunčevom 
sistemu još nepoznata, a ima vrlo veliku 
gustinu. 

Toj pretpostavci doprinosi još jedna 
čudna osobenost Plotuna, jedine planete 
koja peseca orbitu druge planete — Nep- 
tuna. 

Treća zagonetka: Da II Je Pluton 
stranac koji je odnekuda zalutao i bio 
zahvaćen Suncem? 

Ekscentričnost Plutonove orbite veća je 
čak i od Merkurove i zbog toga se rasto- 
janje od Zemlje do Plutona menja od 7,2 
do 45 milijardi kilometara, tj. ponekad je 
manje od rastojanja Zemlje do Neptuna. 
Upravo ove godine Pluton se nalazi u 
svom periglu i bliži nam je od Neptuna. | 
sve do 2009. godine Pluton će biti osma, a 
ne deveta planeta Sunčevog sitema. 

Ali činjenicu presecanja planetarnih 
orbita ne može da objasni nijedna teorija 
o nastanku planeta. Ta osobenost Plutona 
i njegova različitost od četiri gasovita gi- 
ganta (Jupitera, Saturna, Urana i Neptuna) 
na periferiji Sunčevog sistema nameću 
astronomima glavobolje i pretpostavke da 
on od trenutka svog nastanka nije bio 
»prava« planeta. 

Prema jednoj teoriji, Pluton je najpre 
bio daleki satelit Neptuna, a zatim se 
oslobodio njegovog uticaja i prešao na 
orbitu oko Sunca. Ova teorija postaje 
prihvatljivija ako se uzme u obzir da 
sićušni satelit Neptuna — Nereida — ima 
»kometnu« orbitu, a takva orbita bi mogla 
da olakša »bekstvo« od kontrole matične 
planete i nekog udaljenijeg satelita koji bi 
imao razmere Flutona. 

Druga ideja, čiji je stvaralac A. Azimov, 
poma da se razjasni nestanak materije 

oja je ostala posle eksplozije hipotetične 
planete Asteroidija*. Moguće je, rasuđuje 
Azimov, da je neki naročito veliki komad te 
planete bio odbačen iz pojasa Asteroida. 
Pri određenim početnim brzinama i prav- 
cima tog odbacivanja, on je odleteo iza 
Neptuna gde ga je gravitacija Sunca, naše 
zvezde, prinudila da uđe u eliptičnu orbi- 
tu. Ako bi se masa Plutona dodala punoj 
masi malih planeta, onda bi drevna 
Asteroidija dobila verovatne razmere koje 

bi odgovarale dimenzijama Marsa ili 
Venere. 

Po trećoj teoriji, Pluton je zaista tu- 
đinac koji uopšte nije »punopravni« član 
Sunčevog sistema. Došljak iz kosmičkog 
mraka, primljen je kao nahoče u topliju 
porodicu Sunca. Pretpostavlja se da kome- 
te dolaze iz kosmičkog, međuzvezdanog 
prostora, izvan Sunčevog sistema, ali 
Pluton je suviše veliki da bi mogao da 
predstavlja glavu komete čija masa je 
milionima puta manja od mase Plutona. 
Ako je Pluton pridošlica iz međuzvezdanog 
prostora, onda se nameće nova zago- 
netka: kako se u tom prostoru moglo 
pojaviti samostalno telo planetarnih 
razmera? Taj primer ilustruje situaciju da 
svaka eventualno rešena zagonetka rađa 
mnogo novih. 

Ako bi zagonetka o Plutonu bila rešena, 
ostaje još jedno pitanje: da li ta daleka 
»besprizorna« planeta određuje granice 
Sunčevog sistema ? 

Četvrta zagonetka: Da li 
planete iza orbite Plutona? 

Pošto broj »devet« ni u kom slučaju ne 
s: neki magiëni broj za planete 
oje se okreéu oko Sunca, iza Plutona lako 
moše da postoji planeta broj deset. Ali, 
zašto se zadršati i na tom broju. Potpuno 
je moguée da postoje i 11. i 12: planeta, 
pa i više! 

Ako bi transplutonovska planeta imala 
prečnik od oko 15000 kilometara i ako bi 
se nalazila na udaljenosti od 12 milijardi 
kilometara od Sunca, onda bi se ona 
mogla dosegnuti moćnim teleskopima. 
Ako bi se ta planeta nalazila na većoj 
udaljenosti, onda bi morala imati razmere 
Jupitera da bi se mogla izdvojiti na fonu 
zvezda... 

Postoje jaki razlozi za verovanje da 
deseta planete zaista postoji. Reč je o 
tome, da se Pluton nije iščaurio kao 
Bo gigant sa masom, koja bi šest puta 

ila veća od otkrivene »sićušne« planete. 
Poremećaji u kretanju Urana koji ostaju 
nerazjašnjeni i posle uračunavanja gravita- 
cije Plutona, mogu da potiču od još 
udaljenije planete. 

Međutim, izračunavanje ogromne orbi- 
te takvog transplutonovskog tela propra- 
ćeno je tako velikim greškama da je 
gotovo nemoguće predvideti koordinate 
desete pla nete u datom trenutku, čak ni u 
datom stoleću. pošto njena »godina« 
verovatno dostiže 500—1000 naših 
godina. 


postoje 


* Asteroidija — hipotetična planeta 
koja je, po mišljenju nekih naučika, 
eksplodirala u dalekoj prošlosti. 


Dr. Feliks Zigelj (SSSR) 


MAGELANOVI OBLACI 


Na južnom zvezdanom nebu, u 
sazvežđima Tukana i Zlatne Ribe, vide se 
dva mala svetla rastresita oblaka. Veéi od 
njih podseća na Segnerov točak, poznat iz 
fizike, a manji na »krušku« za trening 
boksera. Na prvi pogled oba oblaka 
izgledaju kišni, ali se posle kraćeg 
posmatranja vidi da su nepromenljivi i da 
su po rasporedu čvrsto vezani s ostalim 
zvezdanim nebom. 

Lagano i veličanstveno, 
okreću oko južnog pola neba. 

Neobeležena nikakvom jarkom zvez- 
dom, koja bi bila slična Polarnoj, ova važna 
tačka nebeskog svoda obrazuje, zajedno 
sa dva neobična oblaka, površinu gotovo 


oblaci se 


identičnu ravnostranom trouglu. Ova 
činjenica bila je poznata još starim 
mornarima. 


Kada je Magelan izvršio svoje čuveno 
putovanje oko Zemlje, njegov saputnik i 
biograf Pigafeta prvi je podrobno opisao 
zagonetne oblake, koji se od tog vremena 
nazivaju Magelanovim Oblacima. Oba 
oblaka liée na otkinute delove Mleënog 
Puta. Teleskopi su pokazali da sličnost 
između njih nije samo spoljnog karaktera 
— Magelanovi Oblaci zaista predstavljaju 
ogromne oblake zvezda. 

Vidljivi razmeri Magelanovih Oblaka 
dosta su impresivni. Veći oblak ima 


prečnik od 12’, što 24 puta prevazilazi 
vidljiv prečnik Meseca: prečnik Malog 
Oblaka iznosi oko 8’. 

Magelanovi Oblaci imaju više desetina 
hiljada zvezda, među kojima je poznato 
2.000 promenljivih, više desetina zvezda- 
nih skupina i maglina. Veoma je važno da 
se oba oblaka nalaze van naše Galaksije, 
daleko od njenih granica, iako su joj 
prirodni sateliti. Sunčevom zraku je 
potrebno 125.000 godina da bi došao do 
Magelanovih Oblaka, dok je rastojanje 
između njihovih centara dvostruko manje. 

Magelanovi Oblaci, koji na nebu izgle- 
daju kao mali oblačići, imaju u stvari 
kolosalne razmere. Prečnik velikog oblaka 
iznosi 26.000 svetlosnih godina, a Malog 
— oko 17.000 svetlosnih godina. Prvi se 
udaljuje od Zemlje brzinom od 170 
km/sek, a drugi — 270 km/sek. 

Kada ne bi bilo relativne blizine našoj 
Galaksiji, postojale bi sve osnove da 
se Magelanovi Oblaci smatraju samo- 
stalnim zvezdanim sistemom. 

U stvari, Magelanovi Oblaci zajedno s 
našom Galaksijom obrazuju deljiv sistem iz 
tri galaksije, koje su povezane ne samo 
dinamički, već i uzajamnom težom i 
neposredno. Oba oblaka se postepeno 
»uklapaju« i nemoguće je odrediti njihove 
tačne granice. Reklo bi se da Magelanovi 


Veliki Magelanov Oblak 

Oblaci medusobno ulaze jedan u drugog. 
Nedavno je dokazano da se od Velikog 
Oblaka prema našoj Galaksiji pruža dži- 
novska traka zvezda, svojevrsni »zvezdani 
koridor«, sličan onima koji su poslednjih 
godina otkriveni kod mnogih galaksija. 
Nije isključeno da su sva tri zvezdana 
sistema utonula u izuzetno razređenu 
zajedničku gasovitu koprenu, čiji deo 
tretiramo kao galaktičku gasovitu krunu. 

Po građi i sastavu, Magelanovi Oblaci 
nisu jedinstveni. U Velikom Oblaku regi- 
slrovane su crte spiralne strukture, karak- 
terisiične za mnoge galaksije, u Malom 
Oblaku toga nema. Osim toga, Veliki Oblak 
sadrži magline od gasova i prašine, dok je 
Mali veoma prozračan. 

Nedavno je utvrđeno da se oba oblaka 
izuzetno sporo okreću oko određenih osa. 
Potpuno je moguće da se sve tri galaksije 
— naša i dva Magelanova Oblaka — 
okreću u još sporijem tempu oko zajed- 
ničkog centra njihovih masa! Ovde se 
inače, u gigantskim razmerama ponavljaju 
dobro poznata kretanja dvojnih, zajed- 
ničkih, zvezda. Zbog dominantne uloge 
naše Galaksije (i po masi i po razmerama) 
ona se naziva glavnim telom, Magelanovi 
Oblaci — satelitima. 

Svaki zvezdani sistem, kao i svaki grad, 
ima svoje znamenitosti. Razumni stanov- 
nici Magelanovih Oblaka (ako postoje) 
mogu biti ponosni što u njihovim zvez- 
danim sistemima ima najmanje dva 
unikalna objekta — neobična zvezda S iz 
sazvežđa Zlatne Ribe, i džinovska gasovita 
maglina (u istom sazvežđu) koja je veća od 
do sad svih poznatih maglina. 

Sve donedavno, zvezda S u sazvežđu 
Zlatne Ribe smatrana je najsjajnijom od 
svih opaženih zvezda. Sada je (a to je 
sudbina svih šampiona) ustupila primat 
zvezdi Dzete Skorpionu. Ali i pored toga, 
vice-Sampion izaziva divljenje. Zamislite 
zvezdu kraj koje bi Sunce delovalo 
kao upaljena lojana sveélca pored najmoé- 
nijeg reflektora! Ovaj gigant je dvojna 
zvezda, pri čemu bi svaka od njenih 
komponenata, kada bi se postavila na 


mesto Sunca, zauzela toliko prostora da bi 
se Zemlja našla u njenoj unutrašnjosti! 
Oba giganta imaju plavu boju i spadaju u 
promenljive zvezde s veoma velikom 
temperaturom. Nastanak ove dve bliz- 
nakinje prekriven je još uvek velom tajni. 

U Velikom Magelanovom Oblaku nalazi 
se gasovita, veoma jarka maglina, koja je u 
katalozima zabeležena pod brojem 30. U 
njenom centru, oko prečnika (koji iznosi 
100 svetlosnih godina) razbacane su 
mnoge super-gigantske plave zvezde, čija 
snažna svetlost daje izuzetnu sjajnost 
maglini. Cela maglina ima u prečniku oko 
700 svetlosnih godina. Kada bi se ona 
mogla smestiti na mesto magline Oriona", 
onda bi ovaj gigantski gasoviti oblak 
obuhvatio celo sazvežđe, a svetlost koju bi 
on lučio uklonila bi na Zemlji svaku senku 
— Zemlja bi bila lišena senki. Iz ove 
magline bi se moglo »napraviti« hiljade 
sunaca. 

Da li će priroda nekada proveriti u 
praksi ovaj proračun, teško je reći. Proces 
rađanja zvezda još nije jasan. U svakom 
slučaju, unikalna maglina Magelanovih 
Oblaka, makar i u kvantitativnom odnosu, 
daje izvesnu, možda uslovnu, predstavu o 
»dozvezdanoj materiji«. 

Magelanovi Oblaci su, na žalost, ne- 
dostupni za posmatranje s velikog dela se- 
verne zemljine polulopte, upravo tamo 
gde su smeštene najveće opservatorije na 
našoj planeti. Zbog toga je naše znanje o 
njihovoj prirodi još uvek ograničeno. 
Detaljnije proučavanje saputnika naše 
Galaksije tek predstoji. 


*) Orion, jedno od najlepših sazvežda na 
granici nebeskih hemisfera. U sazvežđu sa nalazi 
oko 123 vidljivih zvezda. Najsjajnije su Rigel — 
1600 puta sjajnija od Sunca i Betelgez — 4000 
puta sjanija. Be-telgez su otkrili još stari arapski 
astronomi i ona i do danas predstavlja jedno od 
najparadoksalnijih nebeskih tela. Dok po težini 
samo nekoliko puta prevazilazi Sunce, po obimu 
je 90.000.000 puta veći od njega. Gustina 
Betelgeza je slična razređenom vazduhu na 
Zemlji. 


SVAKOG 15.130. U MESECU »KOSMOPLOV« 

Dr. Harison Braun (SAD) 


U VASIONI KIPTI ZIVOT 


ako naučnici shvataju problem života 
K: vasioni? 

»Negde u svemiru — kažu mnogi 
— verovatno postoje planete na kojima su 
atmosfera i temperatura pogodne za život. 
Moguće je da na nekim od njih postoji 
život, čak i u oblicima sličnim zemaljskom. 
Međutim, takve planete su veoma retke i 
izuzetno su male šanse da se otkriju i da se 
uspostavi kontakt s njima, odnosno s 
visokoorganizovanim bićima koja ih 
eventualno naseljavaju...« 

A ja kategorički tvrdim da je vasiona 
prepuna naseljenih planeta i da se njihovi 
civilizovani stanovnici možda upravo ovog 
trenutka pripremaju da uspostave vezu s 
nama. Ali put do naše planete je veoma 
dalek i nije čudo ako za poslednjih 
nekoliko hiljada godina čovečanstvo nije 
registrovalo posetu razumnih bića s drugih 
svetova. 

Zvezde koje čovek vidi na nebu pred- 
stavljaju koncentraciju materije sa dosta 
velikom masom, pogodnom za razvijanje 
termonuklearnih reakcija u njima. Te 
reakcije u znatnoj meri uslovljavaju sijanje 
zvezda. Kosmički objekti čija je masa 
manja od 7 procenata sunčeve mase ne 
zrače svetlost. 

Na osnovu proračuna koje sam vršio, 
došao sam do zaključaka da u 10 hiljada 
kubnih parseka (parsek je ravan 3,26 svet- 
losne godine, ili 19 triliona milja) u okolini 
Sunca ima približno hiljadu vidljivih 
zvezda. Većina od njih ima relativno male 
razmere. Nebeska tela sa još manjom 
masom uopšte ne zrače svetlost i ne mogu 
se videti s naše planete. 

Ali to nikako ne znači da ona ne 
postoje. Potpuno je moguće da su se u 
momentu vidljivih zvezda iz prvobitnog 
nagomilanog gasa i prašine obrazovala i 
mnogobrojna mala nebeska tela. Sedam 
takvih nevidljivih tela, čija je površina 
nešto veća od Jupitera, već je otkrivena. 
Otkrivanju su pomogle njihove dodirne 
orbite u okviru zvezda oko kojih se okreću. 
Dugotrajni i svestrani proračuni koje smo 
obavili pokazuju da se u 10 hiljada kubnih 
parseka kosmičkog prostora nalazi 12.730 
nevidljivih tela. 

Od tog skupa nebeskih tela samo su 
planete Sunčevog sistema dovoljno 
bliske da bi se, zahvaljujući odbijanju 
svetlosti, mogle videti sa Zemlje. Većina 
»nevidljivih« tela, po svoj verovatnoći, 
obrazuju takođe planetne sisteme. 
Istraživanja pokazuju da gotovo kod 
polovine ovih sistema ne postoji centralno 
telo s masom koja obezbeđuje efekat 
osvetljenja. Svaki od ovih sistema ima 
prosečno po 50 nebeskih tela, ali su 
gotovo sva ona ili suviše hladna, ili suviše 
zagrejana da bi na njima postojao život. 

Primenom raznih astronomsko-mate- 
matičkih i logičkih sistema kao i zakona ve- 
rovatnoće može se zaključiti da samo po 2 
planete na svaku usijanu zvezdu imaju 
uslove pogodne za život u obliku kakav 
postoji na Zemlji. 


UA 


prvi put učinjen pokušaj (doduše neus- 


kontakt sa 
civilizacijama 


pešno) da 
kosmičkim 


se uspostavi 


Isečak nebskog »pejsaža«: milioni i milioni zvezda! Koliko njih ima svoje planete, na 
koliko tih planeta postoji život, a na koliko visokoorganizovan razumni život — to su 


pitanja na koja tek treba odgovoriti. 


Naša hipoteza, koju smo u časopisu 
»Science« detaljno izložili, znatno pove- 
ćava broj planeta koje raspolažu povoljnim 
uslovima za život. Samo u Mlečnom Putu 
postoji preko 200 milijardi takvih planeta. 
S obzirom da ima mnogo planetnih sis- 
tema, potpuno je dopustiva pretpostavka 
da ljudi ne naseljavaju samo Zemlju, već 
da razumna bića slična njima žive na 
hiljade i milione nebeskih tela samo u 
našaj Galaksiji. 

Ako se ova hipoteza usvoji kao radna, 
ona će nesumnjivo dovesti do istraživačke 
plime i, kategorički tvrdimo, doneti uspeh. 

Rezultati savremene nauke govore da 
zemaljska civilizacija ni u kom slučaju nije 
nikakav izuzetak u kosmosu. Zato je 
razumljivo što je danas sve širi krug 
naučnika različitih struka počinje baviti 
problemom otkrivanja vanzemaljskih civili- 
Kum svetova koje naseljavaju razumna 

ića. 

Na kojoj razdaljini se nalaze takvi sve- 
tovi u vasioni? 

To je teško pouzdano odgovoriti ali 
smatramo da nije bez osnova proračun 
istaknutog sovjetskog astrofizičara Skolov- 
skog: da rnstojanje između dve ocivi- 
lizacije koje su savremenici« iznosi 
otprilike 1.000 svetlosnih godina. Ali mo- 

guće je da u okvirima tog rastojanja 
postoje razvijenije ili manje razvijene 
civilizacije koje nisu savremenici. 

Veze s drugim svetovima mogu se 
danas uspostaviti samo radiom. Dve 
radiolokacione stanice mogu održavati 
vezu na rastojanju od oko 10 svetlosnih 
godina. Na tom rastojanju nalaze se nama 
najbliže zvezde, recimo zvezda Alfa 
Kentaur (4,3 svetlosne godine). Ali u 
radijusu od 10 svetlosnih godina ima samo 
desetak zvezda i izuzetno je mala 
mogućnost da u njihovim sistemima ima 
naseljenih planeta. Međutim, s tehničkog 


stanovišta nije nesavladivo (radiom) 
rastojanje od 1.000 svetlosnih godina. 
Samo, ovde se pojavljuju teškoće 


principijelnog karaktera. Pretpostavimo da 
smo poslali radiosignal drugoj civilizaciji. 
On će do nje stići tek kroz 1.000 godina, a 
odgovor će nam se vratiti posle 2.000 
godina... Kao što se vidi, perspektiva nije 
mnogo utešna. Ostaje da se veruje da će 
nam druga civilizacija, ne čekajući nas, 
uputiti signale. Ili ih je već uputila. 

Ipak, za skepsu nema osnova, jer nauka 
i tehnika rapidno otkrivaju nove neslućene 
mogućnosti koje će nam omogućiti da u 
najskorije vreme glasnije zakucamo na 
vrata zvezdanog neba. 


OLEG BORISOV, astrofiziëar (SSSR) 


BR SUKA MIKROSVEJA U. 
z)_GSTICE | EEEN. 3 


ANTIMATERIJA 
I ANTISVETOVI 
POSTOJE? 


Specijalno za 
»KOSMOPLOV« (APN) 


Od kada je otkriveno »raspršivanje« galaksija, hipoteza o 
vasioni koja se širi našla je pouzdanu potvrdu u teoretskoj 
astrofizici. Iz nje sledi da je pre 10 milijardi godina celokupna 
materija svemira bila upresovana u nekakvo jedinstveno telo 
fantastične gustine. Zatim je sledila eksplozija — gigantska 
kataklizma u kojoj je rođena vasiona... 

Ovakvim shvatanjem se u suštini meri radius savremene 
teoretske misli, koja daje konture krugu naših znanja o prirodi 
vasione. Van linije tog kruga postoje mnoga fundamentalna 
pitanja na koja, zasad, nema odgovora. Tako, niko ne zna: šta je 
bilo do momenta maksimalne gustine materije? Da li je 
materija bila apsolutno hladna, ili abeskonačnox zagrejana? Da 
li je u ko-smosu postojalo »početno« magnetsko polje? I, na 
kraju, da li je materija do eksplozije sadržavala u jednakoj 
količini čestice i antičestice, ili je u tom smislu bila 
nesimetrična? 

Odgovor na ovo poslednje pitanje pokušali su da daju 
sovjetski naučnici pomoću serije izvršenih eksperimenata. 
Saopštenje o tome dato je na Šestom svesaveznom seminaru iz 
tcosmofizike, nedavno održanom u gradu Apatitu. 

uklearna fizika utvrdila je da prak- 
tično sve dosad poznate elementar- 
ne čestice imaju svoje antipartnere: 


N 


elektronu odgovara pozitivno 
punjen pozi-tron, protonu — antiproton, 
neutronu — antineutron i tako dalje. 


Jedna za drugom sve čestice bile su 
otkrivene eksperi-mentalno u 
laboratorijama. 


MIKROSVET I MAKROSVET 


Otkrivanje zakona simetrije u mikro- 
svetu nametnulo je neizbežno pitanje: 
postoji li takva simetrija i u makrosvetskim 
razmerama? Može li se izvući zaključak da 
simetrija (čestica-antičestica) otknvena u 
mikrosvetu, važi i za makrosvet? Drugim 
rećima, ako se svet koji nas okružuje 
sastoji od obične materije, može li se 
pretpostaviti da negde postoje skupine 
supstance koje se sastoje iz antimaterije? 

Sve do nedavno, većina ozbiljnih nauč- 
nika odnosila se vrlo skeptično prema tom 
shvatanju. Uzrok za ovakav stav nisu bili 
samo respektabilni naučni motivi. Skepsu 
je, kako sada priznaju mnogi istaknuti 
astrofizičari, u velikoj meri potencirao i 
prilaz problemu postojanja antimaterije od 
strane... fantasta. 

Međutim, pouzdano je utvrđeno da 
antimaterija nije ništa tajanstveno i ne- 
shvatljivo. Po svojim fizičkohemijskim 
svojstvima, ona ni po čemu ne bi trebalo 
da se razlikuje od obične materije. Spektar 
svetlosti, kojeg zrače antizvezde — ana- 
logan je Sunčevom. Gasoviti antivodonik 
pretvara se na temperaturi od minus 252 
stepena Celzujusa u tečnost sličnu obič- 
nom vodoniku. Na isti način teški elementi 
mogu imati svoje »antielemente«. Posled- 
nji mogu obrazovati hemijsko jedinjenje. 
Sve to zajedno daje mogućnost da se for- 
mira antisvet, čija se svojstva malo 
razlikuju od našeg sveta. 

Ali jedna činjenica daje ovom problemu 
posebno obeležje: »mirna koegzistencija< 
ovakvih svetova je apsolutno isključena. 
Prilikom sudara, njihova materija se mu- 
njevito pretvara u energiju elektromag- 
netnog zračenja — anihilira, pri čemu se 
na jedinicu mase oslobađa sto puta veća 
energija nego pri termonuklearnoj sintezi. 
(Anihiliranje 0,3 grama antimaterije sa 0,3 
grama materije daje efekat eksplozije 
atomske bombe). 


TAJANSTVENE KOMETE 


Nameće se pitanje: da li se suprotno 
od nas nalazi antisvet? Ili, drugačije rečeno 
— da li je vaslona simetrična? Grupa 
sovjetskih naučnika iz Fizićko-tehničkog 

instituta Akademije nauka SSSR »Jofe«, 
nije se složila s mišljenjem mnogih 
sovjetskih i inostranih naučnika da se ovde 
radi o nepostojećem problemu. Neočeki- 
vanu i veoma smelu hipotezu u vezi s 
ovim, izneo je potpredsednik Akademije 
nauka SSSR, Boris Konstantinov. On je 
zaključio da su komete — ti čarobni 
fenomeni koji se u ponašanju oštro 
razlikuju od svih drugih tela oko naše zvez- 
de — ništa drugo do predstavnici anti- 
materijalnih antisvetova. Putujući po 
kosmosu, neke od njih proleću »nedaleko« 
od Sunca i, pretrpevši specifično kočenje 
prelaze na zatvorenu orbitu. 

Ponašanje kometa je zaista neobično. 
Imajući izuzetno mali razmer prečnika (par 
kilometara), telo komete u trenutku kad se 
približava Suncu počinje da se ponaša kao 
»kvasac«. Glava komete se nadima u 
razmerama koje idu do desetina hiljada 
kilometara, a njen gigantski svetleći rep 
vuče se ponekad maltene na čitavoj trećini 
nebeskog svoda. Ništa slično se ne događa 
kod asteroida ili veštačkih tela, koje je 
čovek lansirao u kosmos. 

Pretpostavlja se da je jezgro komete 
sastavljeno od leda, pomešanog s 
prašinom. PribliZujuéi se Suncu, jezgro 
počinje intenzivno da se isparava i 
obrazuje se gigantska atmosfera, koja se 
pod pritiskom Sunčeve svetlosti izdužuje u 
rep. Međutim, ova teorija se kosi sa nizom 
objašnjenja u vezi s ponašanjem kometa. 

Hipoteza o antimaterijalnoj prirodi ko- 
meta, koju je postavio akademik Konsitan- 
tinov, ne sadrži suštinske unutrašnje pro- 
tivrečnosti. Poznato je da Sunce per- 
manentno zrači snopove protona (sunčev 
vetar), pomoću energije od nekoliko 
desetina hiljada elektrovolta. Telo sastav- 
ljeno od antimaterije, kada slučajno 
proleti u blizini zvezde (Sunca) kreće se u 
prvoj fazi po nezatvorenoj orbiti. Sa ste- 
penom približavanja Sunca, struja protona 
koja »naduvava« kometu intenzivno i brzo 
raste. Protoni počinju da koče njeno 
kretanje, ne usled mehaničkih udara pro- 
tona, već kao rezultat njihove anihilacije 
na površini komete. Nastaju beskonačne 
mikroeksplozije koje stvaraju reaktivni 
impuls kočenja. Ovaj reaktivni efekat gasi 
deo energije komete, usled čega ona može 
dospeti u polje gravitacije Sunca. 

Postavlja se, međutim, pitanje: kako 
proveriti novi teoretski model fenomena 
kometa? Iz klasične teorije kometa poz- 
nato je da se one mogu raspadati na sitne 
čestice, koje nastavljaju da se kreću po 
staroj trajektoriji. Zemlja se ponekad sus- 
reće s njima i tada zapažamo intenzivno 


bombardovanje meteorita. Recimo, svake 
godine u avgustu naša planeta preseca 
orbitu takozvanih Per-seida, usled čega 
dolazi do naglog povećanja broja »zvezda 
koje padaju«. 


DALEKOSEŽNI EKSPERIMENTI 


Ako su komete izaslanici antisveto/a, 
prirodno je da, i njihovi delići budu iz anri- 
materije. Ali tada oni pri ulasku u Zemljinu 
atmosferu moraju neizbežno anihilirati. Pri 
tome se pojavljuju zračenja koja su karak- 
teristična samo za te fenomene, tj. ne liče 
ni na šta drugo. Upravo su takva specifična 
zračenja pokušali da otkriju saradnici Le- 
njingradskog fizičkotehničkog instituta 
»Jofe« u cilju provere hipoteze akademika 
Konstantinova. Evo šta o tome kaže ruko- 
vodilac laboratorije eksperimentalne as- 
trofizike instituta, doktor fizičko-mate- 
matičkih nauka, Mihail Bredov: 

— Eksperimente smo vršili tokom niza 
godina. Njihov zadatak je bio da razjasne 
uzajamnu vezu između ulaska pojedinih 
delića u Zemljinu atmosferu i uvećanja 
intenzivnosti specifičnih vrsta zračenja — 
gama--zraka i neutrona — na visinama od 
15—18 kilometara. Istraživanja su bila 
krajnje složena i precizna, jer očekivani 
efekat nije smeo da bude veliki. Pa ipak, 
uspeli smo da otkrijemo taj efekat: pri 
ulasku meteorita u atmosferu, intenziv- 
nost oštrih gama-zraka i neutrona je po- 
većavana. Bilo je izvršeno mnogo eks- 
perimenata u okvirima određene metodi- 
ke i svi su pokazali da su u datom opitu 
sistematske ili slučajne greške praktično 
isključene. Na ovaj način dobijeni rezultati 
išli su u prilog hipotezi akademika Kon- 
stantinova. 

Osim toga, proveravanje je vršeno i »s 
drugog kraja«. Mi smo rezonovali ovako: 
ako meteor dospe u atmosferu Zemlje, 
onda će pozitroni (antielektroni) koji ulaze 
u njegov sastav biti u uzajamnom delo- 
vanju s elektronima atmosfere, što će, 
opet, dovesti do specifičnog zračenja. 
Kakvog? Iz teorije je dobro poznato da 
masi mirovanja svake od ovih čestica u 
potpunosti odgovara određena energija — 
0,5 miliona elektron-volti. Zbog toga se pri 
anihiliranju elektrona i pozitrona rađaju 
dva gama-kvanta upravo takve energije. 
Ovo zračenje je sasvim specifično, jer 
predstavlja potpuno određenu liniju na 
fonu opšteg neprekidnog spektra gama- 
zračenja, i to nije teško utvrditi. Ali... nije 
teško jedino van Zemlje. Stvar je u tome 
što je ta energija veoma mala i na putu do 
površine zračenje se brzo apsorbuje. 
Istovremeno, u kosmički prostor ono izlazi 

slobodno. Zato se putem instrumentalnih 
posmatranja, vršenih sa sputnjika, može 
odrediti zavisnost intenzivnosti zračenja 
od aktivnosti meteorskih struja. 

Takvi eksperimenti na veštačkim sput- 
njicima Zemlje bili su izvršeni. Pomoću njih 
je utvrđeno da se za vreme dejstva 
meteorskih struja na opštem fonu mirnog 
»ponašanja« spektra, bitno povećava 
intenzivnost linije uništavanja elektronsko- 
pozitronskog para. To je takođe krupan 
prilog u korist hipoteze o antimaterijalnoj 
prirodi kometa. 


PITANJE OSTAJE OTVORENO 


Pa ipak, treba biti oprezan pri tuma- 
čenju i objašnjenju dobijenih podataka. 
Postoje određeni teoretski i eksperi- 
mentalni argumenti, koji se mogu izneti 
protiv nove hipoteze. Zbog toga smatramo 
da je potrebno izvršiti seriju dopunskih 
ogleda, i to ne samo različitim metodama, 
već i u raznim laboratorijama i institutima. 
I tek na osnovu sveukupnosti rezultata 
izvesti konačan zaključak o prirodi 
materije iz koje se sastoje komete. 

Ako uzmemo da je dobijen istovetan 
odgovor (nezavisno od toga da li je 
pozitivan ili negativan), može se zamisliti 
kakvu bi neslućenu važnost on imao za 
fiziku, astrofiziku i za nauku u celini. 

Problem simetrije u prirodi ima ogro- 
man značaj za naše shvatanje sveta. Uvek 
kada se formuliše nov princip simetrije ili 
se otkriva neka nova pojava, koja narušava 
taj princip — savremena fizika čini krupan 
korak napred. Ako uporedo sa materijom 
u vasioni postoji i antimaterija — svet je 
simetričan. Ako, pak, antipodi elemen- 
tarnih čestica postoje samo između labo- 
ratorijskih zidova, onda mi sa stanovišta 
fizike živimo u »jednostranom«, asi- 
metričnom svetu. 

Osim toga, pitanje o prisustvu anti- 
materije u vasioni može u budućnosti 
imati, osim apstraktnog, i praktičnu vred- 
nost. Ako se dokaže da u prirodi ipak 
postoji antimaterija (antisvetovi), onda će 
ona možda moći da se dobija i u 
laboratorijskim uslovima, ili da se crpe iz 
kosmičkog prostora — recimo, u vidu 
antikometa. Da bi se shvatila važnost i 
privlačnost ovog potencijalnog goriva, 
treba još jednom naglasiti da ono 
oslobađa energiju na stotine puta veću 
nego kod termonuklearnih sinteza (ne 
govoreći čak o reakcijama nuklearnog 
raspadanja, koje se koriste u atomskim 
kotlovima). Sa tehničkog stanovišta takav 
reaktor bio bi mnogo jednostavniji od 
postojećih. 


DISKUSIJA NA TEMU: 


STA JE BILO PRE 
VASIONE 


U »Kosmoplovu-4« publikovali smo u obliku posebnog članka 
odgovor na pitanje Ing. Miroslava Radonjića: »šta je bilo pre Vasione?« 
U odgovoru su uglavnom interpretirana mišljenja poznatih svetskih 
stručnjaka za ove probleme. 

Posle toga redakcija je primila veći broj pisama u kojima neki čitaoci 
predlažu da se nastavi publikovanje materijala iz ove oblasti, dok su 
drugi kategorički protiv toga, navodeći da je samo pitanje: »Sta je bilo 
pre vasione?« besmisleno i kritikuju Ini. Radonjića zašto ga je uopšte 
postavljao. 

S obzirom da je ova problematika u uskoj vezi s fenomenima vre- 
mena, prostora, materije i antimaterije, odnosno svetova i antisve- 
tova, ima predloga (Novačić Ivan iz Beočina, Marko Skaberna iz 
Zagreba i dr.) da »Kosmoplov« posebno obrati pažnju na objavljivanje 
široj čitalačkoj publici dostupnih materijala o ovim pojmovima i 
problemima. 

Redakcija je odlučila da na stranicama »Kosmoplova« otpočne 
diskusiju o svemu ovome i u tom smislu, objavljujemo dva najin- 
teresantnija pisma naših čitalaca. Mi se trenutno nećemo upuštati u 
osporavanie nekih netačnih podataka kojima se ilustruju teze u ovim 
pismima, već ćemo na to ukazati kada se diskusija okonča. Ujedno, 
pozivamo čitaoce da daju svoj pred-iog razgovoru o ovoj interesantnoj 
temi. 

Redakcija će o ovome publikovati i mišljenja nekih domaćih i stranih 
stručnjaka. Već u ovom broju donosima članak sovjetskog astrofizičara 
Borisova »Antimaterija i antisvetovi«. 


DRAŽEN MAZUR, ZAGREB 
PITANJE JE BESMISLENO 


Pitanje je svakako gramatički ispravno, 
ali to još ne znači da ono egzistira u 
logičkom smislu. | pitanje: »Koliko uglova 


Javljam se na Vaš poziv koji ste uputili 
u broju 5 »Kosmoplova«, u vezi s pitanjem 
druga inž. Miioslava Radonjića o postanku 
Svemira. Rekao sam da smatram da je tak- 
vo pitanje besmisleno, a kako Vaš odgovor 
drugu Radonjiću nije bio u istom smislu 
nastojaću da pokažem zašto stojim na tom 
stanovištu. 

imade kugla?« gramatički je ispravno, ali je 
svakom jasno da logički ono to nije. 
Svemir se, kako znamo, nalazi u stanju 
ekspanzije. Sve udaljene maglice »bježe« 
od nas; ukoliko je maglica udaljenija od 
nas, utoliko se većom brzinom od nas i 
odmiče. Taj fenomen odavno je poznat u 
astronomskom rječniku kao »bijeg magli- 


ca«. Brzine »bježanja« magiica za naše 
pojmove su vrlo velike; na primjer, ot- 
kriveni su sastavi koji u sekundi »pob- 
jegnu« od nas 30, pa i više hiljada 
kilometara. Matematički je takode usta- 
novljeno da se brzina bijega povećava 
usporedno s udaljenošću, i to tako da se za 
svakih milion svjetlosnih godina njihova 
brzina povećava za 86 kilometara u 
sekundi. Naoko vrlo mala citra spram 
konačne brzine njihova udaljavanja, ali 
ipak možemo pretpostaviti da se neka 
maglica nalazi toliko daleko da se, ana- 
logno tome, njezina brzina poveća čak do 
brzine svjetlosti, ili je čak premaša. Me- 
đutim, znamo da po Ajnštajnovoj teoriji 
relativiteta to nije moguće. Zato možemo 
reći da je udaljenost kod koje je brzina 
udaljavanja maglica dosegla skoro brzinu 
svjetlosti, zapravo granica svemira. | 
zaista, učenjaci su izračunali da se ta 
granica nalazi na udaljenosti od 3,6 
milijardi svjatlostnih godina. Tu se, dakle, 
nalazi granica svemira, i to je njegova 
veličina. 

Ako sada zamislimo obrnutu radnju: 
naime, da maglice ne bježe od nas, nego 
upravo fantastičnom brzinom počinju da 
nam se približavaju, onda će doći trenutak 
kada će se sve te maglice, sva sunca u 
svemiru, svi planeti, sva materija, naći u 
jednoj jedinoj tački. Naravno, materija će 
biti (ili je bila) strahovite gustoće, kakvu 
uopće ne možemo predočna. Sada smo 
došli do te tačke, koja predstavlja nekoliko 
trenutaka kasnije od rođenja svemira, 
nekoliko trenutaka kasnije od početka 
širenja materije. A šta je bilo nekoliko 
trenutaka prije, dok se još Svemir nije 
počeo širiti? Onda se cjelokupni svemir 
nalazio u jednoj tački, nazvanoj tačka nula, 
i onda uopće materije još nije bilo! 
Materije se rodile upravo nekoliko trenu- 
taka poslije tačke nula! A na tački nula, 
možda je bila sva ta materija u obliku 
energije. | onda se najednom sva energija 
pretvorila u materiju, i to je rođenje 
Svemira, širenje Svemira, njegova ekspan- 
zija, čiji smo svjedoci i mi danas. 

Sada se, naravno, nameće pitanje: A 
šta je bilo nekoliko trenutaka prije tačke 
nula? 

Ovdje se opet moramo poslužiti jednim 
zaključkom teorije relativnosti: Nema 
prostora bez vremena i materije, nema 
materije bez prostora i vremena i najzad, 
NEMA VREMENA BEZ PROSTORA | 
MATERIJE! 

Dakle, vrijeme nije ništa apsolutno, vri- 
jeme je ovisno o prostoru i materiji. A u 

tački nula niti je bilo materije, niti je bilo 
prostora. Dakle, zajedno sa materijom 
i prostorom rodilo se vrijeme! Ono prije 
nije postojalo! = 

I sada kada netko upita: Šta je bilo 
PRIJE tačke nula, njegovo pitanje je 
besmisleno. Jer PRIJE, to je vremenski 
pojam, a vrijeme se rodilo upravo toga 
trenutka, na tački nula, i nikakvo »prije« 
ovdje ne postoji. 


MILAN BULATOVIC, NIŠ 
MATERIJA JE VECNA 


Redovan sam čitalac, »KOSMOPLOVA«, 
čiji sam prvi broj dočekao sa neskrivenim 
oduševljenjem, pošto sam i ja jedan od 
onih koji se dive dostignućima u astro- 
nomiji i astronautici. Posebno me inte- 
resuje astronomija, pošto sam po profesiji 
meteorolog, a meteorologija je indirektno 
vezana sa astronomijom i astronautikom 
te je i opravdano moje interesovanje za te 
dve oblasti. 

Pošto »KOSMOPLOV« ima stalnu rub- 
riku u kojoj daje odgovore na pitanja svo- 
jih čitalaca, odlučio sam da zamolim za 
odgovor (ako se on može dati) na jedno 
delikatno pitanje: »Kako je nastala 
materija?« 

Pročitao sam dosta literature iz oblasti 
astronomije, ali nisam nigde naišao na 
pitanje, a samim tim i na odgovor, da li 
postoji logično opravdanje postojanja 
materije, tj. zašto materija postoji? 

Po mom mišljenju, veće logičko oprav- 
danje postoji za nepostojanje materije, tj, 
da ne postoji ništa, nego za njeno posto- 
janje. Kraće rečeno, logičnije je da mate- 
rija ne postoji, nego da postoji, jer samim 
njenim postojanjem nameću se i pitanja: 
da li materija postoji oduvek, ili od nekog 
određenog momenta? Da li je konačna ili 
beskonačna? itd. 

Međutim, materija ipak postoji (sve- 
doci tome smo i mi) i na osnovu ovog mog 
razmišljanja nametnulo mi se pitanje 
ZAŠTO? Kakva ga logika opravdava? 

U »KOSMOPLOVU« br. 4 pročitao sam 
hipotezu o postanku Vasione, koju ste 
objavili pod naslovom: »Sta je bilo pre 
Vasione?x | naišao sam na neke, za mene 
nelogične stvari, tj, objašnjenja. Ja imam 
oformljeno mišljenje o nekim pitanjima 
materije, a to je: 

1. Pošto materija postoji, onda može 
da postoji samo oduvek. 

2. Materija može da postoji samo kao 
beskonačna, kako u svojim oblicima 
postojanja, tako i u zauzimanju prostora. 

Do ovog zaključka došao sam na osno- 


vu dijalektike prirode, po kojoj materiju 
karakteriëu: prostor, vreme i kretanje, tj. 
materija se nalazi u stanju prostora i 
vremena, kao i kretanja, što znači da 
prostor ne može postojati nezavisno od 
vremena, i obrnuto, vreme ne može pos- 
tojati nezavisno od prostora. Zato me je i 
zbunio Vaš članak, da budem precizniji, 
hipoteza koju ste objavili, a ona me zbu- 
njuje odavno jer sam i ranije čitao o eks- 
panziji Vasione, ali pošto nisam imao 
kome da se obratim po tom pitanju obra- 
ćam se vama jer ste i vi objavili tu 
hipotezu. Konkretno, na mestu gde se 
govori o početku ekspanzije vasione stoji, 
citiram: »Po zakonu Habla, to se desilo pre 
13 milijardi godina, kada su razmeri Vasi- 
one bili ravni nuli<. Po ovome se vidi da je 
prostor bio izjednačen sa nulom. Pošto je 
prostor bio ravan nuli, to znači da je i 
vreme bilo ravno nuli. Na osnovu ovoga 
proizilazi da u takvom slučaju materija nije 
mogla da postoji, bolje rečeno, pri takvim 
uslovima nije postojalo ništa, a može li iz 
ničega da postane nešto? U slučaju da je 
to bila štamparska greška i da je trebalo da 
stoji: »Po zakonu... razmeri Vasione bili 
bliski nulix. Sada dolazimo do zaključka da 


se sva materija, skoncentrisana u neki 
beskonačno mali prostor, nalazila u niče- 
mu. Da je oko te materije bilo stvarno 
ništa vidi se već iz toga što je sva materija 
bila sabijena u beskonačno malom prosto- 
ru te izvan njega drugo ništa i nije moglo 
da postoji doli ništa, a u tome i jeste 
pitanje kako može nešto (konkretno mate- 
rija) da postoji u ničemu (koje ne poseduje 
ni prostor, ni vreme, a ni kretanje). Ovo 
objašnjenje važi kako za materiju kad su 
joj dimenzije bliske nuli, ili kad joj se 
granice protežu na 10 milijardi svetlosnih 
godina, jer uvek te njene granice uništava 
ono bezdimenzionalno ništa i proširuje ih 
u beskonačnost uništavajući time sebe. 

Ovo je moje mišljenje o granicama 
Vasione i njenom postanku i ja to smatram 
sasvim razumljivim, a ostaje mi samo ne- 
jasno pitanje koje sam izneo na početku i 
koje je, koliko mi se čini, vezano uz ova 
objašnjenja o ograničenosti Vasione i 
njenom postanku. 

Ja se nadam da ćete nastojati da mi 
date odgovor na ovo pitanje, a smatram 
da bi bilo dobro da objavite i pismo u 
celosrti kako bi mogli i drugi čitaoci da 
iznesu svoje mišljenje po tom pitanju. 


sa pulsarom 


»migajući« | polja kreću oko zvezde po 


MALE 
ZANIMLJIVOSTI 


NOVA SAZNANJA 
O PULSARIMA 


Slučajno otkriće u 1967. 
godini prvog pulsara — 
kosmičkog izvora radio- 
zračenja, koji radi u im- 
pulsnom režimu — dovelo 
je do niza interesantnih 
otkrića i novih hipoteza. 
Brzo je otkriven veliki 
broj pulsara i danas se već 
zna za ne koliko desetina 
tih interesantnih objeka- 
ta. Otkrivene su i osobe- 
nosti pulsara — polari- 
zacija zračenja u određe- 
noj ravni, precizna posto- 
janost prekida među im- 
pulsima. U maglini raka 
otkriven je i identifikovan 


optički izvor - x (Na slici 
gore: maglina raka — stre- 
licom je pokazano mesto 
na kome je pulsar otkri- 
ven; dole , levo-deo neba 
u trenutku kada je pulsar 
svetleo; dole-desno — isti 
deo neba u trenutku pa- 
uze zračenja tog pulsara). 
Cinjenica da pulsar isto 
vremeno zrači i radio i 
svetlosne zrake nagnala je 
stručnjake da modernizuju 
hipoteze o njegovoj priro- 
di, koje su se pojavile u 
vreme kada se smatralo da 
je on »čist« radio-izvor. U 
jednoj od novih hipoteza 
pretpostavlja se da je izvor 
zračenja elektronska plaz- 
ma koja okružuje neutron- 
sku zvezdu i nalazi se 
pod dejstvom snažnog 
magnetskog polja. U zvez- 
danoj plazmi- elektroni se 
pod dejstvom magnetskog 

»prstenovima«, koji su u- 
daljeni jedni od drugih 
znatno više nego orbite 
elektrona u atomu. | pre- 
laz elektrona s jednog 
»prstena« na drugi pro- 
praćen je zračenjem u 
radio-dijapazonu. 

Međutim, teoretičari sma- 
traju da kod zvezda mogu 
postati takva polja i takve 
energije elektrona, kod ko- 
jih se elektronski »prste- 
novi« nalaze na rastojanji- 
ma koja se mogu uporediti 
sa atomskim. Kretanje 
elektrona u tom slučaju 
strogo se potčinjava zako- 
nima kvantne mehanike; 
oni se mogu kretati po 
»prstenovima« (orbitama) 
strogo određenog nivoa, a 
prelaz elektrona s jednog 
»prstena« na drugi pro- 
praćen je zračenjem foto 
ređene energije. 


EGZOBIOLOGIJA 


nova eksperimentalna nauka 


sloncem na biologiju, ali iz aspekta 

kosmologije i kosmonautike, posled- 

njih petnaestak godina razvija se 

nova oblast naučnog istraživanja: 
egzo-biologija, nauka o postojanju u 
razvitku života van Zemlje. Ta nova naučna 
oblast polazi od realne pretpostavke da se 
u dogledno vreme, najpre pomoću kosmič- 
kih, odnosno interplanetskah sondi, a kas- 
nije i putem letova kosmonauta 
posrednim i neposrednim putem — istraže 
uslovi i mogućnosti postojanja života, pa 
eventualno i sama živa bića, na drugim 
nebeskim telima. Razumljivo, za sada se 
studije u ovoj oblasti mogu, s izuzetkom 
Meseca, ostvariti samo u zemaljskim insti- 
tutima i laboratorijama, uz primenu kom- 
pjutera i simulatora. Pomoću tih uređaja i 
naučnih metoda mogu se imitirati usiovi 
specifični za neka nebeska tela, o kojima 
su prikupljeni podaci astrofizičkim meto- 
dima istraživanja. 

U toku 25 vekova postojanja astro- 
nomije kao nauke, horizonti fizičkih čove- 
kovih saznanja znatno su se proširili. Ali 
dok su materija i energija postali pojmovi 
koji su zajednički i važeći za čitav kosmos, 
pojam »život« se sve do sada ograničavao 
samo na Zemlju. To se negativno odraža- 
valo na razvitak i naučnu razradu teoret- 
ske biologije. Ali napredak kosmologije i 
konkretni uspesi kosmonautike izazvali su 
vidne rezultate biologa-praktičara na pla- 
nu egzobiologije. 

Koje su polazne pozicije egzobioioga u 
traženju odgovora na pitanje: ima li života 
na drugim nebeskim telima? 


Dali se prve iskre života mogu pojaviti u 
kosmičkom prostranstvu 


Američki naučnik. Dr. R. Berdžer, došao 
je na osnovu eksperimenata koje je izvršio 
sa svojim saradnicima do zaključka da se 
prvi stadijumi nastajanja života mogu 
odvijati u kosmičkom prostoru. 

Pomoću akceleratora (uređaja za ubr- 
zavanje) čestica on je protonima bom- 
bardovao smesu metana, amonijaka i 
vode, ohladenu do minus 230°C. Već posle 
nekoliko minuta u smesi su se mogli otkriti 
acetamid, aceton i mokraćna kiselina — 
organske materije neophodne za sintezu 

složenijih jedinjenja. Na osnovu tih ekspe- 
rimenata, naučnik zaključuje da se sve te 
materije stvaraju u kosmičkom prostora, 
gde postoje bezbrojni atomi raznih eleme- 
nata, ozračeni mlazovima radijacije. Dr. 
Berdžer smatra da se u kosmosu na isti 
način stvaraju i još složenija jedinjenja, 
uključujući i aminokiseline, iz kojih se 
sastoje belančevine — osnova života. 

Ako je tako, onda proces nastajanja 
žive materije na planetarna gde postoje 
neophodni uslovi za život može započeti 
neposredno od organskih materija, koje su 
tamo dospele iz kosmosa u vidu 
»polufabrikata«. To, međutim, znači da 
živa materija nije na svim planetarna 
prošla sve stadijume razvitka. Proces je 
mogao da započne na pola puta i samim 
tim da se odvija mnogo brže. 

Eksperimenti, na osnovu kojih se došlo 
do takvog zaključka, interesantni su i zbog 
toga što su se relativno složene sinteze 
organskih materija ostvarivale pri krajnje 
niskim temperaturama kod kojih su sve 
materije veoma inertne i ne stupaju ni u 
kakve reakcije. 


Hipoteza o »Panspermlji« fizičara 
Arenijusa 


Još početkom ovog veka, švedski fizičar 
Arenijus postavio je nipotezu o prenošenju 
spora miksroorganizama s jedne planete 
na drugu. Ta hipoteza izazvala je u svoje 
vreme veliko protivljenje stručnjaka, koji 
su tvrdili da nikakve spore ne mogu da 
savlađuju gravitacionu silu svoje planete i 
krenu na međuplanetarno putovanje, a 
ako bi do toga nekako i došlo, ultra- 
ljubičasti zraci Sunca bi ih uništili. 

Međutim, u današnje vreme ta hipote- 
za o »panspermiji« dobija sve veći broj 
pristalica, koji tvrde da mogu postojati sile 
koje bi mogle odigrati ulogu »topa ili 
rakete« za izbacivanje spora u kosmički 
prostor. To su elektrostatičke i elektro- 
magnetske sile i svetlosni pritisak. Zajed- 
ničko delovanje tih sila u izvesnim slučaje- 
vima moglo bi da savlada privlačnu silu 
planeta. Posebno važnu ulogu imali bi u 
tome ogromni prirodni »topovi« — vulkani 
— koji su, po svemu sudeći, odigrali 
značajnu ulogu u procesu stvaranja i 


razvitka svih planeta Sunčevog sistema, a 
verovatno ne samo njega, što se tiče 
opasnosti od ultraljubičastog zračenja 
Sunca, naučnici smatraju da bi neka mala 
pukotina ili udubljenje na sićušnoj čestici 
kosmičke prašine, koja se u ogromnim 
količinama pronosi kosmičkim prostorom, 
bila pouzdana zaštita sporama. Sovjetski 
akademik Kuprevič s tim u vezi kaže: »Da li 
su možda u prvim etapama osposoblja- 
vanja Zemlje za život doprli na nju pri- 
mitivni oblici žive materije, koji su negde u 
kosmosu već prošli dugačak put biohe- 
mijske evolucije?x 


KOMETE — KOSMIČKI RASADNICI 
ZIVOTA? 


Jezgra kometa sadrže veliki broj raznih 
organsiuh materija, među njima i živih, 
koje su nastale abiogenim putem. Postoje 
veoma različite hipoteze o poreklu kome- 
ta, među kojima se ističe verzija da one 
nastaju pri izvanredno snažnim erupcijama 
vulkana na planetarna našeg, a možda čak 
i drugih sunčanih sistema. Vrlo retko, 
približno jednom u deset miliona godina, 
jezgra kometa sudaraju se sa Zemljom — a 
verovatno se sa sličnom učestanošću isto 
to događa i kod drugih planeta. Moguće 
je, dakle, da je u dalekoj prošlosti Zemlje 
materija kometskih jezgara odigrala zna- 
čajnu ulogu u evoluciji organskog sveta 
naše planete. Moguće je, takođe, da su i 
komete rasadnici »panspermije« u 
čitavom kosmosu. 


Istraživanja na belančevinama govore u 
prilog zajedničkog porekla svih živih bića 


Lanci belančevina fermenta za disanje 
Citohroma C trinaest najrazličitijih živih 
bića su preko 50% identični. Iz toga ame- 
rički naučnici E. Margolia i E. Smit 
zaključuju da sve istražene vrste — od 
pekarskog kvasca do čoveka — potiču od 
jednog zajedničkog pretka. 

Citohrom C sastoji se od 104 do 108 
aminokiselina i »Hema-2« (boje krvi). 
Studije o redosledu aminokiselina kod raz- 
ličitih citohroma — izvršene na mnogim 
institutima u čitavom svetu — pokazale su 
da je preko polovine aminokiselina u svim 
slučajevima identična. Stoga se — izjavio 
je nedavno dr Margolia — može govoriti o 
zajedničkom porekiu svih tih citohroma, iz 
čega konačno proizilazi i to da sva živa bića 
potiču od jedne pra-belančevine. 

Velike razlike u nizu aminokiselina 
smatraju se merilom za istorijsko srodstvo 
vrsta. Te razlike između sisara i ptica 
iznose 10—15, između sisara i riba 18— 
21, a između sisara i kvasnih gljivica 43— 

49 aminokiselina. Čovek i rezusmajmun 
razlikuje se u tom pogledu samo u jednoj 
amiinokiselini. 

Samo po sebi, ovako dokazano zajed- 
ničko poreklo živih bića na Zemlji još ne 
predstavlja dokaz i o zajedničkom poreklu 
svih živih biča u kosmosu. štaviše, hipoteza 
čuvenog kibernetičara Ešbija — o kojoj će 
kasnije biti reči — dovodi je u pitanje. Ali 
sve do sada navedene hipoteze približa- 
vaju nas saznanju o dinamičnosti kosmosa. 
o stalnom kretanju i promenama koje se u 
njemu kroz milione i milijarde godina 
odvijaju. A ako se u njemu kroz apoka- 
liptička rastojanja prenose materijalne 
čestice, počev od fotona i raznih drugih 
zračenja pa sve do kosmičke prašine, 
meteorita, kometa i čitavih asteroida, zar 
ne bi upravo neprihvatljivi izuzetak pred- 
stavljalo mišljenje da se kroz njega ne 
prenose i ne preseljavaju i čestice žive 
materije — živa bića? 

Faktori sredine 


Laboratorijska istraživanja pokazali su 
da spore bakterije mogu da prežive tem- 
perature od minus 271,8S°C, što je pot- 
puno blisko apsolutnoj nuli. Nemetode i 
tardigrada — vrste održale su se u polu- 
osušenom stanju pri temperaturi od minus 
240°C. One su se mogle oživeti jedno- 
stavnim prebacivanjem u viažan i zagrejan 
vazduh. 

Međutim, ispod 0°C, oblast aktivnog 
života životinja hladne krvi i biljaka veoma 
je ograničena. Za faunu i floru mora, 
granica se nalazi između O i 1,8°C. U 
pogledu maksimalnih temperatura koje još 
dopuštaju aktivan i kompletan život, može 
se reći da su neke bakterije i alge otkri- 
vene i u gejzirima i toplim izvorima čija je 
temperatura dostizala +92"C! Ako se ima u 
vidu da belančevme koagulišu već pri 
+75°C, onda je zaključak jasan: postoje 
živa bića sa višom granicom koagulacije, 
odnosno takva koja imaju u svom sastavu 
belančevine koje su se pod uticajem sre- 
dine prilagodile i znatno višim tempera- 
turama. 

Drugi odlučujući faktor je pritisak kome 
su živa bića izložena. Jedna okeanološka 
ekspedicija sovjetske akademije nauka 
izvukla je sa dna Pacifika mnogobrojne 
životinje, koje tamo žive pod pritiskom od 
1000 atmosfera, a sovjetski mikrobiolozi 
otkrili su žive bakterije u bušotinama nafte 
na dubini od 1000 metara. Najzad, 
laboratorijska istraživanja i eksperimenti 
pokazali su da neke kvasne gljivice 
izdržavaju i pritiske od 8000 atmosfera. 

Gustina, odnosno razređenost atmo- 


Krajnje granice temperatura i pritiska koje zemaljska živa bića mogu da podnesu: 


LEVO: TEMPERATURNE GRANICE: 


1. Bakterijske spore; 2. Rotatorije; 3. Semenje i plodovi viših biljaka; 4. Alge; 5. Cvetne biljke; 
6. Insekti; 7. Kopneni sisari; 8. Ribe; 9. Ptice; 10. Mahovina; 11. Beskičmenjaci 


DESNO: GRANICE PRITISKA: 


1. Spore bakterija i plesne gljivice; 2. Insekti; 3. Ptice; 4. Cvetne biljke; 5. Kopneni sisari; 6. 


Alge; 7. Vodeni sisari; 8. Ribe; 9. 


Ribe iz velikih dubina; 10. Bakterije; 11. Rakovi; 12. 


Glavonošci; 13. Plesne gljivice; 14. Gliste; 15. Bodljokošci (morski); 16. Bakterijske spore; 17. 


Kvasne gljivice. 


sfere takođe su važni za opstanak živih 
bića. Različiti organizmi ponašaju se u 
razređenoj atmosferi — različito. Balon- 
skim sondama transportovane su i žive 
vraćene na zemlju spore bakterija i gljivice 
plesni sa visine 33.000 metara, tj. iz 
regiona gde je atmosfera izložena snaž- 
nom dejstvu kosmičkih zraka. Cvetne biljke 
su pronađene na planinama visokom 6200 
metara, a biljne vaši na visini od 8200 
metara. 

Priloženi crteži pokazuju granice u 
okviru kojih život može da opstane, ako se 
uzmu u obzir dva najvažnija faktora sre- 
dine: temperatura i pritisak. Mada na 
njima nisu prikazane sve osobenosti, 
posebno hemijski sastav sredine, na njima 
se ipak jasno mogu sagledati sposobnosti 
prilagođavanja organizama na spoljnu 
sredinu. Područje u kome život može da 
opstane proteže se, dakle, od blizine 
apsolutne nule (minus 273"C), pa sve do 
plus 170°C, uz ogromnu oblast pritiska od 
0 do 8000 atmosfera. 

Semenje viših biljaka zadržava svoju 
životnu sposobnost u granicama od minus 
190°C do plus 120"C i podnosi pritiske od 

0,55 do 550 atmosfera. Insekti izdržavaju 
temperature od minus 80"C do plus 50"C i 
pritiske od 0,4 do 520 atmosfera. Granice 
za sisare su od minus 65°C do plus 50°C i 
od 0,5 do 3 atmosfere. 


Kosmičke zakonitosti života? 


Sva naša dosadašnja egzobiološka raz- 
matranja polazila su od osnovnih postavki 
biologije, da su svim živim bićima svoj- 
stveni isti osnovni hemijski elementi — 
ugljenik, kiseonik vodonik. azot itd — kao i 
zakonitosti nastanka i razvitka živih bića na 
Zemlji. Ali, da li je tako i na planetarna 
drugih sunčanih sistema? Da li se nastanak 
i razvitak života na njima može podvrgnuti 
zako-nitostima koje važe na Zemlji? Ako je 
to isključeno, da li postoje neke zako- 
nitosti koje bi bile sveobuhvatnije, opštije i 
primenljive u — kosmičkim razmerama? 


Život bez vode 


Pre izvesnog vremena grupa američ-kih 
stručnjaka za egzobiologiju istraži-vala je 
hemijske i fizičke osobine vode u vezi s 
njenim biološkim funkcijama. Naučnici su 
došli do zaključka da su postojeće pred- 


stave o prevashodnom značaju i ulozi vode 
za život preuveličane. U prilog tom za- 
ključku govore naročito rezultati istraži- 
vanja biohemičara Zisela i Robertsa. Oni su 
proveravali kako će se ponašati fermenti 
neophodni za život u tečnostima iz kojih je 
odstranjena voda. Za primer su uzeti 


fermenti peroksidaza i katalaza koji 
učestvuju u kiseoničkom metabolizmu. | 
mada su u tečnostima (mravlja kiselina, 
sirćetna kiselina, etil-alkohol, benzol, 
glicerin i nitrometan) bile i veoma otrovne 
i nagrizajuće materije, peroksidaza je u 
gotovo svim tim sredinama u potpunosti 
izvršavala svoju ulogu. 

U toku biološke evolucije fermenti su 
se pojavili u sredini bogatoj vodom. Ali oni 
su se u istoj meri pokazali aktivnim i u 
drugim tečnostima. To daje osnovu za 
pretpostavke da se i na planetarna na 
kojima praktično nema vode, ali ima 
drugih tečnosti, život može razvijati. 


Savremena kibernetika i nastanak života 


Evo šta o tome govori čuveni kiber- 
netičar Vilijam Ros Ešb:. 

— Sve doskora pretpostavljalo se — 
kaže on — da je nastanak života retka i 
čudesna pojava, a zatim su vršene hilja-de 
i hiljade eksperimenata da bi se dokazalo 
da se ona ipak mogla dogoditi. Ja, me- 
đutim, tvrdim da se u svakom izolovanom 
sistemu neizbežno razvijaju sopstveni 
oblici života i razuma. Problem nije u tome 
kako su iz amino-kiselina nastale belan- 
čevine, ne u konkretnim »beočuzima« 
života, pa čak ni u pitanjima metabolizma i 

Dve kulture krastavaca koje su 
bile izložene dejstvu kiseonika i 
hladnoći. — Desno: Biljke koje 
se nalaze 12 časova u sredini u 
kojoj ima 21% kiseonika, a tem- 
peratura je 0°C. uvele su i izgu- 
bile svoju svežu boju (znaci 
degeneracije). Levo: Biljke koje 
su pri istom vremenu i tem- 
peraturi bile izložene sredini u 
kojoj je bilo 2% kiseonika i 98% 
argona (neutralnog gasa) pot- 
puno su sveže i zdrave. 
Zaključak: manja količina kise- 
onika kompenzira dejstvo hlad- 
noće, odnosno, podiže otpor- 
nost biljke. 


prirodnog odabiranja, već u opštim 
zakonima samo-organizacije. Zivot može 
postojati i u silicijumskom, amonijačnom i 
bilo kom drugom materijalu. Ali zakoni 
njegovog nastanka su jedinstveni. 

Ni metabolizam, ni prirodno odabira- 
nje, ni bilo koje slične zakonitosti, po 
mišljenju Ešbija, ne mogu objasniti 
nastanak života, njegovu dalju evoluciju. U 
prirodi postoje znatno opštiji zakoni. 

— Mi dugo nismo shvatili tu činjenicu 
— naglašava Ešbi. — Trebalo je da se po- 
jave kompjuteri, koji su nas ubedili da 
svaki izolovani determinisani dinamički 
sistem, potčinjen nepromenljivim zako- 
nima, stvara »organizme« prilagođene 
»okolnoj sredini«. 

Svi sistemi u prirodi teže ravnoteži. 
Međutim, ogromna većina mogućih sta- 
nja nije uravnotežena. To znači da sistem, 
dostigavši ravnotežu, prelazi od većeg 
broja stanja ka manjem tj. vrši odabiranje, 
samoorganizuje se, postaje složeniji, 
mudriji, na kraju krajeva. 

Da li u svetlu ove Ešbijeve kiber- 
netičko-ekzobiološke hipoteze treba 
shvatiti nedavnu izjavu jednog naučnika u 
centru za praćenje Marsovih izviđača 
Marinera 6 i 7 koji je rekao da ukoliko na 
Marsu i ima živih bića, ona nisu slična 
ovima na Zemlji? Ili, da li su u pravu pisci 
naučnofantastičnih humoreski, koji kroz 
usta svojih junaka sa raznih amonijačnih, 
silicijumskih i sličnih svetova, naučnom 
retorikom tvrde kako na Zemlji ne postoje 
ni minimalni uslovi za nastanak i evoluciju 
živih bića?... 


Major-pilot Đorđe MILANOVIĆ 


VASIONSKI BROD 
»MERKJURI“ 


Prvi Amerikanac-astronaut, Alan Še- 
pard izvršio je balistički let na vasionskom 
brodu i time dokazao da se projekt 
»Merkjuri« (Mercury) može sprovesti. 
Tako je otvorena serija kosmičkih letova u 
SAD. Ovaj istorijski događaj odigrao se 5. 
maja 1961. godine. Let je trajao svega 15 
minuta — vasionski brod je, u stvari, 
napravio jedan ogroman skok ia vasionu 
— ali je bio od velikog značaja za početak 
serije letova iz programa »Merkjuri«. Prvi 
let vasionskog broda izvršen je pomoću 
rakete »Redstoun» (Redstone). 

Vasionski brod »Merkjuri« sa posadom 
od jednog astronauta bio je prilagođen za 
orbitalne letove. Posle prvog uspešnog 
poduhvata, let je ponovio astronaut Virdžil 

Sedam astronauta programa Merkjuri i njihovi autogrami. U gornjem redu s leva na 
desno: Alan Separd, Volter Sira i Džon Glen; dole (sede): Virdžil Grisom (+ 1967), Skot 
Karpenter, Donald Slejton i Gordon Kuper. Slejton je zbog zdravstvenih razloga odustao 
od leta. 


Grisom, takođe na brodu »Merkjuri«, i to 
21. jula 1961. godine. | njegov let je trajao 
samo 15 minuta. 

Za sledeće kosmičke letove iz programa 
»Merkjuri« korišćena je raketa »Atlas« sa 
potisnom snagom od oko 175 hiljada 
kilograma. Pomoću rakete toga tipa 
lansirani su kasnije kosmički brodovi sa 
ljudskom posadom. 

Astronaut Džon Glen lansiran je 20. 
februara 1962. godine. Njegov let u brodu 
»Merkjuri 64 trajao je 4 časa i 56 minuta. 
Za to vreme tri puta je obleteo oko Zemlje. 
Vasionski brod se spustio na vode okeana. 
Vasionski brodovi ove klase predviđeni su 
za spuštanje na vodu. 


Astronaut Malkolm Karpenter lansiran 
je 24. maja 1962. godine na vasionskom 
brodu »Merkjuri-7«. Njegov let je trajao 
takođe 4 časa i 56 minuta. Za to vreme je 
tri puta obleteo oko Zemlje. 

Astronaut Volter Šira poleteo je na va- 
sionskom brodu »Merkjuri-8« 3. oktobra 
1962. godine. Leteo je ukupno 9 časova i 
13 minuta i za to vreme 6 puta obleteo 
oko Zemlje. 

Astronaut Gordon Kuper postavio je re- 
kord u dužini trajanja leta na vasionskom 
brodu »Merkjuri-9«. Kuper je lansiran 15. 
maja 1963. godine, a sleteo je sutradan, 
16. maja. Njegov let je trajao 34 časa i 21 
minut. Obleteo je 22 puta oko Zemlje. 

Time je iscrpljen program vasionskih 
letova po predviđanjima NASA. Kasnije se 
prešlo na program koji je poznat pod 
nazivom »Džemini« (Gemini) — vasionski 
brod za dva astronauta. 


NEKE POJEDINOSTI O VASIONSKOM 
BRODU 


Kapsula vasionskog broda u svom do 
njem delu, u osnovici, ima prečnik od 180 
cm, a ukupna visina je 270 cm. 

Zaštitna obloga je visoka 450 cm. U 
zaštitnom tornju kapsule ima tri komore u 
koje su smeštene rakete manje snage za 
korekciju putanje po pravcu. Spoljna 


horizonta 


Prostor g 


legura kapsule izrađena od titana, podseća 
na zvono. Ukupna težina kapsule sa 
kabinom i uređajima iznosi 9.000 kg. 

U unutrašnjosti kapsule stvoreni su svi 
uslovi za život i rad astronauta, obezbe- 
đeno je dovoljno kiseonika, pritisak je 
podnošljiv u kabini, regulisan protok vaz- 
duha u odeću astronauta i dr. Naročita 
pažnja poklonjena je uređajima za spaša- 
vanje astronauta i to pri najvećim opte- 
rećenjima. Aktiviranje ovog uređaja može 


se vršiti ručno — sam astronaut, ili 
daljinskim upravljanjem — iz centra sa 
Zemlje. 


Za spuštanje na vodu, pri povratku iz 
kosmosa, postoje uređaji za kočenje u 
atmosferi: rakete, padobranski sistem i 
specijalni gumeni džakovi koji se naduvaju 
pri dodiru kapsule sa vodom, tako da 
kapsula pliva na površini okeana. Zbog 
otkaza uređaja za naduvanje džakova pala 
je na dno okeana druga kapsula 
»Merkjuri« sa svim prikupljeinm podacima 
u kojoj je letio astronaut Virdžil Grisom. 

Radi lakšeg praćenja vasionskog broda 
u letu i kapsule prilikom sletanja, na spolj- 
nom delu kapsule postavljeni su uređaji 
koji emituju optičke, zvučne i radio-sig- 
nale, tako da se kapsula može lakše 
pronaći. Ovo je naročito važno ako se 

Unutrašnjost kapsule »Mercurye (položaj u letu) 


60 


LFT ORSR se postova 
P BO 14.5*g0 ozon osom 
⁄ U ODNOSU aa ENEN powder y 


ove kqosute 


EL 


Pag OSO SA 0smowcom 
ie DOG 10 AD arke AQ 


dan penjanja lako reducirona 15 sex ) 


{ 


f \ V gp'eayone od rokete nosodo 


25% =n PO ispoljavaju, OBIJE IVOBNJE EME, 


Anaf SOgorevór ó pO#vQ, krot VOOY 
so kees “ 


2 > = ba 123 150 


kapsula spusti van predviđenih rejona: na 
neprohodno zemljište, u prašumu itd. 


KABINA ASTRONAUTA 


Za vreme starta i u prvoj fazi leta va- 
sionskog broda astronaut je okrenut licem 
u pravcu leta. Za pilota je izgrađena spe- 
cijalno ležište, u koje je astronaut »utis- 
nut« i svaki deo njegovog tela odlično na- 
leže. Ovo je veoma važno za podnošenje 
ogromnih preopterećenja na startu i prili- 
kom kočenja na povratku. Pritisak u odelu 
kosmonauta u pomenutim trenucima 
automatski se reguliše i olakšava opte- 
rećenje. Na povratku, astronaut je ponovo 
okrenut leđima ka tački padanja, tako da 
ga ležište pridržava gurajući ga u leđa. 
Inače, svi uređaji, ako otkaže automa- 
tizacija, mogu da se aktiviraju ručno, što 
čini sam astronaut, ili komanda sa Zemlje. 
Čitavu operaciju leta kontroliše centar sa 
Zemlje. 

Na priloženim šemama kapsule i leta 
Alana Šeparda data su tumačenja poje- 
dinih faza leta, odnosno razmeštaja ure- 
đaja u kabini astronauta. 


RADIO-VEZA I OSTALI UREĐAJI 


Kapsula je snabdevena višestrukom ra- 
dio-vezom. Za vođenje razgovora između 
astronauta i centra na Zemlji iskorišćena je 
frekvencija na decimetarskoj talasnoj du- 
žini prilagođena srednjetalasnom područ- 
ju. Za daljinsko upravljanje korišćen je ta- 
kođe ovaj opseg na dva kanala. Na kapsuli 
je bio i radarski davač, tako da je olakšano 
praćenje leta sa Zemlje, a poslužio bi i za 
traganje u slučaju da se kapsula izgubi. 

Senter {pom podeće 
elero} 


Pored ovog postojao je još jedan uređaj za 
vođenje razgovora sa centrom koji se 
može teže prisluškivati sa strane. Ovo je za 
specijalne izveštaje. 

U kapsuli su bile tri kamere za sni- 
manje: dve sa filmom širine 16 mm a 
jedna sa filmom širine 70 mm, koje su 
snimale ceo tok leta. Jedna kamera od 16 
mm snimala je pokazivanje istrumenata u 
kabini, druga je snimala pilota, a treća sa 
filmom 70 mm snimala je horizont, da bi 
se kasnije mogao rekonstruisati let. 

Astronaut je zaštićen od spoljne top- 
lote izolacionim zidom oblika sočiva u ko- 
me je cirkulisalo specijalno staklo, kao te- 
kućina, i hladilo kapsulu. Kada se stabi- 
lizuje putanja padanja kapsule na povratku 
i otvore padobrani, onda je sav spoljni 
teret odbačen kao suvišan zajedno sa 
oblogom. Pri dodiru sa vodom, na spolj- 
nem delu kapsule pune se vazduhom 
džakovi od fiber stakla i služe kao plutača, 
zadržavajući kapsulu na površini vode do 
dolaska ekipe za spašavanje. 

Let kapsule »Merkjuri« prikazan je na 
šemi. Astronaut je prošao kroz sve faze 
leta, čak je bio kraće vreme u beste- 
žinskom stanju. U ovom eksperimen- 
talnom letu kapsule sa čovekom postig- 
nuta je visina od 180 km, a kapsula je 
prevalila daljinu od 500 km. Time je u SAD 
započela era letova kosmičkih brodova sa 
ljudskom posadom, a u julu 1969. godine 
ostvareno je prvo spuštanje čoveka na 
Mesečevu površinu i uspešan povratak na 
Zemlju.. 


VEŠTAČKA GRAVITACIJA 
U KOSMIČKIM BRODOVIMA 


a vreme trenažnih letova kosmonauta 
Z: avionima koji su leteli kraée vreme 

po takozvanoj paraboli besteZinskog 
stanja, na čoveku su primeéene senzorne, 
vegetativne i pokretaëke (motorne) 
promene. 

Svi ljudi, na osnovu karaktera i izražaj- 
nosti senzornih reakcija u uslovima 
kratkotrajnog bestežinskog stanja, mogu 
se podeliti u tri grupe: u prvoj grupi su 
ljudi na kojima se ne primećuju nikakve 
promene i koji su zadržali svoje radne 
sposobnosti: u drugoj grupi su ljudi koji 
imaju prostorne iluzije (osećaj da im je 
glava nadole i da se prevrću): a u trećoj 
grupi ljudi koji brzo dolaze u stanje koje 
podseća na valjanje (tumbanje). Po 
mišljenju većine istraživača, ako je čovek 
dobro fiksiran na radnom mestu, koor- 
dinacija njegovih pokreta u uslovima bes- 
težinskog stanja malo se menja. 

Za vreme dužih kosmičkih letova u us- 
lovima bestežinskog stanja sovjetskih i 


pA 


DSA OBRTANJA 
BRODA 


imaa nna aai 


Čovek, koji stoji u brodu koji se obrće, 
oseća dejstvo gravitacionog gradijenta, 
koji Je uslovljen različitim udaljenjem 
glave i nogu od ose obrtanja. 

američkih kosmonauta, primećeno je da 
su neki kosmonauti osećali, naročito u 
prvim minutima, iluziju leta u prevrnutom 
položaju („nogama na gore"), osećaj da 
padaju nadole itd. Za vreme daljeg leta te 
su iluzije iščezavale, ali su se ponovo 
javljale pri naglim pokretima glavom. Za 
vreme kretanja u prostranstvu dolazilo je 
do brzog zamaranja. U toku orbitalnih le- 
tova radna sposobnost kosmonauta nije se 
smanjivala: oni su obavljali različite funk- 
cije, ručno upravljali kosmičkim brodo- 
vima, održavali vezu sa Zemljom, čak su 
prelazili iz jednog odseka broda u drugi ili 
iz jednog broda u drugi. 

Ipak, ovi podaci nisu dovoljni da nauč- 
nici izvuku zaključak o nemanju pokretač- 
kih aktivnosti kosmonauta. Već postoje 
neki materijali koji govore da se u uslo- 
vima bestežinskog stanja narušavaju fini 
koordinacioni postupci, da dolazi do 
smanjivanja kontrakcija srca i krvnog 
pritiska. 

Dugotrajni boravak kosmonauta u bes- 
težinskom stanju postavio je pred istra- 
živače još jedan problem — očuvati otpor- 
nost čoveka, koji se u toku kosmičkog leta 
već privikao na bestežinsko stanje, na 
zemljinu silu teže i na preopterećen ja koja 
se javljaju za vreme ulaska kosmičkog 
broda u guste slojeve atmosfere. 

Svi dosadašnji rezultati istraživanja o 
uticaju bestežinskog stanja na čovečiji 
organizam pokazuju da je praktično doka- 
zana mogućnost boravka ljudi u uslovima 
bestežinskog stanja do 14 dana i da nema 
nekih bitnih negativnih delovanja na radne 
sposobnosti, pa ni razloga za proučavanje 
profilaktičkih mera. Profilaktika negativ- 
nog delovanja bestežinskog stanja na 
ljudski organizam može da se ostvaruje u 
dva pravca. Prvi je pronalaženje i usa- 
vršavanje koja povećavaju specifičnu i 
nespecifičnu otpornost organizma, što se 
postiže pri trenažama na zemlji i koriš- 
ćenjem farmakoloških sredstava; a drugi 
tehničko usavršavanje kosmičkih brodova 
radi stvaranja optimalnih fiziološko- 


higijenskih uslova u kabinama (posebna 
odeljenja u brodovima za odmor kosmo- 
nauta). Ipak, sve te mere ne rešavaju 
osnovni problem — bestežinsko stanje. 

Počev od Ciolkovskog, mnogi naučnici 
(obert, Braun) smatrali su da je najbolja 
zaštita kosmonauta od neprijatnog dejstva 
bestežinskog stanja stvaranje veštačke 
gravitacije. Da bi se razumela bitnost 
veštačke gravitacije, treba imati u vidu da 
na čoveka, kada hoda po zemlji, pored sila 
čije dejstvovanje oseća (sila zemljine teže, 
sile trenja i druge), deluju i druge sile koje 
su toliko male da ih čovek i ne primećuje. 
To se odnosi na centrifugalnu i Koriolisovu 
silu inercije. (Koriolisova sila je dopunska 
sila inercije koja dejstvuje pri kretanju tela 
u sistemu koji se već okreće). Ove sile se 
javljaju zbog okretanja Zemlje. 

Zamislimo da stajna tačka čoveka nije 
na zemlji već na unutrašnjoj strani kos- 
mičkog broda. Ako se taj brod okreče oko 
ose simetrije (kao na slici 1), na čoveka će 
dejstvovati centrifugalna sila i pritiskaće ga 
prema podu kosmičkog broda, isto kao što 
sila gravitacije pritiska čoveka prema 
zemlji. Svi delovi čoveka i predmeti koji se 
nalaze u kosmičkom brodu dobijaju tada 
svoju težinu. Ipak, sve neće biti baš kao na 
Zemlji. Veličina centrifugalne sile zavisi od 
poluprečnika obrtanja. Glava i ruke čoveka 
koji stoji na podu kosmičkog broda su bliže 
osi obrtanja od njegovih nogu, pa prema 


OSA CBRTANJA 


Sile inercije koje dejstvuju na čoveka koji 
se kreće od ose obrtanja broda. 

OSA OBRANA 
PRODA 


Sile inercije koje dejstvuju na čoveka koji 
se kreća od prema osi obrtanja broda 


tome će i centrifugalna sila, koja u ovom 
slučaju zamenjuje silu zemljine teže (gravi- 
taciju), stalno rasti od glave prema no- 
gama. Zbog toga će kosmonaut teže 
kretati noge nego glavu i ruke. Razliku u 
centrifugalnim silama koje dejstvuju na 
glavu i noge nazivaju gravitacionim 
gradijentom (F1). 

Sto god je manji polupreënik obrtaja, 
čovek utoliko više oseća taj gradijent. Za 
sada nema nikakvih eksperimentalnih 
podataka o delovanju gravitacionog gradi- 
jenta. Neki istraživači (Pejn, Dol i drugi) 
smatraju da razlike veličina centrifugalnih 
sila koje dejstvuju na glavu i noge čoveka 
(računajući na jedinicu mase) ne prelaze 
15% maksimalnih veličina tih sila. Ako se 
uzme da je čovek visok 1,80 metara, 
poluprečnik obrtanja kabine kosmičkog 
broda treba da bude najmanji 12 metara. 

Kada čovek ne stoji u mestu, već se 
kreće u kabini kosmičkog broda, tada na 
njega, pored centrifugalne sile, dejstvuje i 
Koriolisova sila inercije. Covek oseti to, jer 
je ugaona brzina okretanja kosmičkog 
broda mnogo veća od ugaone brzine 
okretanja Zemlje. 

Na slici 2. prikazan je slučaj kada se 
čovek penje po lestvicama u unutrašnjosti 
broda. U tome slučaju Koriolisova sila 
inercije težiće da ga pomeri nadesno, a 
ako čovek silazi niz lestvice, sila će ga 
pomeriti nalevo. Ako se čovek kreće u 
smeru obrtanja kosmičkog broda, kako je 


to prikazano na slici 4, Koriolisova sila ée 
ga pritiskivati prema podu broda, a ako se 
kreée u smeru suprotnom smeru okretanja 
broda, Koriolisova sila težiće da ga 


podigne gore. Samo ako se čovek kreće 
paralelno sa osom obrtanja kosmičkog 
broda (slika 6), na njega neće dejstvovati 
ta neobična sila. 


Sile inercije koje dejstvuju na čoveka koji 
se kreće u smeru obrtanja broda. 


Kako Koriolisova sila inercije propor- 
cionalno raste sa brzinom obrtanja kos- 
mičkog broda (sa ugaonom brzinom obrta- 
nja), ova ugaona brzina ne odabira se 
proizvoljno. Eksperimenti naučnika Grej- 
bila u sobi koja se lagano obrtala pokazali 
su da je gornja granica ugaone brzine, kod 
koje još ne dolazi do otkaza vestibularnog 
aparata u čovečijem uhu, ona koja se 
dobija iz formule 


W = 0,4 1/sek 


Donja granica veštačke gravitacije 
ustanovijena je eksperimentalnim putem 
za vreme letova aviona po Keplerovoj 
putanji. Tom prilikom je ustanovljeno da 
čovek može da hoda u kabini ako je 
ubrzanje sile teže ravno ili veće od 0,2 g. 
Ako se uzme u obzir da će se kosmonauti 
kretati u kabini u smeru koji je suprotan 
smeru obrtanja broda (pri čemu će ih 
Koriolisova sila podizati uvis), donja 

granica treba da se poveća do 0,277 g (u 
slučaju ako je R=24 m a V=l,2 m/sek). 


OSA OERZANGA 
EROPA 


Sile inrecije koje dejstvuju na čoveka koji 
se kreće u smeru protivnom smeru 
obrtanja broda. 


“A OSA OERTANDA BROPA 


_ 


Sile inrecije koje dejstvuju na čoveka koji 
se kreée paralelno sa osom obrtanja 
broda. 


Zbog toga prilikom razmeštaja radnih 
rnesta i mesta za odmor članova posade 
kosmičkog broda treba voditi računa o 
uticaju Koriolisove sile inercije. Instru- 
menti i komandne ručice treba tako da 
budu postavljene da pokreti glave levo- 
desno i kretanje ruku gore-dole budu 
minimalni. Mesta za spavanje članova 


posade treba postavljati po osi okretanja 


kosmiëkog broda. 


Danas još nisu razradeni konačni zah- 


mičkom brodu koji bi se pripremio za 


dugotrajni kosmički let, ali i taj će se 


tevi za uslove veštačke gravitacije u kos- 


MALE 
ZANIMLJIVOSTI 


ZBOG ČEGA MESEC NE 
PADNE NA SUNCE? 


Pitanje može izgledati 
naivno. Zašto bi Mesec 
pao na Sunce? Zemlja ga 
privlači snažnije od dale- 
kog Sunca i, prirodno, pri- 
siljava da se okreće oko 
nje. 

Čitaoci koji tako misle 
iznenadiće se kad čuju da 
je istina sasvim obrnuta: 
Sunce snažnije privlači 
Mesec nego Zemlja! 

Da je tako pokazuju pro- 
računi. Uporedimo sile ko- 
je privlače Mesec: silu Sun- 
ca i silu Zemlje. Obe sile 
zavise od dve okolnosti: od 
veličine privlačne mase i 
od rastojanja te mase od 
Meseca. Masa Sunca je 
veća od mase Zemlje za 
330.000 puta; za toliko 
puta bi Sunce privlačilo 
Mesec snažnije od Zemlje, 
ako bi rastojanje do Mese- 


ca bilo u oba slučaja isto. 

Ali Sunce je za oko 400 
puta dalje od Meseca, 
nego Zemlja. Privlačna sila 
se smanjuje proprcionalno 
kvadratu rastojanja; zbog 
toga privlačnost Sunca 
treba smanjiti za 4002, tj. 
za 160.000 puta. Znači, 
privlačna snaga Sunca je 
jača od Zemljine za 
330000/160000 tj. više od 
dva puta. 

I tako, Sunce privlači 
Mesec dva puta jače od 
Zemlje. Zbog čega onda 
Mesec ne padne na 
Sunce? Kako to da Zemlja 
ipak prisiljava Mesec da se 
okreće oko nje, a u tome 
je ne sprečava Sunce? 

Mesec ne pada na 
Sunce iz istog razloga zbog 
koga na njega ne pada i 
Zemlja: Mesec se okreće 
oko Sunca zajedno sa Zem- 
ljom i privlačno dejstvo 
Sunca se rashoduje u cilju 
prevođenja oba ova tela s 
pravog puta na iskrivljenu 
orbitu, tj. u pretvaranju 
pravolinijskog kretanja u 

zadatak uskoro rešiti. 


krivolinijsko. Kako do toga 
dolazi? Zemlja privlači 
Mesec sebi, Sunce ga 
privlači još većom snagom, 
a Mesec umesto da padne 
na Sunce, kruži oko 
Zemlje? To bi zaista bilo 
čudno, kada bi Sunce 
privlačilo samo Mesec. Ali 
ono privlači Mesec zajed- 
no sa Zemljom, celu 
»dvojnu planetu« i, tako 
reć, ne meša se u 
unutrašnje međusobne 
odnose članova ovog para. 
Strogo govoreći, Sunce 
privlači zajednički centar 
teže sistema Zemlja — 
Mesec; taj centar (koji se 
naziva »baricentar«) se i 
okreće oko Sunca pod 
dejstvom sunčeve privlač- 
ne snage. On se nalazi na 
rastojanju 2/3 zemaljska 
radiusa od centra Zemlje u 
pravcu Meseca. Mesec i 
centar Zemlje se okreću 
oko baricentra, vršeći po 
jedan obrtaj tokom 
meseca. 


HLORELA: 


SAPUTNIK 
KOSMONAUTA 


U osvajanju kolonija na drugim svetovima sićušna alga biće veliki saveznik 


vakog proleća u ribnjacima, rekama i 

jezerima započinje buran život. Pod 

zracima Sunca, voda se zagreva i u 
njoj se pojavljuju zelena ostrvca. To su 
alge. 

Još pre desetak godina niko, izuzev 
algologa, nije se zanimao za njih. A danas 
se alge proučavaju u laboratorijama 
naučno-istraživačkih instituta, za njih se 
interesuju medicinari, biolozi i drugi struč- 
njaci, koji rade na problemima budućih 
kosmičkih letova. 

Zahvatite u staklenu posudu vodu u 
obližnjem ribnjaku i posmatrajte je sa 
strane. Učiniće vam se da je ona zelenka- 
sta. To je zbog toga što u njoj plivaju 
jednoćelijske alge. Među njima je i hlorela. 

Ona je sićušna — od 2 do 8 mikrona. U 
kapljici vode ćelije hlorele se ne mogu 
odmah ugledati, ponekad čak ni pod 
mikroskopom. One su slične tek zgnje- 
čenim lopticama. Za njihovo rašéenje 
potrebni su zraci Sunca, Ugljen-dioksid i 
mineralne soli. Alge se razmnožavaju tzv. 
autosporama — u odrasloj ćeliji pojavljuju 
se pregrade koje je dele na nekoliko 
delova. To i jesu autospore. 

Nijedna biljka ne može se uporediti sa 
hloreiom po asortimanu hranljivih mate- 
rija koje ona sadrži: belančevine, masti, 
ugljene hidrate, vitamine, fermente; goto- 
vo sve proizvode neophodne čoveku. 

Ali sve te dragocene materije, hlorela 
čuva pod teško svarljivim omotačem. 


Japanski naučnici su, međutim, našli 
način specijalne obrade hlorele kiselina- 
ma, visokim i niskim temperaturama. Prah 
hlorele se danas u Japanu dodaje hlebu, 
raznim jelima, čak i sladoledu. Na ulicama 
japanskih gradova mogu se videti prodavci 
zelenih bombona s hlorelom. Lekari tvrde 
da ta alga poboljšava životnu sposobnost 
organizma. 

Iz hlorele se dobija i odlična stočna 
hrana. Svinje koje su tovljene hlorelom 
dobijale su dnevno po pola kilograma u 
težini! 

Interesantan eksperiment izvršio je 
japanski biolog Nakamura Ucunomi na pa- 
covima. Pri običnom hranjenju, mladom 
pacovu je potrebno da raste 90 dana, ali 
ako se hrani brašnom u kome ima i 
hlorelinog praha, njegovo rašćenje se 
produžuje na 300 dana — životinja postaje 
mnogo krupnija od svojih rođaka i život joj 
se gotovo dvostruko produžuje. Za to 
čudesno svojstvo hlorele naučnici za sada 
nemaju objašnjenja. Pretpostavlja se da 
alge sprečavaju nagomilavanje štetnih 
materija u organizmu, koje izazivaju 
starenje. 

Hlorela je u Sovjetskom Savezu ušla u 
laboratorije pre nekoliko godina, te se 
danas njome bave mnogi instituti, a 
pristupilo se i njenoj proizvodnji na 
industrijskoj osnovi. 

Nije daleko dan kada će kosmonauti 
poleteti prema drugim planetarna. Njima 


će biti neophodan kiseonik, voda i hrana. 
Za dugotrajne kosmičke letove biće pot- 
rebne velike rezerve tih nasušnih potreba 
— čak i na stotine tona. Savremeni kos- 
mički brod nije u stanju da ponese tako 
ogroman teret. 

Ali hlorela može da obezbedi i hranu i 
vodu i kiseonik. 

Pre svega, ona može da apsorbuje 
ugljen-dioksid koje kosmonauti izdišu, a u 
zamenu davaće im kiseonik. Zatim, ona će 
pročišćavati kanalizacionu vodu i učiniće je 
cpet upotrebljivom. Najzad, predstavljaće 
hranu i za kosmonaute i za životinje koje 
će kosmonauti nositi sa sobom. 

U toku dugih nedelja i meseci i ljudi će 
raditi na planetarna, lišeni zemaljske 
atmosfere, vode i hrane. | tu će im u 
pomoć priteći hlorela. Pod prozračnim 
kupolama, kosmonauti će urediti svoje 
domove. A u njihovoj blizini nalaziće se 
pod sličnim kupolama veliki baseni u 
kojima će se gajiti hlorela — izvor 
životvornog kiseonika i hrane. 

Sav kiseonik, dobijen od hlorele, 
odvodiée se u rezervoare, a odatle u 
domove kosmonauta. 

Možda to danas zvuči kao fantastična 
slika budućnosti. Ali već ovih dana čovek je 
zakoračio po Mesecu, a kroz koju godinu 
verovatno i po Marsu... 

Neugledna, mala alga postaće veran 
pomoćnik i pratilac čoveka u osvajanju 
drugih svetova.. 


Akcija pretplate po školama 


OBAVEŠTENJE NASTAVNICIMA 


Umoljavamo nastavnike osmogodiënjih, srednjih, stručnih | 
ostalih škola, koji su spremni da postanu naši poverenici za pretplatu 
na »KOSMOPLOV«, da se jave redakciji i dostave tačne adrese i broj 


interesenata za pretplatu. 


Rabat koji nudimo iznosi 15% po primerku, odnosno 30 st. 


dinara. 


Po prijemu odgovora, poslaćemo detaljna uputstva o načinu i 


organizaciji pretplate. 


Odgovore slati na adresu: 


REDAKCIJA »KOSMOPLOVA«, BEOGRAD, VLAJKOVIĆEVA 8 


ALEKSANDAR 


STOJANOVIĆ 


sa naših meridijana 


LETEĆI MODEL 
RAKETE 


Za mlade graditelje - raketne modelare 
donosimo opis i crtež za gradnju letećeg 
modela raketa sa padobranom kojim se 
može takmičiti u kategoriji »trajanja leta 
modela rakete sa padobranom«. Model je 
konstruisan za motor precnika 17,5 mm. 

Telo rakete (1) izrađeno je od kar- 
tonske cevi unutrašnjeg prečnika 17,6 do 
18 mm debljine zida oko 0,5 mm. Ostale 
mere vide se na crtežu. 

Glavica (2) rakete izrađena od lipovine 
ili balze. Ako je od lipe mora biti olakšana 
obavezno dubljenjem. | glavica od balze 
može biti šuplja, u tom slučaju se u 
unutrašnjosti na samom vrhu stavlja 
komad olova (maksimalno do 4 grama), 
radi korekcije centra težišta. 

Stabilizatori (3) su izrađeni od balze 
furnira debljine od dva do tri milimetara, 
koji su posebno profilisani. Mere za jedan i 
drugi detalj date su na crtežu. 

Vođice (4), kojima raketa klizi duž 
rampe, mogu biti izrađene od hartije ili 
tanje aluminijumske folije (zatvarači za 
mleko). 

Veza glavice sa telom vidi se sa slike: 
preko posebne kuke (5) izrađene od 
čelične žice precnika 0,4 do 0,5 mm, koja 
je selotejpom vezana za motor, a ovaj 
čvrsto uglavljen u telo, vezuje se i 
padobran i sama glava rakete. 

Padobran (6) je izrađen od tanke 
plastične folije, Sestougaonog oblika. 
Tehnika izrade i pakovanja ovog puta se 
neće dati, jer bi to zauzelo mnogo 
prostora. 

Montaža delova vrši se odgovarajućim 
lepilom za lepljenje hartije i drveta. Vrlo je 


važna stvar da se sklop-telo i stabilizatori 
lakiraju jednom do dva puta. Na kraju 
model se može obojiti nitro lak bojama 
(kombinacije crveno, žuto, narandža i 


crno). Boja mora biti nanošena špricanjem 
u vrlo finim tankim slojevima. 


MOTOR; 2-SELOTEJP-3-KUKA; 4-STABILIZATOR; | 
5. KUKA;7-GLAVICA;8. 'g-GAZA; 6-AMORTIZ. 

Nema univerzalnog recepta za bruše- 
nje. Barem ne za »mašinu« na kojoj se 
brusi. Preporučalo se nekoć da se brušenje 
staklo na staklo radi na pivskoj bačvi, 
visine oko 1 m i to tako da se donje staklo 
na kamenoj ili željeznoj ploči pričvrsti za 
bačvu. Kod toga brusač obilazi oko bačve, 
na primjer ulijevo, i kod svakog poteza 
zakreće zrcalo za neki kut u desno. 

Stalak za brušenje 


Neki američki autori i danas prepo- 
ručuju nešto sličiio, s tom razlikom da 
traže da je ploha koja se brusi na staklu u 
visini ramena, da se ne bi nehotičnim 
pritiskom deformisala površina zrcala. Kod 
toga mora na zrcalo doći uteg tako da 
pritisak iznosi oko 100 grama po 
kvadratnom centimetru plohe koja se 
brusi. | ovdje mora brusač »plesati« oko 
stakla. 

To ima svojih dobrih i loših strana. 

Ing. Mladen i Goran HUDEC 


KAKO DA SAMI 
IZRADIMO TELESKOP (3) 


Pritisak je svuda jednoličan i rukom izvo- 
dimo samo horizontalne poteze, vertikalni 
pritisak prepuštamo utegu. Loše posljedice 
takvog načina bi se pokazale jedino ako se 
donja ploča ne bi zakretala na svojoj 
podlozi svakih desetak minuta, za oko 45°. 

U prošlom članku smo preporučili 
brušenje na stolu. U svakom slučaju, to je 
mnogo manje zamorno, traži manje 
prostora i posao može biti čišći. Sav pribor 
koji nam treba može biti u neposrednoj 
blizini na stolu, a za samu »mašinu« 
potrebno nam je mnogo manje materijala. 

Osim toga postoji još jedan važan 
faktor; za brušenje na stolu nije potrebna 
posebna prostorija, a to je sigurno velika 
prednost. Pokušajte smjestiti pivsku bačvu 
ispred štednjaka, pa ćete vidjeti šta ćete 
doživjeti. 

Na oba načina može se postići ista 
preciznost, a to je ipak najvažnije. Treba 
samo kod finijih frakcija brusnog praha 
paziti da pritisak ruku na staklo bude 
minimalan, tj. rukama samo vučemo i 
guramo staklo bez ikakvog pritiska. 

Kada se jednom odlučile da brusite i 
veća zrcala, preporučili bi vam da si izra- 
dite okretni stolić za brušenje. Objasniti 
ćemo kako smo taj problem mi riješili. 

Sastoji se od donje fiksne ploče i gornje 
ploče koja se može okretati. Promjer 
gornje ploče je oko 25 cm. Obje ploče su 
preko posebno istokarenog ležaja. Ležaj na 
kome se okreće gornja ploča mora biti 
izrađen od 2 debele željezne ploče 
promjera oko 20 cm. Gornja ploča se kreće 
po uskom prstenu pri rubu ležaja i mora 
imati okapnicu da se spriječi ulaženje 
brusnog praha u ležaj. Obje panel ploče 
treba natopiti lanenim uljem. Gornju ploču 
treba okovati limom ili presvući ultra- 
pasom (melanit), a rub gornje ploče treba 
biti povišen da ot padni materijali od 
brušenja ne bi kapali okolo. Staklena ili 
željezna matrica se zalijepi sa bitumenom 
na gornju željeznu ploču. Ležajne plohe 
treba podmazati vazelinom. 

Sam proces brušenja odvija se potpuno 
jednako kao što je opisano u prošlom 


motrica 


plastična podloška 


Naprava za brušenje 


članku. Čitavu napravu možemo — bez 
straha da nešto zaprljamo, smjestiti na stol 
ili stolicu. 

Još nekoliko detalja o brušenju na to- 
karenoj matrici. 

Brušenje na tokarenoj matrici je 
svakako najugodnije i postoji najmanja 
opasnost nastajanja ogrebotina, jer suvišni 
brusni prah pada u kanale među staklenim 
pločicama na matrici. Nagrizanje gornje 
ploče počinje iz sredine gdje se vrlo brzo 
stvori udubina sa unaprijed određenim 
Potezi kod 


polumjerom. početnog 
brušenja, dok čitavo zrcalo ne dobije 
udubinu, mogu biti kružni ili tetivni; ne 


moramo koristiti nikakvo »forsiranje« kao 
kod brušenja stakla na staklo. Veće 
zakrivljenosti vrlo teško bi postigli 
»forsiranjem«. 

Stakleni kvadratići koje lijepimo na 
željeznu matricu neka budu sa stranicama 
barem 1/5 do 1/6 promjera zrcala. Rubove 
pločica treba odbrusiti. Pločice ne moraju 
biti potpuno tačno odrezane i odbrušene, 
strane mogu odstupati 1 do 2 mm od oda- 
brane dimenzije kvadratića. Zgodno je 
koristiti rebrasto staklo, jer se bolje lijepi. 
Razmak između pločica treba biti 3—4 
mm. Za prvi puta preporučili bismo ipak da 
se držite recepata koje smo dali u prošlom 
članku. 

POLIRANJE 


Fino izbrušeno zrcalo treba još ispo- 
lirati. Tvrdu staklenu matricu zamijenimo 
mnogo mekšom od posebno napravljene 
smole. Bitni sastojci smole su bitumen, 
kalofonij i pčelinji vosak. Bitumena ima 
različitih, mekših i tvrđih; najbolje je da 
uzmemo onaj srednji. Samo radi 
orijentacije uzmite za početak jednake 
količine bitumena i kalofonija i tome do- 
dajte, oko 5% voska. Smjesu treba rasto- 
piti, najbolje u konzervi. Kod topljenja 
bitumena bilo bi bolje da otvorite prozore 
da izbjegnete »ugodni« miris rastopljene 
smese. Ukupna količina neka bude oko 1/4 
kg. Sa štapićem kapnite nekoliko kapi u 
hladnu vodu i provjerite tvrdoću. Smola na 
sobnoj temperaturi mora biti toliko tvrda 
da se nokat u nju ne može utisnuti. Ako je 
premekana dodajte malo kalofonija, pro- 
miješajte, pričekajte da smjesa u konzervi 
postane žitka i ponovo provjerite tvrdoću. 
Ako jako utisnuti nokat ostavi trag plići od 
nekoliko desetinki mm provjerite da li nije 
smjesa pretvrda. Nije to ništa gadljivo, 
pokušajte stvrdnutu kapljicu pregristi. 
Smola ne smije pod zubima prskati. 
Ostatke nemojte progutati, iako nije 
škodljivo za probavu! 

Kod dodavanja kalofonija ili bitumena 
treba uvijek dodati odgovarajuću količinu 


voska. 

Ako je smjesa smole po vašem (gur- 
manskom) ukusu dobra, pokušajte načiniti 
matricu. Prije toga preporučljivo je vruću 
smolu procijediti kroz platno, da se uklone 
eventualna zrnca pijeska, u drugu kon- 
zervu. Treba vam i nešto malo pribora. U 


meki korton 
natopljen 
gl icerinom 


Lijevanje smole na matricu 


prvom redu nož sa drvenom drškom, 
plamenik, 100 gr. glicerina i komadić 
mrežaste tkanine (muslin) sa okcima od 
oko 2 mm. Na matricu, svejedno da li je 
bila staklena ploča ili ona sa čeličnom 
podlogom, treba nanesti sloj smole debeo 
oko 5—7 mm. Istovremeno treba lagano 
zagrijati zrcalo u toploj vodi. Pazite da vam 
zrcalo ne dodiruje metalni lonac; najbolje 
da stoji na dvije daščice na dnu posude. 
Zagrijte ga najviše na 50°C, to je toliko da 
još možete držati ruku u vodi. Zagrijevanje 
nekoliko puta prekidajte, jer staklo sporo 
preuzima toplinu i moglo bi, ako ga 
prebrzo zagrijavate, na vaše veliko 
zadovoljstvo — puknuti. 

Na matrici od smole moramo izrezati 
kanale tako da dobijemo pločice dimenzije 
20x20 do 30x30 mm. To radimo sa 
zagrijanim nožem. Kanali neka su široki 
5—6 mm sa stranicama pod kutem od 45°. 
Prvo vrućim nožem zarežemo koso pod 
45° jednu siranu kanala, a zatim drugim 
rezom izvadimo smolu iz kanala. Nakon 
svakog reza treba očistiti i ponovo zagrijati 
nož. Mreža kanala mora biti takva da 
se središte matrice ne poklapa sa 
sredinom pločice, nego leži prema rubu 
pločice (vidi sliku 5). 

Pričekajmo da se smola ohladi na oko 
70° C, obrišimo toplo zrcalo od vode i pre- 
mažimo ga glicerinom. Smolu pokrijte 
mrežastom tkaninom koju isto tako treba 
dobro natopiti glicerinom. Smoli moramo 

dati tačni sferni oblik zrcala, a to ćemo 
postići tako da snažno pritisnemo zrcalo 
odozgo preko tkanine na smolu i pri- 
državamo 1—2 min. Ako nam se u 
međuvremenu smola previše ohladi treba 
ju zagrijati, ili u vreloj vodi, ili iznad 
plamenika. Nakon toga dignemo tkaninu, 
premažemo matricu polirnim prahom i 
ponovo pritisnemo, ali sada malo laganije, 
da se tragovi tkanine ne bi izgubili. Ako je 
ploha smole bila veća od zrcala treba još 
prije pritiskivanja ukloniti nožem višak 
smole. 

Prije nego što počnemo polirati treba 
ostaviti matricu da se ohladi, tako da je još 
malo topla. 

Prah za poliranje treba taloženjem 
pročistiti tako da se iz praha izdvoje sva 
zrnca koja se istalože prije 10—15 sek. 
Budite naročito oprezni ako radite sa 
crvenim željeznim oksidom. On ostavlja 
tragove i nećete ga se riješiti mjesecima iz 
prostorije u kojoj ste polirali. Preporu- 
čujemo vam da upotrebite cerijum oksid, 
iako je nešto skuplji. 

Smjesu prah i vode razmažemo, za prvi 
puta u debljem sloju po matrici i započ- 
nemo polirati, srednjim potezima preko 
centra. Bolje je da su potezi kraći, najviše 
1/4 promjera preko ruba matrice; 
uostalom isto tako ste brusili sa finim 
brusnim prahom. Pripazite da se zrcalo 
nikada ne osuši, tada ga je vrlo teško 
odvojiti od matrice. 


Izrezivanje konala 


Već nakon četvrt sata poliranja zrcalo 
dobiva sjaj i počinje reflektirati svjetlost i 


Matrica zo. poliranje 


kada je suho. Za početak pripazite da li 
poliranje jednoliko napreduje i prekinite 
ako se brže polira u sredini ili na rubovima. 
U oba slučaja je najbolje zagrijati matricu i 
zrcalo, te ponovo formirati matricu. 
Prištedjeti ćete si dosta posla ako odmah u 
početku izradite 2 matrice; druga treba da 
bude nešto mekša. Naizmjeničnim polira- 
njem na tvrđoj i mekšoj matrici dobiju se 
najbolje ispoliranc plohe. Kod svakog 
dužeg prekida u poliranju (jedan dan) 
treba ponovo formirati plohu matrice, 
naročito onu mekšu. 

Ne polirajte ni u kom slučaju duže od 
pola sata bez optičkih kontrola. Tu počinje 
vještina dobivanja tačnih sfernih ploha, 
paraboloida i ostalih optičkih finesa. 

Sa poliranjem možete biti gotovi za- 
jedno sa optičkim probama za 2—3 sata, 
uz pretpostavku da je ploha zrcala bila 


dovoljno fino brušena i da radite pažljivo. 
Za ovu fazu posla treba sačuvati mak- 
simum živaca, jer se svako »nasilje« u toku 
poliranja neminovno osvećuje. 


formiranje matrice za poliranje 


Proces poliranja gotovo da nikada ne 
ide savršeno i prava vještina se zapravo 
sastoji u korigiranju grešaka. Jedan poda- 
tak: korigiranje zrcala za teleskop u Mt 
Palomaru trajalo je 12 godina. Nemojte se 
uplašiti, za zrcalo od 12 cm potrebne 
korekture mogu potrajati nekoliko sati. 

A o optičkim kontrolama i korigiranju 
grešaka idući puta. 


Obavestenje čitaocima 


UMOLJAVAMO ČITAOCE KOJI ŽELE DA NABAVE BROJEVE 
»KOSMOPLOVA« OD 1 DO 7 PO CENI OD 1,5 DIN. DA SE OBRATE NA 
ADRESU: 


»DUGA — KOSMOPLOV« 
BEOGRAD 
VLAJKOVIĆEVA 8 

NENAD BIROVLJEV 


Mala 
enciklopedija 


»Kosmoplova“ 


a 


Astronomski spektrograf. Uređaj na- 
menjen za istraživanje lizičkih osobina i 
kretanja nebeskih tela. Pritnenjuje se u 
kombinaciji sa teleskopima, koji u tom 
slučaju predstavljaju sabirače svetlosnih 
zrakova. Postoje i koriste se prizmatični i 
difrakcioni spektografi. 

Kod savremenih instrumenata se kao 
prijemnici zračenja, pored fotografskih 
ploča, sve više koriste elektronski uređaji 
(foto-multiplikatori, brojači fotona, elek- 
tronsko-optički pretvarači), što omogućuje 
neposredno i precizno merenje različitih 
delova spektra, pa prema tome i preciznije 
merenje raznih parametara zvezda i drugih 
nebeskih tela. 

Kontinuelni spektar. Neisprekidan niz 
boja po redosledu: ljubičasta, plava, zele- 
na, žuta, narandžasta, crvena. Pri detalj- 
nom istraživanju može se utvrditi da se taj 
niz sastoji iz sistema linija i traka. Iz oblasti 
ispod površine zvezde izbija svetlost, koja 
pri razlaganju daje kontinuelni spektar. 
Atmosfera zvezde koja je hladnija poka- 
zuje se kao sistem apsorpcionih linija. Iz 
spektra se, između ostalog, može utvrditi 
sastav atmosfere zvezde, njena rotaciona 
brzina, brzina njenog kretanja, odnosno 
udaljavanja kroz kosmos, postojanje 
dvojnih zvezda itd. 

Fotoni. Nazivaju se i svetlosnim kvan- 
tima ili, u nekim slučajevima, i rend- 
genskim kvantima (kod rendgenskog 
zračenja) i gama-kvantima (kod zračenja sa 
talasima, kraćim od rendgenskih) i u stvari 
predstavljaju čestice svetlosti. Naime, fizi- 
čar Plank je još pre više decenija postavio 
hipotezu da se elektromagnetski talasi 
određene (svetlosne) frekvencije mogu 
zračiti samo putem porcija (kvarila), 
odnosnu fotona. Takvo korpuskularno 
svojstvo svetlosti najviše se ispoljava u 
efektu Komptona, koji se svodi na elastični 
sudar fotona s elektronom. Pri tom, foton 

kao i svaka druga čestica pored energije 
ima i impuls (količinu kretanja). Foton se 
kreće brzinom svetlosti (300.000 km/sek). 
Drugim rečima, foton je elementarna 
količina (svetlostni kvant) energije zrače- 
nja koja nastaje pri prelasku elektrona sa 
višeg na niži nivo u atomu. Energija 
emitovanog fotona zavisi od vrste atoma i 
od toga koji nivo u atomu učestvuje pri 
prelaženju elektrona. Talasna dužina 
nastalog zračenja je u stvari posredno 
proporcionalna energiji fotona. Foton je 
jedini izvor informacija o veoma udaljenim 
procesima u kosmosu koji je u stanju da 
taj podatak sačuva u nepromenjenom 
stanju i posle milijardi godina prelaženja 
kroz kosmički prostor. 

Neutronske zvezde. Veoma neobične 
zvezde za koje su se u poslednje vreme 
zainteresovali naučnici-astrofizičari u vezi 
sa otkrićem pulsara. One još nisu viđene, 
ali je njihovo postojanje teoretski već do- 
kazano. Hipoteza o nastanku neutronskih 
zvezda kaže: Kada nuklearno gorivo (vo- 
donik, helijum) u nedrima zvezde bude 
konačno istrošeno, zvezda se sažima i pod 
dejstvom sopstvenih gravitacionih sila ka- 
tastrofalno koiapsira (splasne). Fantastični 
pritisak izaziva pojavu utiskivanja elektro- 
na u protone i zvezda se pretvara u 
neutronsku kuglu prečnika od svega deset 
do petnaest kilometara. A ako ona nije 
usijana, onda se ne može videti čak i 
najmoćnijim teleskopima. Ali, upravo te 
neutronske zvezde mogu da vibriraju i 
samim tim da emituju impulse radio- 
zračenja. One su i dale na znanje ljudima 
da u kosmosu postoje sićušne zvezde čiji 
kubni centimetar materije teži stotine 
miliona tona. 

Kiborg (kibernetički organizam). Teo- 
riju stvaranja kibernetičkog čoveka posta- 
vili su američki naučnici. Ona se zasniva na 
zameni svih čovekovih organa, osim moz- 


ga, veštačkim organima, odnosno meha- 
niëkim, elektronskim, hidrauliënim i sl. 
uređajima i instrumentima, čiji prototipovi 
srce, pluća itd. Samo čovečiji mozak ostaje 
kao najsavršeniji sistem za upravljanje i 
donošenje odluka. Smatra se mogućim, pa 
čak i celishodnim, ostvarenje takvog 
hibrida čovek — mašina — koji će veoma 
dugo moći da boravi u kosmosu, u uslo- 
vima u kojima čovek inače ne bi mogao da 
opstane. Pretpostavlja se da jedini pri- 
rodni deo mašine mozak može 
sigurno da bude zaštićen i održan u veoma 
dugom životu, dok bi svi ostali njeni 
elementi (veštački) bili konstruisani na 
osnovu najviših dostignuća savremene 
nauke i tehnike. 

Program potiska. Vremensko određiva- 
nje toka i postepenog razvoja potiska 
nekog pogonskog sistema u zavisnosti od 
zahteva koje konkretni zadatak i program 
leta postavljaju, kao i od pogonsko-teh- 
ničkih osobina (na primer, od postojanja i 
broja stepenova). Određivanje i kontrola 
programa potiske predstavljaju važnu 
pretpostavku za sve kosmičke misije. 

Rokon. Metod koji se u SAD primenjuje 
radi povećanja visini leta malih visinskih 
istraživačkih raketa. Pritom se raketa (na 
engleskom rocket) najpre podiže balonom 
(na engleskom balonu) na visinu 20-30 km 
i odatle lansira daljinskom radio- 
komandom. 

Odnos vitkosti (stepen vitkosti). Me- 
rilo spoljnog oblika raketa, odnos njene 
dužine i najvećeg poluprečnika. Njegov 
uticaj na aerodinamičko ponašanje rakete 
je značajan jer je tesno povezan sa 
poprečnim opterećenjem. 

Poprečno opterećenje. Veličina koja za 
aerodinamičko ponašanje rakete ili kos- 
mičke letilice ima veliki značaj. P. o. nas- 
taje iz odnosa mase rakete ili kosmičke 
letilice i njehovog poprečnog preseka koji 
je upravan na pravac leta. Veće poprečno 
opterećenje označava za raketu veći 
domet, odnosno za veštačke zemljine 
satelite duži vek trajanja. 

Parsek. Jedinica dužine u astronomiji. 
To je odstojanje sa kojega bi se srednje 
rastojanje Zemlje do Sunca moglo videti 
pod uglom od jedne lučne sekunde. 
Skraćenica lpc=3,26 svetlosnih godina. 
Srednje rastojanje Zemlje do Sunca je tzv. 
astronomska jedinica i ona iznosi 
149,000.000. 

Fotosfera. Najniži deo atmosfere zvez- 

de. Kod Sunca je to njegova vidljiva 
površina. 

Radioizotopska jedrilica. Vrsta pogona 
kosmičkih brodova kod kojih se koristi 
reaktivni efekat, ostvaren česticama koje 
zrače radioaktivni izotopi. Taj izotop 
morao bi da bude nanesen na jednostrano 
propustljivo jedro. Da bi se postigao 
zadovoljavajući reaktivni potisak, površina 
jedra mora da bude veoma velika. Pri 
svem tom, taj potisak će biti ekstremno 
mali, tako da će se R. j. u najboljem slučaju 
koristiti kao pogonski metod za trans- 
portne kosmičke brodove bez posade za 
letove do Meseca ili drugih planeta našeg 
Sunčevog sistema. 

Polarna putanja. Oznaka za putanju 
veštačkog zemljinog satelita, čija je ravan 
putanje pod uglom od 90° u odnosu na 
ravan Zemljinog ekvatora. Sateliti koji lete 
polarnom putanjom nazivaju se polarnim 
satelitima. P. p. pruža mnoge prednosti 
ako je reč o meteorološkim ili osmat- 
račkim satelitima. Uzajamno delovanje 
orbite takvih satelita i Zemljine rotacije 
omogućuje da se čitava površina Zemlje, 
uključujući polarne oblasti, za 24 časa do 
detalja osmotri u naučnom ili vojnom 
pogledu. Prvi satelit sa približno P. p. 
izvele su na orbitu SAD 1959. godine u 


okviru svog programa »Diska-verer« 
(»Discoverer«). 
Pogonski program. Skup pogonskih 


procesa pri startu rakete ili kosmičkog 
broda u pogledu trajanja i veličine 
pogonskog učinka pojedinih elemenata 
koji učestvuju u pogonskom programu. 
Osnovu P. p. čine zahtevi mehanike 
putanje programa leta i programi potiska 
angažovanih motora ili sistema motora. 

Apogejski motor. Korekturni motor 
koji se pretežno koristi pri izvođenju 
stacionarnih ili kvazistacionih satelita da bi 
se najčešće veoma ekscentrična elisa 
putanje penjanja putem pogonskog im- 
pulsa u apogeji (apogejski impuls) 
pretvorila u približno kružnu orbitu. Pošto 
se veličina apogejskog impulsa uglavnom 
unapred određuje, kao apogejski motor 
može se koristiti raketni motor na čvrsto 
gorivo. 

Nebeski ekvator: Unija preseka ravni 
nebeskog ekvatora sa sferom neba. On 
deli nebo na severnu i južnu polovinu. On 
je u stvari jedna od osnovnih. linija 
ekvatorijalnog sistema. 

Nebeski polovi: Tačke preseka ose 
neba i Zemlje sa nebeskom sferom. 


Izlet u vasionu 


BRANKO KITANOVIĆ odgovara na 


PITANJA CITALACA 


Sa zadovoljstvom konstatujemo da se saradnja čitalaca i »Kosmo- 
plova« razvija veoma uspešno. Ali, neki problemi i dalje ostaju — 
izvestan broj čitalaca piše veoma nečitko i ne dostavlja adrese. Zato 
ponovo apelujemo na sve naše saradnike da uvaže ove primeđbe. 

Postoje pisma na koja ješ nismo odgovorili, što ne znači da to nećemo 
i učiniti. Isto tako, vodićemo računa o korisnim i zanimljivim primed- 
bama, željama i predlozima čitalaca, te čemo publikovati odgovarajuće 
materijale postepeno i sistematski. 

Do kraja godine, »Kosmoplov« će u dva posebna priloga, objaviti 
fotografije u boji svih američkih i sovjetskih kosmonauta. Osim toga, 
pisaćemo opširnije o žiroskopu, o zvezdama i zvezdanim sistemima — 
uz posebna praktična uputstva za astronome-amatere i ljubitelje 
astronomije, o prirodi prostora i vremena, o jugoslovenskom kos- 
mičkom programu (koji još nije dobio precizna obeležja), o kvazarima i 
vanzemaljskim civilizacijama itd. Mnogi čitaoci se interesuju za modele 
kosmičkih brodova, ali nam nije poznato da li se oni nogu kupiti negde u 
Jugoslaviji. Znamo jedino da razni klubovi i amateri prave za sopstvenu 


upotrebu modele svemirskih brodova. 


VESNA NIKOLIĆ, iz BEOGRADA, pita: 
»Kako se menja vreme na Marsu i 
Veneri?« 

— Na Marsu se vreme menja jednom u 
toku dana, a brzina vetrova dostiže 40 me- 
tara u sekundi. Prema proračunima astro- 
noma Golicina, na Veneri se brzina vetrova 
koleba od 3—5 metara, dok se vreme 
menja jedanput meseëno. 

Promenu vremena i brzinu vetra na tim 
planetarna možemo odrediti ako znamo 
kolika količina sunčeve energije dospeva 
na površinu planete, kakva je njihova 
masa, kao i temperatura najtoplijih i 
najhladnijih delova. 

IVAN RUSJAKOV, iz SKOPLJA, interesu 
je se: »Koliko je telekomunikacionih 
satelita lansirano i koji od njih prenose 
televizijski program?« 

—Teško je tačno odrediti broj 
lansiranih satelita ove vrste, jer se lansi- 
ranje permanetho obavlja, a mnogi sateliti 
su tajnog karaktera, o njima se daju os- 
kudni podaci ili se ne daju nikakva 
obaveštenja. 

Telekomunikacioni sateliti su name- 
njeni retranslaciji televizijskog programa i 
za vršenje telefonske veze između udalje- 
nih stanica na Zemlji. Razlikuju se po 
pasivnom i aktivnom tipu retranslatora. Po 
tipu orbile dele se na: nestacionarne 
(»Telestar«, »Rele«, »Eho« i dr.) na 
satelite s elipsnom sinhronom orbitom 
(»Munja«) i na stacionarne (»Erli Bjord«). 
Važnu ulogu u meteorološkom istraživanju 
kosmosa igraju sovjetski sateliti tipa 
»Kosmos« i američki tipa »Eso«. Oni su 
snabdeveni sa po 2 televizijske kamere. 
Telekomunikacioni sateliti lete na visina- 
ma od nekoliko desetina hiljada kilome- 
tara. Na primer, apogej »Munje« dostiže 
40 hiljada km. 

DRAGUTIN POLJANEC, iz VIROVITICE, 
postavlja tri pitanja: »Kakva je to sin- 
hrona orbita u koju je lansiran američki 
satelit »Synkom«; kako se tačno zove 
kosmonaut Beregovoj; koliko su trajali 
letovi kosmičkih brodova (sledi spisak 
brodova — (B. K.) ?<. 

— »Synkom-l« lansiran 14. Il 1963. Vek 


njegovog trajanja iznosi ) 10 godina. Peri- 
gej mu dostiže 34392 km, a apogej — 
36739 km. 

Eliptička sinhrona orbita je izdužena or- 
bita s vremenom okretanja koje se računa 
danima. Ako je period okretanja konstan- 
tan, tj. jednak u istim danima, onda će 
apogej sinhronog satelita biti uvek na istoj 
tački iznad zemljine površine. Ako je 
period okretanja 0,5 dana — apogej će biti 
naizmenično nad dvema tačkama. 

Komandant kosmčkog broda »Sojuz- 
34, bio je pilot-kosmonaut Georgij 
Timofejevič Beregavoj. 

FRANO JURANOVIC, iz SPLITA, pita: 
»Kolika je najveća visina koju dostižu 
brodovi tipa Sojuz« ? 

— Brodovi tipa »Sojuz« mogu manevri- 
sati do visine od 1300 km. Oni su inače 
najveće po prostoru letilice s posadom 
lansirane u svemir. 

ŽELJKO PLUŽARIC, iz OSIJEKA, pita: 
»Možete li nešto detaljnije reći o 
Saturno-vim obručima ?« 

— U Sunčevom sistemu nema neobi- 
čnije planete od Saturna. Glavna njegova 
karakteristika je prsten (obruč), koji okru- 
žuje planetu. Tačnije, ne jedan, već tri 
obruča, koji kao da su uvučeni jedan u 
drugi. 

Posmatranjem kroz teleskop dokazano 
je da se ti obruči nigde ne dodiruju s 
planetom. Prvi je na njih obratio pažnju još 
Galilej koji, doduše, nije shvatio šta je 
otkrio. Pola veka posle njegovog otkrića 
holandski astronom Hristijan Gijgens 
uspeo je da dobro vidi Saturnove obruče. 

Šta su, u stvari, obruči? Pored 9 rela- 
tivno velikih prirodnih satelita (početkom 
1967, otkriven je i deseti) oko Saturna se 
okreće još milijarde malih satelita. Oni i 
sačinjavaju njegove čuvene obruče. Razme 
ri obruča su ogromni: prečnik im iznosi — 
278 hiljana km. Širina samo spoljašnjeg 
obruča dostiže 16 hiljada km! Po površini 
takvog obruča, kao po drumu, mogla bi 
potpuno slobodno da se »kotrlja« planeta 
veličine Zemlje. 

I pored takvih impresivnih razmera, 
debljina obruča je izuzetno mala: oko 1 
km. Povremeno se obruči u odnosu na 
Zemlju okreću bočno i s naše planete 
postaju nevidljivi. Tako »nestajanje« obru- 
ča nastupa jedanput u 15 godina. Posled- 
nje »nestajanje« desilo se 1966. godine. A 
sledeće će biti 1981. godine. 

Prve naučne radove o prirodi obruča 
dali su Ruskinja Sofija Kovalejvska i 
engleski fizičar Džems Klark Maksvel. 
1895. Amerikanac Kiler, Rus A. Belopoljski 
i Francuz Delander, gotovo istovremeno su 

dokazali da sva tri obruča imaju meteorsko 
poreklo. To znači, da obruči nisu čvrsta 
tela, već da se sastoje od pojedinih ne- 
vidljivih prirodnih satelita, koji se okreću 
oko planete shodno trećem zakonu Keple- 
ra. Prema proračunima sovjetskog astro- 
noma M. S. Bobrova, razmer svake čestice 
u obruču iznosi od nekoliko santimetara 
do nekoliko metara. 

Smatra se da je prostor između unu- 
trašnjeg obruča i planete takođe ispunjen 
meteorskim česticama, ali još sitnijim. 
Godine 1947. američki astronom Dž. 
Kejper došao je do zaključka da su čestice 
obruča pokrivene injem ili ledom. | ogledi 
sovjetskog naučnika V. Moroza potvrđuju 
pretpostavku Kej pera. 

»BUDUCI ASTRONOM« iz KRAGU- 
JEVCA, interesuje se: »Da li se razbila 
raketa kojom je lansirana Lajka, ili je 
ostala u kosmosu?« 

—Lajka je letela u kosmos na drugom 
sovjetskom satelitu — 3. XI 1957. godine. 
Satelit je prestao da postoji posle 162 
dana (14. IV 1958). 

BOSKO STANKOVIC, iz SOMBORA, 
pita: »Kakva je razlika između planeta i 
zvezda?« 

— Planete se razlikuju od Sunca ne 
svojim kretanjem, ne razmerama, već ma- 
som. Ali u tome je samo »skriven« 
ogromni kvalitativni skok, kako se 
plastično izrazio Feliks Zigelj. 

Smatra se: ako masa nebeskog tela 
prevazilazi stoti deo Sunčeve mase, onda 
tako telo obavezno mora biti zvezda. 
Pritisak u njegovom centru dostiže takvu 
veličinu koja rađa temperaturu od dese- 
tine miliona (čak i stotine) stepeni. U uslo- 
vima takve nezamislive »toplote« neiz- 
bežno je postojanje nuklearnih reakcija. 
Nebesko telo će samo emitovati toplotu i 
svetlost, a u njegovim nedrima trajaće 
milijardama godina nuklearni »požar«, 
svojevrsno »sagorevanje« materije, čiji je 
glavin uzrok, u krajnjoj liniji, masa tela. 

Svaka zvezda poseduje kolosalne, ali 
ipak iscrpive rezerve unutrašnje energije. 
Svaka zvezda, ma kako bila velika njena 
masa, ugasiće se ranije ili kasnije, ali takvo 
telo se ne naziva planetom, već ugaslom 
zvezdom. 

Mnogi pogrešno nazivaju Jupiter 
poluzvezdom. Ali njegova masa je 1000 
puta manja od Sunčeve. 

Moglo je da bude i drugačije. Oko 
Sunca je mogla da se okreće mala zvezda 
koja bi 10 puta bila veća od Jupitera. Tada 
bi Sunce i njegov svetleći satelit obrazovali 
sistem koji astronomi nazivaju dvojna 
zvezda. 


MOZE LI SE 
UPRAVLJATI 
KRETANJEM 
ZEMLJE? 


Junak Zil Vernovog ro- 
mana »S Meseca na 
Zemlju«, maštao je kako 
da se poboljša klima na 
Zemlji i zaključio da bi se 
to moglo učiniti premeš- 
tanjem ose zemljinog obr- 
tanja perpendikularno 
ravni orbite. 

U naše vreme nauka i 
tehnika su napravile ogro- 
man skok napred, pa i Žiil 
Vernova fantazija dobija 
realnu osnovu. Pod-nuk- 
learne reakcije samo jed- 
nog deuterijuma (vodoni- 
kovog izotopa), koji sa- 
drže vode mora, jezera i 
reka, prevazilazi oko 300 
hiljada puta kolosalnu 
energiju obrtnog kretanja 
gigantske mase Zemlje. 
Možda je upravo to sila 
pomoću koje se može 
»regulisati« kretanje naše 
planete. 

Sovjetski naučnik G. I. 
Pokrovski zastupa tezu da 
se pomoću atomske ener- 
gije može regulisati kreta- 
nje Zemlje. Po njemu, ako 
se blizu severnog ili juž- 
nog pola postavi nuklear- 
ni reaktivni motor kolo- 


STANIRSKI MOZAIK 


salne jačine, kome bi og- 
romni veštački krateri za- 
menjivali komoru za sago- 
revanje i izduvne cevi 
motora, onda bi se Zemlja 
mogla pomeriti iz njene 
orbite. Po želji čoveka 
onda bi se mogla premes- 
titi na novu orbitu: bliže 
Suncu ili dalje od njega, 
što bi i dovelo do pro- 
mene klimatskih uslova. 


VEŠTAČKA 


MAGNETSKA POLJA 
STITE KOSMONAUTE 


U sovjetskim veštačkim 
satelitima Kosmos 140 i 
213 ispitani su uređaji sa 
supraprovodljivim mag- 
netskim kalemovima u 
kosmičkim uslovima. Eks- 
perimenti su pokazali da 
su pri kosmičkim letovima 
specijalno izloženi uređaji 
i delovi podvrgnuti tem- 
peraturama bliskim apso- 
lutnoj nuli (— 273,2) te se 
zbog toga mogu primeniti 
supraprovodljivi sistemi 
koji stvaraju neobično 
snažna magnetska polja. 
Uređaj na _»Kosmosu 
213« ostvario je magnet- 
sko polje od gotovo dva 
miliona ampera/m. 

Ta saznanja imaju veliki 
značaj za kosmonautiku. 
jer se posade kosmiëkih 
brodova putem snažnih 
magnetskih polja mogu 
pouzdano zaštititi od kos- 
miëkog zračenja. Sem 
toga supraprovodljivi sis- 
temi mogu poslužiti kao 
osnova za funkcionisanje 
uređaja za orijentaciju i 
stabilizaciju. 

MIKROHIDROGENSKA 


BOMBA ZA RAKETNI 
POGON 


U SAD se ispituje mo- 
gućnost primene mirno- 
dopskog korišćenja »mi- 
krohidrogenske bombe« 
za pogon kosmičkih rake- 
ta i stvaranje energije u 
automatskim elektrana- 
ma. Ukroćena verzija 
užasnog ratnog oružja, po 
mišljenju nekih naučnika, 
pomoći će da se savladaju 
teškoće, koje se suprot- 
stavljaju kontrolisanoj 
fuziji automatskog jezgra. 
Evo kako oni nameravaju 
to da postignu. 

Na »metu«, koju pred- 
stavlja teški vodonik (de- 
jterijum) i ultrateški vo- 
donik (tritijum). koja ima 
veličinu kapljice vode. 
ispaljuje se brzinom, blis- 
kom brzini svetlosti, iz- 
vanredno gusti mlaz elek- 
trona. Toplota koja nas- 
taje pri ostvarenju »po- 
gotka« je toliko velika da 
se njome u stvari za tre- 
nutak ostvaruje tempera- 
tura, neophodna za po- 
java termonuklearne fuzi- 
je. U raketnom pogonu bi 
se takve eksplozije mini 
H-bombe mogle izazivati 
svake sekunde, čime bi se 
ostvarivao pulsirajući po- 
tisak jačine 1 tone. Mi- 
nimalna jačina tih eks- 
plozija odgovarala bi 
jačini eksplozije samo 10 
kilograma klasičnog eks- 
ploziva trinitrotoluola 
(trotila). Naučnici očekuju 
da će se radovima na 
razvoju ovog principijelno 
novog raketnog motora 
pristupiti još ove jeseni. 

KUPONI ZA VASE PRIJATELJE 


m cm s sas er 
»KOSMOPLOV« — NIP »DUGA« 
Beograd, Vlajkovićeva 8 | 

Obavestenie čitaocima 


UMOLJAVAMO ČITAOCE KOJI ŽELE DA NABA 
VE BROJEVE »KOSMOPLOVA« OD 1 DO 7 PO CENI 
OD 1,5 DIN. DA SE OBRATE NA ADRESU: 


»DUGA — KOSMOPLOV« 


BEOGRAD 
VLAJKOVICEVA 8 

